
,Capcanele" limbii románe 


ALEXANDRU GRAUR (1900-1988) a fost unul dintre marii învăţaţi ai ştiinţei 
limbii din secolul al XX-lea, figură de prestigiu a lingvisticii româneşti. Stu- 
diile liceale la Gimnaziul „Alexandru cel Bun“ din laşi şi Liceul „Matei 
Basarab“ din Bucureşti. În clasa a IV-a, se retrage din şcoală, pregătind, din 
1915, restul studiilor în particular (perioadă în care îşi câştigă existența prin 
lecţii date elevilor mai mici și prin alte ocupaţii temporare). După absolvirea 
liceului, în 1919, se înscrie la Facultatea de Litere şi Filosofie din Bucureşti, 
urmând cursurile Secţiei de filologie clasică si de limba română. În 1922, 
devine licenţiat în filologie clasică. În anul școlar 1923/1924, e profesor 
suplinitor de istorie la Liceul „Spiru Haret din Bucureşti. Examenul de capa- 
citate l-a susținut in 1924, clasându-se primul pe ţară atât la latină, cât şi la 
istorie. E numit profesor titular la Liceul „Unirea“ din Focşani. Între 1924 
şi 1929, cu o bursă a Ministerului Instrucțiunii Publice, îşi perfectioncazä 
studiile în Franţa. În 1928, obţine diploma la École Pratique des Hautes Études, 
precum si doctoratul la Sorbona, cu cca mai înaltă menţiune (Très honorable). 
Revenit la Bucureşti în 1929, este numit profesor titular de limba latină la 
Liceul „Gh. Şincai“, iar din 1932 la Liceul „Gh. Lazăr“. În 1940, a fost înlă- 
turat din învățământul de stat pe baza legilor rasiale. A înfiinţat, împreună 
cu alti colegi aflaţi în aceeaşi situație, Liceul Teoretic Evreiesc, al cărui director 
a fost între anii 1941 şi 1944. În septembrie 1944, a fost reintegrat la Liceul 
„Gh. Lazăr“, unde a lucrat până în decembrie 1945. În acelaşi timp, a lucrat 
la Radiodifuziunea Română. A devenit profesor la Catedra de filologie clasică 
a Facultăţii de Filosofie şi Litere, pe care a condus-o până în 1964, când a 
fost numit şeful nou-infiintatei Catedre de lingvistică generală, unde a lucrat 
până la pensionare (1970). În anul 1948, a fost ales membru corespondent 
al Academici Române, iar in 1955 devine membru titular. Printre funcţiile 
de conducere, îndeplinite cu înaltă competenţă şi răspundere, menţionăm: 
decan al Facultăţii de Filologie (1954-1956), director al Editurii Academici 
(1955-1974), membru fondator şi preşedinte al Societății de Studii Clasice 
(1958-1988), preşedinte al Secţiei de Ştiinţe Filologice, Literatură şi Arte a 
Academiei (1974-1988). A fost redactor responsabil la o serie de publicaţii 
de specialitate: Studii clasice (1959-1988), Limbă si literatură (1965-1970), 
Limba română (1982-1988). 

Din OPERA ştiinţifică - zeci de volume şi sute de articole şi studii, cronici 
şi recenzii, referitoare la limbile clasice, indocuropenistică, lingvistică generală 
şi limba română -, amintim: Esquisse d'une phonologie du roumain (in 
colaborare cu Al. Rosetti) (1938), Încercare asupra fondului principal lexical 
al limbii române (1954), Studii de lingvistică generală (1955 şi 1960), Fondul 
principalal limbii române (1957), Scurtă istorie a lingvisticii (în colaborare 
cu Lucia Wald) (1959, 1965, 1977), Etimologii românești (1963), Evoluţia 
limbii române. Privire sintetică (1963), Nume de persoană (1965), Istoria 
limbii române (coord. vol. I, Limba latină) (1965), Tendinţe actuale ale limbii 
române (1968), Lingvistica pe înţelesul tuturor (1972), Nume de locuri (1972), 
Alte etimologii româneşti (1975), „Capcanele“ limbii române (1976), Dic- 
[ionar de cuvinte călătoare (1978), Cuvinte înrudite (1980), Dicţionar al 
greselilor de limbă (1982). 

NOTÀ ASUPRA EDITIEI 


, 


Această ediţie reproduce integral textul lucrării ,, Cap- 
canele" limbii románe, Editura Stiintificà si Enciclopedicá, 
Bucuresti, 1976. Ortografia a fost modificatá in conformitate 
cu prevederile lucrárilor normative in vigoare. Deoarece 
numeroase recomandări făcute de autor nu mai sunt actuale 
sau chiar nu au fost vreodată acceptate ca normă generală, 
am considerat necesar să reproducem într-un chenar, ori de 
câte ori a fost nevoie, formele si precizările referitoare la 
scriere, pronunțare și flexiune din Dicţionarul ortografic, 
ortoepic si morfologic al limbii române, ediţia a Il-a revăzută 
şi adăugită, Editura „Univers enciclopedic“, Bucureşti, 2005. 
Pentru sensurile unor cuvinte, explicate în același fel, am 
folosit Dicționarul explicativ al limbii române, ediţia a Il-a, 
Editura „Univers enciclopedic“, Bucureşti, 1996. 

Îi mulțumim, pe.această cale, doamnei Claudia Lungu 
de la Biblioteca Naţională a României pentru amabilitatea 
de a ne fi ajutat la stabilirea unor repere bibliografice. 

Sigle 
DEX, Dicționarul explicativ al limbii române, ediţia a Il-a, 
Editura „Univers enciclopedic“, Bucureşti, 1998 
(Academia Română, Institutul de Lingvistică din 
Bucureşti „Iorgu lordan'*) 

DLR Dicționarul limbii române, Serie nouă, M -, Editura 
Academiei R.S.R., Bucureşti, 1965 şi urm. (Academia 
R.S.R.) 

DOOM, Dicţionarul ortografic, ortoepic şi morfologic al 
limbii române, Editura Academiei Republicii Socialiste 
România, București, 1982. 

DOOM, Dicţionarul ortografic, ortoepic şi morfologic al 
limbii române, ediţia a Il-a revizuită şi adăugită, Univers 
Enciclopedic, Bucureşti, 2005. 

MDN Marele dicționar de neologisme, Editura „Saeculum 
1.0.*, Bucureşti, 2000 (Florin Marcu) 

Abrevieri 

adj. adjectiv; adjectival 

adj. pr. adjectiv pronominal 

adv. adverb; adverbial 

conj. conjunctiv 

conjct. conjunctie 

engl. ‘engleză - 

f. feminin 

fr. frantuzism; franceză 

g.-d. genitiv-dativ 

germ.  germanism; germană 

hot. hotărât 

imperf. imperfect 

ind. indicativ 

it. italienism; italiană 
înv. învechit; ieşit din uz 
lat. latinism; latină 


p. ext. prin extensiune 


pl. 


plural 


pop. popular 


pr. pronume; pronominal 
pref. prefix 

prez. prezent 

pron. pronunţat 

reg. regional 

rus. rusism; rusá 

s. substantiv; substantival 
sg. singular 

slav. slavonism 

suf. sufix 

vb. verb; verbal 


Semne si conventii grafice folosite in DOOM, 


~ 


tildá la nivelul rándului înlocuiește un element anterior 
ex.: abandona (a —) 


bară oblică înseamnă „sau“ (separă variantele) 
ex.: facsimil/facsimil 


bará verticalá (cánd folosirea cratimei ar putea duce la con- 
fuzii); limita dintre silabe sau despărţirea la capăt de rând 
ex.: paralaldehidă 


stelutà înaintea unui element; cuvinte-titlu si alte elemente 
nou-introduse în DOOM, 
ex.: *accesa (a —) 


semnul exclamării înaintea unui cuvânt-titlu sau a unei re- 
guli; modificare de normă faţă de DOOM, 
ex.: !niciun 


Accentul este marcat in DOOM, prin sublinierca vocalei: 


ex.: dactilografie; a accent secundar; i accent principal 


Accentul este marcat in DEX, prin semnul ['] pus deasupra 


vocalei: . 
ex.: CABINET 


I. INTRODUCERE 


+1. Desigur, titlul cărții cere explicaţii: de ce capcane poate 
fi vorba și cui îi sunt întinse? S-a răspândit în timpul din 
urmă termenul „capcane“ pentru a denumi păcălelile suferite 
de cei care cred că cunosc bine o limbă străină, dar în reali- 
tate o stăpânesc superficial. Astfel, un român, un francez, 
citind un text englezesc, pot socoti că au înțeles cuvântul 
eventually, a cărui paralelă o au în limba lor proprie: rom. 
eventual, fr. éventuel; numai că în englezeste eventually nu 
înseamnă „eventual“, adică „posibil“, ci „în cele din urmă“. 
Să mai adaug cazul lui actual, care in englezeste nu are va- 
loarea lui actual al nostru, a lui actuel al francezilor, ci in- 
seamnă „de fapt“ (vezi exemple franceze la Victor Vascenco, 
Dificultăţi ale lexicului rus, elemente de semantică contras- - 
tivă, Editura Ştiinţifică, Bucureşti, 1975, p. 67). 


2. Am citit în tinereţe un articol în care era lăudat, pentru 
bravura lui, un general român, caracterizat ca un miles glo- 
riosus; autorul articolului, care se vede că avea unele cunos- 
tinte de latină, credea că expresia citată înseamnă „soldat 
glorios“, în realitate traducerea exactă este „Soldatul fan- 
faron (titlul unei comedii a lui Plaut). Despre un politician 
de prin anii '30 se spunea că ar fi zis „să cânte muzica a 
giorno". Mai grav este că se lasă pácáliti oameni care publică 
traduceri literare (vezi Dumitru Copceag, Limba română, 
XVI, 3, 1968, pp. 189—199, cu exemple din versiuni romá- 
nesti ale unor cárti spaniole). 

3. În diferite țări, s-au publicat în ultimii ani numeroase 
lucrări menite să păzească pe traducători si pe vorbitori de 
păcălelile la care se expun când redau în limba lor expresii 
de felul celor citate, sau când conversează într-o limbă străi- 
nă. Termenul folosit pentru a le denumi este „prieteni falsi": 
cuvintele ni se prezintă ca şi cum le-am cunoaşte bine, deci 
ne-ar fi prietene, dar în fapt ele ne înșală. Adevărul e că nu 
e vina cuvintelor, ci a vorbitorilor, care nu sunt bine informați. 


4. Un articol al cunoscutului specialist sovietic R. A. Buda- 
gov (O nováh izdaniiah tipa ,, Lojnáie druziia “ perevodcika, 
în /zvestiia Akademii Nauk SSSR, XXIX, 1970, 1, pp. 65-68) 
ne aduce o serie de informatii in materie: prima lucrare de 
felul discutat a apărut în Franţa, in 1928; există lucrări care 
feresc pe cititorul francez de înțelegerea greşită a textelor 
italiene, spaniole; pe cel rus şi pe cel englez îi apără un 
dicţionar anglo-rus si ruso-englez apărut la Moscova sub 
conducerea lui V. V. Akulenko. După R. A. Budagov, pro- 
blema s-ar pune în special pentru limba scrisă, unde greșelile 
sunt si mai dese si mai periculoase. Judecând după ce se 
petrece la noi, limba vorbită nu e nici pe departe mai ferită 
decât cea scrisă şi cred că adesea greșelile din vorbire se 
transpun cu timpul în scris. Foarte adesea avem de-a face 
cu cuvinte care, în două limbi, au aceeaşi origine, dar au 
căpătat alte nuanţe în fiecare dintre cele două limbi. 


5, Şi la noi au apărut în ultimii ani mai multe lucrări 
menite să păzească de greseli pe vorbitori, şi au fost intitulate 
uneori, capcane (vezi de exemplu Andrei Bantaş si Mihai 
Rădulescu, Capcanele vocabularului englez, Editura Stiin- 
tificá, Bucureşti, 1967). Alte lucrări similare, dar cu titlu 
diferit, sunt: Silvia Pandelescu, Dificultăţi ale vocabularului 
francez, Editura Ştiinţifică, Bucureşti, 1969; Doina Con- 
drea-Derer, Dificultăţi ale limbii italiene, Editura Științifică, 

Bucuresti, 1973 (vezi si cartea lui Victor Vascenco, amin- 
tită mai sus). 


6. Se intelege cá lucrárile de tipul celor citate sunt foarte 
binevenite. Trebuie însă observat că greșelile de felul arătat 
pândesc si pe cel care se mulţumeşte cu folosiica limbii 
materne: să ţinem seamă că aceasta se colorează tot timpul 
cu expresii împrumutate din limbi străine sau cu arhaisme 
si regionalisme proprii ei. Pe acestea vorbitorul adesea nu 
le cunoaşte bine și le poate folosi greşit, fie în ce priveşte 
înțelesul, fie pronunţarea sunetelor. Aceste două tipuri de 
greşeli mi se par mai grave, deoarece nimeni nu este obligat 
să cunoască bine toate limbile străine, dar oricine trebuie 
să o stie bine pe a sa. 


II. GRESEALÁ SI CORECTITUDINE 


7. Înainte de a face alte recizäri, socotesc important sá 
stabilim ce inseamná (escală, cum putem să o identificăm. 
Un punct de vedere mecanic, întâlnit adesea la persoanele 
mai în vârstă, este următorul: e bine aşa cum s-a vorbit în 
trecut, tot ce s-a schimbat între timp constituie o stricare a 
limbii. Este o atitudine nedialectică, pentru că totul pe lume 
se schimbă, deci, chiar dacă nu s-ar găsi mijloace de a per- 
fectiona modul de vorbire în sine, oamenii sunt obligati să 
introducă necontenit modificări de limbă, măcar pentru a 
denumi ceea ce apare nou, iar corolarul este că, cu sau fără 
voie, se elimină unele elemente ale limbii din trecut, pentru 
că nu le mai corespunde nimic în viaţa de azi. Prin urmare 
nu orice inovaţie este o greșeală; as spune chiar mai mult, 
marea majoritate a inovatiilor reprezintă un progres. 


8. Trebuie să ținem seamă că nu contează aici atât de mult 
cel care inventează un nou fel de exprimare, cât cei care îl 

ascultă: dacă inovaţia li se pare interesantă, ei o preiau (ade- 
sea, ce e drept, în mod inconștient), iar dacă nu, o nesocotesc 
şi după puţină vreme ea dispare de la orizont. Prin urmare, 

în realitate inovațiile care se mențin, si care prin aceasta se 
dovedesc binevenite, aparţin marii mase a vorbitorilor. Nu 
vreau să zic că aceasta nu se poate înşela uneori (dacă ar 
fi asa, o lucrare ca cea de faţă n-ar avea nici un rost), dar in 
orice caz, suveran în limbă este uzul. 


9. Pentru un lingvist, Greşeală ste orice abatere de la 
LI .. . > * = + L] . ` 
normele limbii, de la sistemul ei de funcționare. Prin urmare 


aiunci Când cineva transforma adjectivul complet in com- 
plect (luându-se după adjective neinrudite, dar în parte ase- 
mănătoare, ca direct, perfect etc.), comite o greşeală. Dar 
dacă pe încetul forma nouă se generalizează, dacă marea 
masă a vorbitorilor o adoptă, atunci devine „corectă“, căci 
bine e aşa cum vorbeşte lumea, iar lingvistul nu mai are alt- 
ceva de făcut decât să explice pe ce cale s-a produs schimbarea. 


10. Câteva exemple vor ilustra ideea. În frantuzeste, ver- 
bele cu infinitivul terminat în -ir au diverse forme (imper- 
fectul, persoana I si a H-a plural ale prezentului etc.) cu -iss-, 
ceea ce a permis limbii române, care le-a împrumutat, să 
le încadreze la conjugarea I: fr. vernir (prez. pl. nous vernissons, 
vous vernissez, imperf. je vernissais etc.), rom. a vernisa. 
Dar avem un sufix neologic, mult folosit, -iza, si unii au 
crezut că îl recunosc şi la verbele care in frantuzeste aveau 
infinitivul în -ir; astfel saisir a devenit în gura multora a 
sesiza (în loc de a sezisa, cum era corect) si forma aceasta : 
a pătruns în dicționarele normative; fr. regir e reprezentat 
de obicei în româneşte prin regiza (în loc de regisa), cu deri- 
vatul regizor (pentru regisor), de asemenea cu aprobarea 
Academiei. Cred că astăzi nimeni nu pronunţă cu s verbe ca 
abrutiza (fr. abrutir), ateriza (fr. atterir), avertiza (fr. avertir), 
furniza (fr. fournir), poliza (fr. polir) etc. (vezi si $ 83). 

11. Acum vreo 50 de ani, când am auzit prima oară pe 
cineva zicând spaghete (în loc de spagheti, cum era normal, 
originalul fiind italianul spaghetti), am înţeles imediat că 
e un om incult. Astăzi forma cu -e este singura admisă în 
dicţionare. Am impresia că am rămas singurul care mai folo- 
seste pronunţarea vifiu, vifios, în acord cu originalul latin: 
toată lumea a adoptat variantele viciu, vicios, din Cauză că 
în frantuzeste se scrie cu c (vice, vicieux; dar se citeşte cu s). 
De ce nu spunem atunci si armisticiu, solsticiu, spaciu etc.? 

Nu cred că i-ar trece cuiva prin gând să încerce a înlocui 
pe a avea de-a face cu a avea afacere, şi totuși aşa ar fi fost 
corect: în frantuzeste se zice avoir affaire, adică „a avea 
treabă“, „a avea de lucru“, dar cei care au introdus expresia 
la noi au crezut cá se scrie in frantuzeste avoir à faire „a 
avea a face“ si l-au redat aşa. 


12. O greşeală grosolană care s-a generalizat si pe care 
am impresia că nu a semnalat-o nimeni până acum este re- 
priza I în întâlnirile sportive: este limpede pentru oricine 
examinează cuvântul repriză că sensul lui originar este „re- 
luare“, deci nu poate denumi decât părţile care urmează după 
prima pauză (în fapt, partea a doua ar trebui să se numească 
repriza 1). Totuşi chiar și dicționarele franceze inserează 
astăzi cuvântul cu sensul de „fiecare din părțile unui meci“, 
deşi nici un francez nu poate ignora că reprise înseamnă 
„reluare“. Mai mult: se spune astăzi curent în frantuzeste 
à deux reprises pentru „de două ori“, ca si cum și prima dată 
ar fi o reluare. În aceste condiții nu ar avea nici un rost să 
pledăm pentru combaterea noului înțeles, care, prin gene- 
ralizare, a devenit normă. 


13. Cam aceeaşi este situaţia expresiei tren de persoane 
(sau, mai obișnuit, personal): la început, trenurile erau dife- 
rentiate corect, în trenuri de persoane și trenuri de marfă; 
apoi, când s-au creat trenuri accelerate, rapide, exprese, s-a 

ajuns ca acestea să fie diferenţiate de cele mai încete, care 
au rămas cu numele de personale, ca şi cum cele mai repezi 
n-ar fi tot pentru persoane. Expresia originar greșită este 
bine instalată în limbă, şi nu numai în româneşte (vezi de 
exemplu în germană Personenzug). 


14. În felul acesta situaţia pare simplă si s-ar putea trage 
concluzia că trebuie să lăsăm pe oameni să vorbească cum 
vor. Este însă şi aici nevoie de a vedea lucrurile dialectic: 
în primul rând, în momentul când se produce o abatere de 
la normele anterioare nu e deloc sigur că ca se va generaliza. 
Am avut ocazia să mă conving, că multe dintre greşelile 
curente la un moment dat sunt până la urmă eliminate. În 
anul 1929 am prezentat la Societatea de Lingvistică din Paris 
o comunicare asupra cuvintelor recente din limba română 
si am arătat că multe dintre ele erau pronunţate greşit de o 
mare parte a publicului. Pe baza listelor publicate atunci, 
am făcut in anii din urmă câteva sondaje si am putut constata 
că cele mai multe dintre greşelile semnalate dispăruseră, sau 
cel puţin, dacă se mai făceau, nu mai erau curente. Ca un 
exemplu, stramport în loc de transport: cine mai zice astăzi 
aşa? lată şi un exemplu legat de un caz citat mai sus. Acum 
vreo 40 de ani, constatând că foarte multă lume în jurul meu 
zicea complect, mi-am spus în sinea mea că procesul s-a 
încheiat şi cá nu va mai servi nici o intervenţie, de aceea 
am început să zic şi eu complect. Dar imediat am fost inter- 
pelat de unul şi de altul: „Cum, şi dumneata spui «com- 
plect»?* Dând mai multă atenţie, am constatat cá forma 
gresitá nu câştiga teren, iar astăzi se poate spune că a ieşit 
învinsă din luptă. 


15. Anecdota introdusă aici poate să ne lămurească şi 
asupra altui aspect al problemei: atât timp cât o formă nouă, 
având la bază o greșeală, nu s-a generalizat, cel care o folo- 
seşte este tot timpul expus să fie arătat cu degetul: „Uite 

cum vorbeşte, deci e incult.“ Facem deci un serviciu celor 
mai puţin informaţi, atrăgându-le atenţia că folosesc un fel 
de a vorbi care-i poate compromite. lată un exemplu concret. 
Acum 40 şi ceva de ani, într-un restaurant din Slănicul 
Moldovei, se găsea scris pe lista de mâncäri milfe pentru 
francezul mille-feuilles. Se pronuntase, evident, milfei, apoi 
-i a fost luat drept un adaos incult (poate evreiesc), de aceea 
a fost suprimat în scris: chelnerul pronunţa cuvântul cu 
accentul pe prima silabă, socotind că este un plural, astfel 
că i-a fabricat şi un singular: o milfă. l-am atras atenţia asu- 
pra greşelii — si el mi-a declarat că pe viitor o va evita. 


16. Pot cita cel putin două cazuri unde intervenţia mea 
a avut efect pe plan general. Când s-a introdus în unele ma- 
gazine autoservirea, s-a pus pe firme autodeservire. Am scris 
atunci un articol în care am arătat că deservire înseamnă 
„servire cu zel“ (vezi şi aici mai jos, $ 19) şi că nu e cazul 
să se marcheze că oamenii se ostenesc să fie atenţi cu ei 
înşişi. După puţină vreme firmele au fost înlocuite, supri- 
mându-se prefixul de-. 

Cam tot pe atunci au apărut firme cu atelier lucrativ. Am 
semnalat că /ucrativ nu înseamnă „unde se lucrează“, ci „care 
aduce mari câştiguri bănești“ (în latineşte /ucrum avea inte- 
lesul de „câştig“ şi numai printr-o evoluţie complicată s-a 
ajuns în româneşte la sensul de „muncă“, iar derivatul 
lucrativ nu a fost format de noi; vezi si $ 172). Din păcate, 
ici şi colo mai apar şi astăzi firme cu atelier lucrativ. În fapt 
nu-mi pot explica de ce e nevoie să se marcheze că în ate- 
lier se lucrează, de vreme ce nu există ateliere destinate 
şederii degeaba. 


17. Încă un motiv pentru care apărarea limbii împotriva 
unora dintre inovaţii este utilă. Chiar dacă până la urmă 
schimbarea se impune, e bine să nu pătrundă prea repede. 

„Rolul limbii este să servească de mijloc de comunicare (ceea 

ce presupune înțelegerea reciprocă). Dacă am lăsa-o com- 
plet în voia vorbitorilor, tinerii ar introduce atât de multe 
si de adânci modificări, încât bătrânii nu i-ar mai înţelege 
(ceea ce lasă să se presupună, de altfel, că nici tinerii nu 
i-ar mai înțelege pe bătrâni). În condiţiile noastre, când_ 
f intervine şcoala, presa, Academia, limba-se-schimbă;-e drept,— 
“dar trebuie să treacă cel putin.câteva generaţii până când_ 
diferenţele între prezent si trecut să devină adânci, ceca ce 
înseamnă că nicicdatä cei care trăiesc în acelaşi timp, oricât 
de mare ar fi diferenţa de vârstă între ei, nu sunt expuși să 
nu se poată înţelege. 


18. Mai adaug un argument care mi se pare că, în vremea 
noastră, nu e lipsit de importanţă. Vocabularul e pe cale de 
a deveni internațional, deoarece toate noţiunile noi capătă 
acelaşi nume in mai toate limbile (să ne gândim la termeni 
ca automobil, antibiotic, impermeabil şi aşa mai departe), 
în timp ce cuvintele vechi, care diferă de la o limbă la alta, 
se invechesc și se uită, deoarece noțiunile pe care le denu- 
meau nu mai există (teleagd, vraci, zăbun); chiar şi pentru 
noţiunile care se păstrează se introduc adesea nume noi, mai 
pe gustul vorbitorilor de azi şi folosite în mai multe tări 
(basma, cârciumă, han etc. sunt înlocuite cu fisiu, bodegd, 
hotel). Nu încape nici o îndoială că fenomenul e imbucu- 
rător, căci este preferabil să te poti intelege în vorbă peste 
tot unde te duci şi să nu fii paralizat din cauza necunoașterii 
limbii. Dar accidentele pe care le suferă cuvintele din cauză 
că vorbitorii le înţeleg greşit diferă de la o limbă la alta. 
De aceea, dacă nu ar exista norme şi control şi dacă toate 
schimbările ar fi lăsate să se introducă, s-ar ajunge repede 
ca și termenii internaţionali, adoptați în zilele noastre, să 
difere mult de la o tară la alta, dacă nu chiar de la o regiune 
la alta a aceleiași țări, si astfel s-ar pierde avantajul obținut 
prin adoptarea neologismelor. 

19. Prind ocazia de a atrage atenţia asupra faptului că 
uneori se răspândește în marele public propaganda contra 
unei formule atacate pe nedrept ca greșită. Un exemplu este 
cuvântul deservire, folosit pentru „servire cu zel“. Ni se 
spune că de fapt a deservi înseamnă „a face un rău serviciu“, 
adică „a dăuna“, aşa cum a decolora, de: exemplu, este 
contrariul lui a ză Lucrurile nu stau aşa. În primul rând, 
cu ambele valori, cuvântul nu a fost format în româneşte, 
ci a fost împrumutat gata făcut din frantuzeste (unde mai 
are şi înțelesul de „a strânge obiectele de pe masă după ce 
s-a terminat mâncarea“). Cu înțelesul negativ, în românește 
apare foarte rar, mai curând se zice a face un deserviciu. 
În schimb cu înţelesul pozitiv este de mult folosit, când e 
vorba de colectivități: autobuzul deservește cartierul cutare, 
cooperativa deservește întreaga populaţie. Dacă francezii, 
care folosesc curent pe desservir cu toate cele trei valori, 
pot suporta omonimia, de ce n-o putem accepta noi, care 
în fapt folosim de obicei numai unul din sensuri? (Mai multe 
informaţii asupra problemei se găsesc în Limba română, 
[VIII,] 3, 1960, pp. 29-32). Desigur, am rezerve în ce pri- 
veste formula autodeservire (vezi § 16), ca şi numele de 
întreprindere Deservirea (vezi $ 203). Dar verbul deservi 
nu are cusururi atât de mari încât să trebuiască eliminat. 


III. GREŞELI PROVOCATE DE CUNOAȘTEREA 
SUPERFICIALĂ A UNEI LIMBI STRĂINE 


ce în ce mai mult marea masă a populaţiei, i in toate ţările, 
să aibă cunostinte-sumare cu-privire la limbile de mare cir-_ 
“culaţie. De aici decurg două feluri de greşeli, anume pronun- 


farea falsă a cuvintelor străine şi, ceea ce ne interesează pe 

noi mai mult în acest capitol, pronunţarea unui cuvânt dintr-o 
limbă străină ca şi cum ar aparține altei limbi. 


21. În ce priveşte primul tip de greşeli, el poate fi ilustrat 
uşor cu exemple de nume proprii. Iată mai întâi câteva exem- 
ple din englezeşte. Și alte populaţii decât a noastră pronunță 
greşit cicago în loc de sicago (scris Chicago); se stie cá în 
englezeste ch se citește ci, dar regula nu este absolută. Într-o 
piesă de teatru americană jucată la noi, toti actorii pronun- 
tau blenci în loc de blans numele unui personaj feminin (scris 
Blanche). Unii îşi închipuie că pronunţă corect englezeste 
linci numele Lynch (de la care a derivat verbul a linsa), dar 
englezii pronunţă /ing. 


22. O a doua serie de greşeli, mult mai numeroase, pri- 
veşte pronunţarea literei a. Englezii o rostesc foarte închis, 
aproape de e al nostru (dar nu chiar ca e), iar unii compatrioți 
ai noștri, ca să arate ce bine cunosc engleza, rostesc pe a 
ca un e închis; aceasta nu este însă partea cea mai gravă: 
sunt destul de multe cuvinte în care englezii redau altfel 
vocala care se scrie a. Înainte de / plus consoană a devine 
ceva apropiat de o al nostru; totuși, într-o operetă engle- 
zeascá reprezentată la Bucureşti, un personaj era numit e/bărt 
în loc de Albert. Înainte de r, a este pronunţat in general 
ca un a lung, în nici un caz ca e; gresesc deci grav cei care 
cred că îşi demonstrează cunoștințele de engleză spunând 
merk (de exemplu în numele lui Mark Twain). Şi în alte 
cuvinte a se pronunţă ca un a lung, de exemplu în verbul 
smash, folosit la jocul de tenis; am auzit aproape regulat 
în românește smeci, deci cu două greşeli, în loc de smas*. 
Forma greşită a pătruns acum în dicționarele noastre, care 
o dau drept corectă. În același fel se pronunță greșit macferlan** 
(numele unui fel de pardesiu), a cárui origine este engl. Mac 
Farlane (nume de persoană, pronunţat măcfarlein). În dic- 
tionarele noastre se spune că vine din frantuzeste, dar fran- 

cezii pronunță cu a, nu cu e; în secolul trecut, mult mai mult 
decât în prima jumătate a secolului nostru, cuvintele engle- 
zesti se luau si direct din englezeste, nu numai din frantuzeste. 


* DOOM;: !smes/(angl.) smash [pron. smeș] s. n., 
art. smesul/smash-ul; pl. smesuri/smash-uri 


Ws DOOM,: macferlan (înv.) s. n., pl. macferlane 


23. Fals engleză este uneori si accentuarea pe inițiala 
cuvintelor: zicem greșit niù iore (scris New York), iar în 
ultimul timp se vorbește adesea de misiunea dpolo în loc 
apolo (numele unei divinități elenice, Apolo). Ceea ce se scrie 
in englezeste knock out trebuie citit nokäut*, nu knókaut, 
cum a devenit regula printre sportivii nostri. În general mi 
se pare că e mult mai puţin supărător să pronunti un nume 
sau chiar un cuvânt englezesc ca şi cum ar fi scris pe romá- 
nește, decât să-i atribui un aspect fals englezesc, care deci 
nu se potriveşte pentru nici una din cele două ţări. 


* DOOM;: !knockout (angl.) [pron. crocaut/nocaut| 


(kno-ckout/knock-out) s. n., pl. knockouturi; 
abr. k.o. 


24. Se fac greseli si la nume frantuzesti, ce e drept in 
cazuri ceva mai complicate. Multi pronunţă san în loc de 
sand numele scriitoarei George Sand (ce e drept, această 
greşeală o fac si unii francezi), pentru că in frantuzeste, la 
cuvintele comune, d final a fost de multă vreme abandonat. 

Numele scriitorului Stendhal care reproduce numele unei 
localități germane, trebuie pronunţat stendàl, nu standäl 
(cum se aude şi din gura unor francezi). 


25. Și unele nume spaniole provoacă complicaţii. Se aude 
astăzi la noi adesea sevili-a, în patru silabe, în loc de sevi/a 

cum eram deprinsi (scris Sevilla): ce e drept, spaniolii pro- 
nuntä cu / muiat, dar in trei silabe, nu în patru. Ne luptăm 
să pronuntám ba'Belona, dar ajungem la barselona, care nu 
corespunde pronunțării spaniole (scris Barcelona). 


26. De altfel, numele geografice cunoscute de multă 
vreme trebuie păstrate in forma cu care suntem deprinși (si 
care adesea reproduce forma primitivă din limba locală): 
zicem Florența, nu Firenze, Londra, nu London si asa mai 
departe, după cum si străinii pronunţă numele ca Bucureşti 
în felul cu care s-au deprins ei. Deci [pentru San Francisco] 
e recomandabil san francisco, cu c, nu sen frensisco, cum 
se aude astăzi. Bine ar fi dacă numele cu care facem cunos- 
tintá acum le-am pronunta ca in limba de origine, dar si pe 
acestea le stálcim adesea: [pentru Soci,] zicem soci, intr-o 
silabă, in loc de so-ci, péru pentru peru [Peru], jugoslavia 
in loc de iugoslavia [Iugoslavia] si asa mai departe. 


27. Al doilea tip de greşeli porneşte de la faptul că se 
aplică unei limbi reguli de pronunțare aparținând altei limbi. 
În primul rând e vorba de pronunţarea germană (sau pseudo- 
germană) a cuvintelor din alte limbi germanice. Se pronunţă 
curent ştrindberg pentru Strindberg (nume suedez, cu s-), 
stockholm [pentru] Stockholm si multe altele la fel. E ade- 
vărat cá in germană se pronunţă sp, şt ceca ce se scrie sp, 
st, dar nu chiar în toate cuvintele şi mai ales în toate dialec- 
tele. De exemplu se pronunţă cu s numele orașului Rostock, 
apoi Gestapo şi altele. Dar oricum ar fi problema priveşte 
numai germana si e greșit să introducem pe 5 în cuvinte 
englezeşti ca spicher, spray, sprint, standard, start etc. Mai 
putin reuşesc să-mi explic cum se va fi ajuns la salopetà 
în loc de salopeta (cuvânt franțuzesc). 


28. Tot nemteste si tot greşit se pronunţă de mai toată 
lumea la noi nobăl în loc de nobel nume[le] suedez [Nobel], 
cu e accentuat, si cuvântul comun apartheid, care e de ori- 

gine olandeză si nu are de ce să capete finalul -haid (olan- 
dezii pronunţă cu e). Gresit nemteste sunt pronunţate unele 
nume franceze (chiar dacă în frantuzeste ele provin din 
germană): draifus în loc de drefits (scris Dreyfus) si difăl 
pentru efèl (scris Eiffel). 


29. Alţii exagerează pronunţarea franceză, pe care o aplică 
la cuvintele și numele englezești, astfel că englezul repor- 
ter, devine reporteur (desi francezii zic reporter); am auzit 
de curând femininul performeură (pentru englezul perfor- 
mer) şi, ce e drept mai demult, srli saplèn pentru cearli 
ceàplin (scris Charlie Chaplin). În schimb uneori se pro- 
nuntá cearls boiăr numele actorului francez Charles Boyer 
(deci sarl boaiè), care, ce e drept, a lucrat şi in SUA. Apare 
și rio de haneiro ([pentru] Rio de Janeiro), pentru că în spa- 
niolă j sc citește , dar e vorba aici de un oras din Brazilia, 
unde se vorbeşte portugheza, nu spaniola, iar j se citeşte ca 
în româneşte. 


30. Li se mai întâmplă unora să creadă că o expresie 
străină este românească si astfel să o pronunţe şi să o inter- 
preteze într-un chip neașteptat. Am auzit pe cineva, căruia 
i se aducea o scuză banalizată, răspunzând /e-it motivul, ceca 
ce el înțelegea ca „motivul care se aduce de obicei (si care 
nu mai prinde)“, deci ar fi fost cuvântul românesc Feit „exact“, 
când de fapt era vorba de o expresie germană, pronunțată 
laitmotiv cu înţelesul de „formulă melodică repetată ade- 
sea în cursul unei compoziţii muzicale“ (germanul leiten, 
pronunțat /aitän, înseamnă „a conduce“). 


31. Desigur, nimeni nu poate sti toate limbile, dar când 
€ vorba de nume sau cuvinte mult folosite, ne putem informa 
de la cei care le cunosc, ca să nu riscăm să provocăm râsul 
ascultătorilor. Greșeli se fac, de altfel, nu numai în ce pri- 
veste pronunțarea, ci şi înțelesul şi gramatica. Iată două exem- 
ple. Despre un om politic de la sfârşitul secolului trecut se 

povestea că ar fi spus „eu mănânc cu tout à l'égout‘, ceea 
ce, după cát se pare, pentru el însemna „cu totul după gustul 
meu“, deci nu-i fixa altcineva meniul. Se ştie însă că expresia 
franceză înseamnă, cuvânt cu cuvânt, „tot la canal“. 

În frantuzeste coup de foudre înseamnă propriu-zis „lovi- 
tură de trăsnet“, iar figurat „impresia puternică pe care ţi-o 
face o persoană prima dată când o întâlneşti“. În Sportul 
din 1 februarie 1970, p. 1, col. 2, găsesc formula „o adevă- 
rață coup de foudre“: autorul s-a luat probabil după genul 
cuvântului foudre „trăsnet“, feminin, dar în cazul acesta 
genul îl dictează coup „lovitură“, care e masculin; de fapt 
în româneşte ar fi trebuit folosit neutrul. 


IV. GREŞELI FĂCUTE DE OAMENI CULTI 


32. Am vorbit de oamenii cu mai puţină cultură. Din 
păcate, şi cei culti fac astăzi greșeli si poate că în vremea 
din urmă din ce în ce mai multe. În primul rând este de vină 
o situaţie specială. Se înmulţesc vertiginos termenii tehnici, 
adică privitori la o specialitate, care devin repede.de uz 

"general; aproape fără excepţie ei sunt de origine latină (cei 
Tuati din greaca veche sunt de obicei trecuți prin latină, sau, 
dacă Antichitatea romană nu i-a folosit, sunt aranjaţi așa cum 
ar fi fost dacă i-ar fi preluat romanii). Dar în cea mai mare 
parte a lumii se învaţă din ce în ce mai puţin latina (ca să 
nu mai vorbim de greaca veche), ceea ce are drept urmare 
că unii dintre termenii fáuriti acum din elemente greco-latine 
comportă greşeli, fie de înţeles, fie de structură fonetică. 
Multi dintre ei se generalizează sub forma greşită si defectele 
lor nu vor mai fi simţite decât de cei care cunosc istoria 
limbii. Exemple urmează ceva mai departe. Deocamdată iată 
unele formule așa-zis latinești care circulă acum la noi. 

33. Ín tineretea mea am citit un trist reportaj privitor la 
sinuciderea unui.elev; acesta a lásat o scrisoare explicativă, 
care se termina cu „mortua est lonescu Carol". Este limpede 
că citise poezia lui Eminescu intitulată Mortua est, dar acolo 
e vorba de o fată, deci formula e la feminin, iar pentru un 
băiat, ar fi trebuit scris, la masculin, mortuus est. Dar ce să 
spunem despre faptul că se incetáteneste adjectivul latin 
rediuiuus „înviat“, sub forma aceasta masculină, alături de 
substantive feminine? Mai demult am văzut scris undeva 
Polonia rediuiuus (în loc de rediuiua) şi mi s-a părut uimitor, 
dar într-o revistă de anul trecut a apărut titlul Tropaeum 
Traiani rediuiuus (masculin, în locul neutrului rediuiuum) 
și nu am avut impresia că s-ar fi produs mirare. 


V. GREȘELI ÎMPRUMUTATE 


34. Dar nu toate greșelile care circulă la noi ne sunt dato- 
rate. Într-adevăr, în țările apusene se fac greșeli tot atât de 
adânci ca cele pe care le întâlnim la noi. Multe dintre ele 
apar la termenii folosiți în meseriile legate direct de marele 
public care furnizează clientela şi care e amator de cuvinte 
bombastice. lată două exemple întâlnite pe firme în Statele 
Unite ale Americii. Sufixul latinesc -ianus, adăugat la teme 
terminate în -ica, este corect folosit în derivate de tipul 
cosmelician, fizician, optician, tehnician (de la cosmetică, 
fizică, optică, tehnică), denumind pe cel care practică me- 
seria. În S.U.A. a ajuns să fie numit mortician cel care 
pregăteşte cadavrele pentru înmormântare, deşi nu există 
nici un fel de bază mortică. 


35. [n germană, cu sufixul -er, se formează adjective si 
substantive derivate de la nume de localităţi (cum ar fi în 
româneşte bucureștean de la Bucureşti) şi multe din aceste 

derivate au devenit nume de alimente, de exemplu Liptauer, 
un fel de brânză, de la Liprau, dar în special nume de meze- 
luri, cunoscute în general si la noi: Debrecziner, Frankfurter, 
Krakauer (vezi $ 186), Pariser. Tot așa de la numele orasu- 
lui Hamburg s-a format numele unui fel de chiftele, Ham- 
burger, răspândit si în S.U.A. Deoarece însă in englezeste 
ham înseamnă „şuncă“, s-a înțeles greșit că hamburger e 
„sandviș cu şuncă“, deci burger ar urma să fie „sandviş“; 
de aici urmează crearea de compuse ca beefburger (beef fiind 
„carne de vacă“) şi chiar cheeseburger (cheese c „brânză““), 
ba se vede adesea pe firme numai burger singur, desigur 
pentru cá se servesc sandvisuri de mai multe feluri. 


36. Aceste două formaţii nu au ajuns să fie folosite la noi, 
dar de multe ori împrumutăm din alte limbi expresiile gata 
greşite. De unele care ne vin din frantuzeste s-a ocupat 
H. Jacquier în Cercetări de lingvistică, YV/1959, pp. 75 si 
urm. Aleg dintre exemplele discutate de el unul (p. 78) a 
cărui circulaţie e tot mai mare. În latineşte, de la adverbul 
post „după“, s-a format derivatul postumus „născut după 
moartea tatălui“; sufixul este același ca în ultimus. Cineva 
în Franţa a crezut că partea a doua a derivatului este sub- 
stantivul latinesc humus „pământ“, cu sensul figurat de în- 
mormântare (de aceea s-a introdus si scrierea posthume), 
şi s-a fabricat un cuvânt contrar, anthume, pornindu-se 
de la adverbul latin ante „înainte“. Asa am ajuns să ci- 
tim si în românește opere antume* (vezi de exemplu 
Studii si cercetări lingvistice, 6, 1971, p. 601, n. 26). Este 
limpede că un roman n-ar fi înțeles nimic din acest cu- 
vânt latinesc. 


* DEX.: ANTUM, -Ă, antumi, -e, adj. (Despre 
lucrări scrise) Publicat în timpul vietii autoru- 
lui. - Cf. lat. a n t e. 

-37..În greaca veche exista substantivul autarkeia, care 
însemna ,,multumirea cu ce ai“, fiind compus din autos 
„Însuşi“, şi arkeo „a fi de ajuns“. În frantuzeste a luat forma 
autarcie, dar unii au confundat finala cu cea din monarchie 
„Stăpânirea de unul singur“ (format in greceste din monos 
„singur“ si arkho „a conduce"), de aceea a apărut in fran- 
tuzeste varianta autarchie. În frantuzeste lucrurile s-au 
refăcut (vezi H. Jacquier, art. cit., p. 79), dar la noi în dic- 
tionare nu găsim decât forma greşită autarhie*. Spun că e 
greșită, pentru că ar însemna „conducere de sine însuși“, 
ceca ce e cu totul altceva decât „limitarea la ceea ce poti 
produce singur“. 


* DOOM;: !autarhie (a-u-tar-/-ut-ar-) s. f., art. 
autarhia, g.-d. art. autarhiei; (state) pl. autarhii, 
art. autarhiile 

DEX,: AUTARHÍE, (2) autarhii, s. f. 1. Politică 
prin care se tinde spre crearea unei economii na- 
tionale inchise, izolate de economia altor tári. 
2. (Rar) Stat care practică autarhia (1); stare de 
autoizolare economică a unui stat. [Pr.: a-u-] — Din 
fr. autarchie. 


38. Autobuz, troleibuz sunt cuvinte cunoscute in toatá 
lumea (ce e drept, la noi circulă si o formă incorectă trole- 
buz) dar putini oameni stiu cà ele sunt formate gresit. La 
inceputul secolului trecut, s-a ráspándit in Europa cuvántul 
omnibus, denumind o trăsură in care se puteau urca toti cei 
care pláteau o taxá. Este latinescul omnibus, dativul plural 
al lui omnis „tot“, deci sensul este „pentru toţi“. În opoziţie 
cu vehiculele care aparţin unei anumite persoane. S-a ştiut 
chiar de către necunoscătorii limbii latine, că omni- în- 
seamnă „toți“, dar ce e -bus nu s-a ştiut, s-a presupus însă 
„că este un al doilea termen de compunere care ar însemna 

„vehicul“, de vreme ce omnibusul este un vehicul pentru 
toți. În felul acesta, desinenţa latină de dativ plural a câştigat 
o oarecare independență și, atunci când omnibuzele au deve- 
nit automobile sau cu troleu, s-a adăugat -bus la auto- (adică 
automobil) si la troleu. E foarte răspândit microbuz pentru 
„autobuz mic“. (În treacăt fie zis, corect ar fi trolei, nu troleu, 
şi de asemenea autobus, troleibus, nu autobuz, troleibuz. Z.) 
Nu ştiu dacă există aerobuz, dar nu m-aș mira prea tare dacă 
l-aș găsi undeva. În orice caz, în Micul dicționar enciclo- 
pedic şi în Dicţionarul explicativ a pătruns hidrobuz „navă 
pentru transport de pasageri“ si, lucru şi mai curios, biblio- 
buz „automobil amenajat cu o bibliotecă ambulantă...“, deci 
în mintea celor care l-au acceptat, „Cărți pentru toţi“. E foarte 
adevărat că încă acum vreo 40 de ani am văzut la Paris firma 
Vinobus la un magazin unde se vindeau vinuri. Primul 
troleibus din tara noastră, la Timişoara, a fost numit firobus. 


39. Alt tip de greşeli privește cuvintele realmente com- 
puse, la care însă cel de-al doilea termen a fost decupat 
greşit. Acum câţiva ani erau la modă firmele formate cu al 
doilea termen -rama. S-a pornit de la panorama, formaţie 
grecească din pan- „tot“ si horama „vedere“, deci la un loc 
„privelişte generală“. A fost înțeles greşit ca având primul 
termen pano-, de vreme ce foarte multi termeni compuși 
au în mijlocul lor o vocală de legătură o (magnet-o-fon, 
necr-o-log si aşa mai departe), si așa s-a născut cinerama 
„cinematograf cu ecran lat“, după care au apărut cityrama 
„turul orașului în autocar“ (engl. city ,orag*), aquarama 
„acvariu“, /lanorama skirts „cămăși de flanelă“, launderama 
„spălătorie“ (engl. launder „a spăla si călca“), ba chiar un pro- 
prietar de cabaret din Londra, pe nume Pepe, și-a pus pe 
firmă Peperama. La televiziunea noastră se foloseşte ter- 
menul telerama. S-ar părea că la noi horama se mai scurtea- 
ză încă cu o literă, de vreme ce în revista Rebus nr. 345 

(15 din 1975), la p. 9 citim humorama, adică humor + ama. 
Este foarte probabil ca unele dintre formaţiile preşite de care 
am vorbit în ultimele paragrafe să fi fost formate în glumă, 
dar, răspândindu-se în mase, au pierdut acest caracter. 


40. În fine, se mai pot prezenta cazuri unde cele două 
părți ale compusului au fost decupate corect, numai că 
înţelesul unuia dintre ele (ba uneori chiar al ambelor) este 
denaturat. În greaca veche din auto- „prin sine însuşi“ si 
mat- „învăţat“ s-a format compusul pe care îl avem sub forma 
automat, adică „ceea ce faci din propriul imbold, fără să te 
îndemne cineva“. De aici s-a ajuns la ideea cà -mat singur 
înseamnă „fără intervenţia omului“, în timp ce auto- ar fi 
„maşină“, şi aşa s-a născut, pe la începutul secolului nostru, 
fr. photomaton „aparat de fotografiat automatic“, apoi tono- 
mat „aparat de muzică automat“, care există si la noi, Elektro- 
mat, firmă pe care am văzut-o la Berlin, iar în Anglia s-a 
format laundromat „spălătorie automată“, de la laundry 
„spălătorie“; 


41. O formaţie curioasă pe care am întâlnit-o recent la 
noi, dar nu ştiu dacă e creaţia noastră sau a fost adusă din 
altă parte, este acvanaut. În latină şi în greacă naul- în- 
seamnă „navigator“. Când s-au inventat mașinile de zbu- 
rat, s-a creat si termenul aeronaut, propriu-zis „navigator 
prin aer“, apoi si astronaut, care pot fi acceptate, termenul 
al doilea al compusului fiind folosit cu valoare figurată. Dar 
acvanaut* ar însemna „navigator prin apă“ (lat. aqua „apă“) 
$i nu se vede de ce ar fi nevoie de a se preciza că mediul 
in care evolueazá marinarii este apa. Adevárul este cá 
așa-numiții acvanauti nici nu navighează, căci sunt scafandri. 
Undeva (Magazinul din 12 iulie 1969, p. 3) am citit si ter- 
menul /unauți: aceştia nu navighează, ci umblă pe Lună; 
in plus, nu se stie dacă din naut a rămas numai aut sau ut, 
ori cumva Luna s-a redus la /u. 

I DES. ACVANAUT, -Ă, acvanaufi, -te, s. m. 
$i f. Specialist în scufundări făcute cu scopul de 
a cerceta mediul marin. [Pr.: -na-ut] — Din fr. 


aquanaute. 


42. În greceşte dromos înseamnă „cursă“, apoi a ajuns 
la înțelesul de „drum“, cu care l-am preluat si noi (desigur 
prin intermediul bulgărescului drum). Sub forma veche, cu- 
vântul a intrat în compuse ca hipodrom (gr. hippos , cal“), 
palindrom (gr. palin „înapoi'*), velodrom (fr. vélo pentru vélo- 
cipede „bicicletă“, vezi $ 200), apoi autodrom, aerodrom.. 
Până aici toate bune, în toate aceste cuvinte e vorba de „loc 
de alergare“ pentru biciclete, automobile, avioane. A apărut 
apoi rachetodrom, unde partea a doua n-ar mai putea fi 
decât „punct de plecare pentru rachete“. În fine, în cosmo- 
drom e clar cá nu mai poate fi vorba de „drum pe care merge 
cosmosul“. 


43. Există apoi derivate la care și rădăcina şi sufixul se 
prezintă sub forma corectă, numai că nu trebuie puse îm- 
preună, din motive morfologice. În latineste, cu sufixul -ant 
se formează participii prezente (folosite apoi ca adjective 
și chiar ca substantive) de la verbe de conjugarea I (căci 
-a- este semnul acestei conjugări). Drept exemplu pot servi 
cuvinte împrumutate în româneşte, ca aspirant de la aspira, 
militant de la milita şi aşa mai departe. Alte derivate, care 
nu existau în latineşte, au fost formate în limbile romanice 
de la verbe de conjugarea I, de exemplu practicant de la 
practica, sau chiar de la verbe de altă conjugare, de exemplu 
combatant de la fr. combattre, dar oricum de la verbe. În 
germană si în rusă apar numeroase derivate in -ant care nu 
mai pornesc de la verbe, de exemplu germ. si rus. diversant 
„care face o diversiune, sabotor“, rus. kursant „Care urmează 
un curs“, diplomant „care îşi pregăteşte lucrarea pentru 

diplomă“, cuvinte pe care astăzi îl putem întâlni şi la noi. 
Adevărul este că astfel de formaţii eronate s-au făcut şi de 
către italieni, care sunt mai putin scuzabili: mercatante „ne- 
gustor", commediante „comediant“, musicante „muzi- 
cant", pedante „pédant“ (după cum se vede, cele două din 
urmă au pătruns si la noi), fără să existe verbe ca merca- 
tare, commediare, musicare, pedare. Pedant a însemnat la 
început „profesor“ şi e derivat de la un cuvânt grecesc care 
însemna „copil“. 


44. Desi formate (în germană) de la verbe, adresant si 
premiant nu sunt corecte, căci ar trebui să însemne „care 
adresează“, „care premiază“, de vreme ce cu -ant se for- 
mează participiul activ. Primul a cam fost înlocuit cu desti- 
natar, dar cel de-al doilea s-a încetățenit la noi. S1 aici 
vom găsi într-o limbă romanică model pentru greşeli: serată 
dansantă, ceai dansant sunt din frantuzeste (soirée dan- 
sante, thé dansant). E limpede cá nici serata, nici ceaiul 
nu danseazá. 


45. Aspirant este format corect, de vreme ce se cunoaste 
verbul a aspira; se poate admite si derivatul aspirantură, 
format de la aspirant; dar alături de aspirant există in ruseste 
și doktorant (fără verb paralel), iar la noi, unde acest din 
urmă cuvânt nu a fost introdus, s-a creat totuşi doctorantură* 
paralel cu aspirantură, după cât se vede înțeles ca format 
cu un sufix, inexistent, -antură. În mediile noastre uni- 
versitare doctorantură e pe cale de a se generaliza, luând 
locul mai vechiului doctorat, care între altele avea avan- 
tajul că era mai scurt. În aceleași medii se răspândeşte 
stagiaturd, fără să existe o bază a stagia sau stagiat: în loc 
să se pornească de la stagiar şi să se formeze stagiarat, s-a 
luat ca punct de plecare stagiu şi i s-a adăugat sufixul bom- 
bastic -aturd. 

* DOOM,: doctorantură (rar) s. f., g.-d. art. doc- 
toranturii 

DEX,: DOCTORANTURĂ s. f. (Rar) Perioada 
cât o persoană este doctorand; p. ext. doctorat. — 
Din doctorand. 


46. Germanii, în unele cazuri, au evitat sufixul -ant şi i 
l-au preferat pe -and, tot de origine latină: forma participiul 
viitor pasiv de la verbele de conjugarea I, de exemplu alături 
cu memoro „a tine minte“ avea pe memorandum „care să 
fie ținut minte“. Dar nici germanii n-au nimerit-o cum 
trebuie când au format termeni ca Diplomand „care îşi 
pregăteşte lucrarea de diplomă“, sau Doktorand „candidat 
la doctorat“ (acesta din urmă s-a generalizat şi la noi): ca 
să putem aproba astfel de formaţii ar trebui să existe verbele 
a diploma, a doctora. 


47. Printr-o aventură similară a trecut sufixul care în 
româneşte apare sub formele -afie, -afiune şi formează 
derivate de la verbe latinești de conjugarea I: administraţie 
(faţă de administra), consideraţie (faţă de considera) etc. 
În englezeşte cunosc cel puţin un exemplu recent care nu 
are la bază un verb: automation „automatizare“; V. V. 
Akulenko, in Foprosí internalizafii slovarnogo sostava 
iazäka, Harkov, 1972, p. 103, citează si un francez auto- 
mation; în orice caz cuvântul apare acum pe firme la Berlin 
şi la Viena. Mâine, poimâine, vom întâlni si la noi, poate, 
pe automafie. Nici în cazul acesta însă, nu vom putea da 
toată vina pe populaţiile neromanice, de vreme ce cunoaş- 
tem exemple ca ideafie „formare a ideilor“, care n-are la 
bază un verb a idea (a fost format in frantuzeste: idéation, 
direct de la substantivul idée). 


48. Pe aceeaşi linie voi aminti sufixul -at-, care formează 
în latineşte participii perfecte de la verbele de conjugarea I, 

$i la fel in románeste: preparat de la prepara, dirijat de la 

dirija etc. În ruseste s-au format cu acest sufix derivate de 

la verbe care în latineste nu erau de conjugarea I, de exemplu 

de la expono „a expune“ (participiul era expositus) s-a for- 

mat în ruseste exponat „obiect prezentat într-o expoziţie“, 
„care a pătruns si în limba noastiă. 


49. Din germană am preluat cuvântul, greşit format, 


unicat. A avut ca model pe duplicat, triplicat, dar acestea 
nu sunt formate nici de la duplic, triplic, care nu există 
nicăieri, nici de la dupl, tripl, care sunt de-a dreptul im- 
posibile. La bază stau formele latine duplex, triplex (cu 
genitivele duplic-is, triplic-is). (Se intelege cà un unex nu 
există şi nu poate exista nicăieri.) De la acestea s-au for- 
mat verbele duplico, triplico, de la ale căror participii pasive 
vin duplicat şi triplicat. Dar un verb unico nu există si nu 
are pentru ce să existe, deci nici un participiu unicat nu e 
corect format. 


50. In primii ani după eliberare au apărut la noi termenii 


legitate, planitate, care nu corespund structurii limbii române. 
Cu sufixul -itate formám derivate numai de la adjective: 
conformitate, obiectivitate, realitate de la conform, obiectiv, 
real etc., pe când legitate si planitate provin de la substan- 
tivele lege si plan. De la aceleași substantive s-au format 
şi două adjective, legic* si planic**, desi în general noi nu 
folosim pentru derivare sufixul -ic. Adevărul este că nici 
unul dintre exemplele citate aici n-a prins. 


* DEX: LÉGIC, -Á, legici, -ce, adj. Care are 
caracter de lege obiectivă. — Lege + suf. -ic (după 
TUS. zakonomernái). 

T - DEX: PLANIC, -À, planici, -ce, adj. Con- 
form unui plan dinainte stabilit; privitor la un plan. 
— Plan + suf. -ic (după rus. planomernäi). 

51. Am întâlnit la circuri termenul terrarium „colecţie 
de animale de uscat“, considerat, evident, ca un cuvânt 
latinesc. Dar terrarium există în latineste şi înseamnă „dig 
de pământ“. Se zicea în latinește uiuarium „grădină zoo- 
logică“, derivat de la adjectivul uiuus „viu“. După acest 
model s-a format aquarium „bazin pentru animale acvatice“ 
(în latineste aquarium era „adăpătoare“, deci loc unde se 
găseşte apă). Format după aceste modele, terrarium n-ar 
putea însemna decât „loc unde se ţine pământ“, sens evident 
străin de interesele circului. 


52. Sufixul latinesc -tor formează nume de agent, adică 
substantive (devenite adesea adjective) denumind pe cel care 
face acţiunea unui verb; la conjugarea I, se mai pune înaintea 
lui -tor Şi -a-, vocala caracteristică a conjugárii: de la incasa, 
incasator. Alături de aceste substantive găsim adesea altele 
formate cu sufixul -mentum, de exemplu de la a testa, tes- 
trator şi testament. Deoarece e cunoscut document (de la un 
verb latinesc docere, care, după cum se vede, nu e de con- 
jugarea I), în ruseşte s-a creat în paralelă dokumator; ce e 
drept, noi nu l-am preluat, si nici în dicționarele rusești nu-l 
găsesc inserat. Dar am luat altul care e format corect în ce 
priveşte forma si e greșit din punctul de vedere al intelesu- 
lui: mecanizator. După cele arătate mai sus, acesta, ca si 
modelul său rusesc mehanizator, ar trebui să însemne „cel 
care mecanizează“ nu „mecanic“. Dacă în cazurile prece- 
dente am putut găsi modele pentru greşeli în limbile roma- 
nice, aici însăşi latina poate fi pusă în cauză: senator nu are 
la bază nici un verb (nici măcar de altă conjugare decât I-a), 
ci e format pornindu-se de la adjectivul (sau substantivul) 
sen-ex „bătrân“. Existenţa derivatului senatus „senat“ nu 
poate constitui o scuză. 


53. Am pomenit mai sus de sufixul -afie, pentru verbele 
de conjugarea I. Se formează derivate si de la verbe de 

conjugarea a IV-a şi, având în vedere că vocala caracteristică 
a acesteia din urmă este -i, sufixul capătă forma -ifie: de la 
investi, investiție. Ţinând seamă de faptul că -afie, -itie nu 
s-au păstrat în latina veche!, ci ne-au venit târziu prin 
împrumut și pe mai multe căi (din limbiie slave, din limbile. 
romanice și direct din texte latine), ele apar sub două forme: 
-ație, -ifie pe de o parte, mai familiare, si -afiune, -ițiune 
pe de altă parte, mai pretentioase. Dar avem cazuri unde 
finala -ifie reprezintă altceva, si anume sufixul -ie adăugat 
la o temă terminată în -{: miliție (lat. militia derivat de la 
miles, militis soldat“), poliție (în greaca veche politeia). 
Vrând să se arate culte, personajele lui Caragiale schimbă 
pe poliție în polițiune, după modele ca investifie/investifiune. 
Pe de altă parte în germană de la Miliz „miliţie“ s-a format 
derivatul Milizionăr „miliţian'“, ca si când baza ar fi Milizion, 
adică milițiune, avându-se în vedere că există grupuri de 
felul lui comisie, comisiune, comision, comisionar sau nație, 
națiune, național. . 


54. Iată şi un exemplu unde nu vom avea de discutat 
sufixul. A escalada înseamnă „a sări peste un obstacol“, de 
exemplu peste un gard. Punctul de plecare îl formează lat. 
scala „scară“: escalada a fost la început un asalt cu ajutorul 
scărilor. Mai pe urmă s-a pus accentul pe urcare, astfel că 
s-a dat numele de escalator scărilor rulante (probabil cá mai 
vechiul e/evator s-a amestecat cu a escalada). Cuvântul 
circulă in Anglia si, în oarecare măsură, în Franța. Până aici 
lucrurile nu sunt prea grave. Dar de la înțelesul de „a urca“, 
dat verbului a escalada, s-a trecut la acela de „a duce la o 
treaptă mai înaltă, a intensifica“, si astfel ani de zile s-a 


! [n cuvintele moştenite din latineste, -atione a devenit -dciune, 
cu care s-au format derivate şi în româneşte, de exemplu amărăciune, 
stricdciune. 

vorbit în presa noastră de escaladarea războiului din Viet- 
nam, ceea ce, în mod corect, ar fi trebuit să însemne că 
cineva a sărit dincolo de război: „escaladarea intervenţiei“ 
(Scânteia, 24 aprilie 1967, p. 4, titlu). lată si un exemplu 
mai nou: „escaladarea violenţei în Irlanda de Nord (Scân- 
teia, 15 august 1975, p. 4, titlu). Am citit undeva si despre 
escaladarea prețurilor. Si de data aceasta greşeala n-a fost 
făcută de noi, ci ne-a venit din străinătate. Iată două exemple 
din germană: Eskalade, cu sensul de „intensificarea războ- 
iului“, în Neues Deutschland din 25 iunie 1970, p. 6, 
col, |; Eskalation, cu aceeași valoare, în acelaşi ziar, [din] 
| iulie 1970, p. 7, col. 1-2. 

În sfârșit, un exemplu legat de o formaţie cu prefix. În 
frantuzeste, tour, împrumutat în românește sub forma tur, 
înseamnă „învârtire, întoarcere“, apoi „plimbare“ si altele; 
retour este numai „întoarcere“. Deoarece se ştie cá re- are, 
între altele, înțelesul de „înapoi“, germanii au creat formula, 
presupusă franceză, Tour und Retour pentru „dus si întors“, 
deși tour nu înseamnă în frantuzeste „dus“. S-a mers apoi 
mai departe și s-a zis tour pentru prima serie de meciuri 
într-un campionat, prin retour fiind desemnate meciurile 
jucate pe terenurile celorlalți competitori decât cele dintâi. 
Formula a pătruns si în dicționarele noastre: se zice meciul 
de tur pentru primul dintre cele două meciuri jucate de 
fiecare echipă cu celelalte. 


(v Gies FÁCUTE DE SPECIALISTI 

55. Am văzut până aici exemple de greşeli comise sau, 
in orice caz, ráspándite de oameni care nu pot avea pretentia 
de a fi considerati savanți. Pun aici si pe reprezentanții 
presei, deoarece, oricát ar fi de cultivati, nu li se poate cere 
sà cunoascá terminologia tuturor profesiunilor cu care vin 

în contact. Fiecare dintre noi este în situaţia aceasta, căci 
este adesea obligat să folosească termeni tehnici din diferite 
profesiuni. Dar există multe formaţii greşite care circulă în 
primul rând printre oamenii de știință, şi anume printre cei 
a căror specialitate îi obligă să cunoască noțiunile în cauză. 
lată câteva exemple de acest fel. 


56. Grecescul elektron, care înseamnă „chihlimbar“, e 
format din rádácina elektr- si desinenta de nominativ 
singular neutru -on. Deoarece electr- este cunoscut astăzi 
din derivatul electric, cineva a înţeles că electron e compus, 
$i a fabricat formaţii paralele, ca pozitron de la pozitiv, numai 
că aici r nu mai face parte din rădăcină, deci se înțelege că 
al doilea element al compusului este -ron. S-a mers apoi 
mai departe şi s-a format ciclotron, unde termenul întâi e 
clar ciclo-, cel de-al doilea urmând să fie -tron, cuvânt 
format, practic, din nimic. La fel există acum Petatron, 
criotron si multe altele (în dicționarele noastre recente 
exemplele abundă). Mai curios este că procedeul de formare 
este acum adoptat de îndeletniciri fără legătură directă cu 
fizica. În englezeste se zice ticketron unui emiţător automat 
de bilete pentru spectacole. În S.U.A., o întreprindere care 
asigură camere la hoteluri s-a botezat Reservatron: după cât 
se pare -tron a ajuns aici să însemne „întreprindere“. 


57. Gineceu este un cuvânt corect format în greaca veche, 
de la tema gynaik- care înseamnă „femeie“, cu sufixul -eios, 
devenit la noi normal -eu. Botaniştii au format în paralel 
pe androceu, de la grecescul andro- „bărbat“, dar din lipsă 
de pricepere lingvistică, au ataşat şi pe -c- de la gineceu, 
ca şi când ar fi aparținut sufixului. 

Din coca, numele unui arbust din Peru, s-a format corect 
derivatul cocaină, cu sufixul -ind. Apoi au apărut novocaină 
$i procaind, care au folosit acelaşi sufix -ind, dar i-au ali- 
pit si pe c preluat de la coca (vezi Marcel Cohen, Une fois 

de plus des regards sur la langue francaise, Paris, 1972, 
pp. 289-290). 


58. Apare la noi o revistă intitulată Tehnium. Mi-am dat 
multă osteneală ca să ghicesc ce va fi vrând să spună acest 
cuvânt, dar mărturisesc că nu am reușit. Este clar că e vorba 
de grecescul tekhne „artă, mestesug“, pe care îl avem in deri- 
vate ca tehnică. Dar ce e -ium? Există în latineste un sufix 
cu forma aceasta, dar nu se vede de ce ar fi fost alipit la o 
temă grecească şi, mai ales, înțelesul lui nu ne-ar ajuta cu 
nimic. Există şi în greceste un sufix -ion, care, să zicem, ar 
fi putut fi latinizat în forma -ium, dar acesta nu dă decât 
diminutive: să fie vorba de o desconsiderare a tehnicii? 
Mai curând cred că cel care a creat titlul a procedat la 
întâmplare, crezând că cunoaşte o limbă cu care nu avusese 
nimic de-a face. 


59. Să nu se creadă cumva că am ceva împotriva specia- 
liştilor în ştiinţele tehnice: si în lucrările unor lingviști am 
găsit termeni gresiti, datorati în general necunoasterii limbii 
latine sau a limbii greceşti. Există în diversele limbi sub- 
stantive care nu au decât singular si altele care nu sunt 
folosite decât la plural. Sunt numite, cu termeni latinești, 
singularia tantum, respectiv pluralia tantum. Citim însă 
uneori în lucrările care apar la noi cá un substantiv e un 
singularia tantum sau un pluralia tantum. Autorii n-au băgat 
de seamă că singularia si pluralia sunt forme de plural: când 
e vorba de un singur cuvânt trebuie spus singulare, respectiv 
plurale tantum. 


60. Altă greşeală cam de acelaşi fel: cuvintele care, în 
materialele de care dispunem, sunt atestate o singură dată 
(e vorba, se înţelege, de limbi moarte, asupra cărora nu se 
mai pot face anchete pe teren) se numesc, cu un termen gre- 
cesc, hapax legomena (hapax înseamnă „o singură dată“, 

iar legomena „spuse“. Întâlnim acum în unele lucrări formu- 
lări ca „acest cuvânt este un hapax legomena“; participiul 
e la plural, forma lui de singular în grecește este legomenon. . 


61. Alte douá tipuri de greseli sunt fácute mai demult 
de specialiștii în alte ramuri ale științei, dar încep acum să 
se răspândească si in publicaţiile.de lingvistică. De multă 
vreme este obiceiul ca o informatie pentru care vrem să 
trimitem la autorul care ne-a furnizat-o să fie introdusă prin 
cuvântul latinesc apud „la“, mai cu seamă când e vorba de 
un citat pe care-l reproducem nu direct, ci de la un al treilea 
autor. Dacă, de exemplu, folosesc un citat din Marx, dar 
nu l-am luat direct din opera lui, ci l-am găsit reprodus într-o 
carte a lui Lenin, voi scrie: „cum zice Marx (apud Lenin, 
p. ...)*. Dar acum întâlnim formula apud şi când nu urmează 
un nume de autor, ci un titlu de carte, de exemplu „Cantemir, 
apud Dicţionarul Academiei“. În acest caz nu se poate folosi 
în latineşte apud, după cum nici în românește n-am spune 
la), ci trebuie in (mai simplu mi se pare că ar fi să scriem 
. pe româneşte, adicà in). 


62. „Același“ se zice in latineste idem (în citate îl găsim 
adesea prescurtat id.). Dar unii nu bagă de seamă că idem 
e masculin şi deci nu poate fi folosit când e vorba de o 
autoare (ar trebui, pe latineşte, eadem); şi aici mi se pare 
că ar fi mai simplu să scriem pe româneşte, același sau 
aceeași. Mai adaug că, dacă e corect spus apud Lenin, 
numele neavând declinare latinească, este o gravă greşeală 
de latină să scrii apud idem, deoarece prepozitia apud în 
latineste cere acuzativul, astfel că ar trebui apud eundem. 

Un ultim exemplu de declinare latinească: se obişnuieşte 
ca trimiterile la alţi autori să fie introduse prin prescurtarea 
cf., în locul latinului confer, imperativ cu sensul de „pune 
alături“, deci „compară“, sau „vezi“. Nici în cazul acesta 
nu mai merge idem, ci ar trebui pus pronumele la acuzativ. 

Dar mai grav e altceva; Oamenii puţin în curent cu stilul 
ştiinţific își închipuie cá cf. înseamnă „conform“, de aceea 
au început să pună substantivul următor în cazul dativ, de 
exemplu cf. lui Lenin. În ultimul timp greşeala apare si la 
unii lingviști. 


63. Pentru „împărţirea în două“ s-a răspândit termenul 
dihotomie, luat din frantuzeste, unde e de origine greacă: 
dikha „în două părţi“ şi tome „tăiere“. Francezii, conform 
obisnuintei lor, pronunță diko- si unii români, imitándu-i, 
au început să şi scrie pe românește dicotomie. Dar dico- nu 
înseamnă nimic, pe când diho-, ca prim element de com- 
punere, este cunoscut la noi, din dihonie (partea a doua a 
acestui compus este cuvântul vechi grecesc nous „minte“; 
sub forma greacă modernă îl avem ca termen de compunere 
in pro-nie, mâta-nie). Este deci normal să scriem şi să 
pronuntám dihotomie. (În general, kh grecesc e reprezentat 
la noi prin Ai, vezi distih, dolihocefal si atâtea altele, unde 
francezii pronunţă cu k.) Grav este însă altceva: după mo- 
delul lui dicotomie, unii lingviști români au creat pe trico- 
tomie „tăiere in trei, care nu există in frantuzeste si n-ar 
putea exista nici în grecește, deoarece „în trei“ se pune in 
grecește /ri-, nu triha. Pe de altă parte, cei care ştiu că trebuie 
pronunțat diho-, cu h, au ajuns la forma trihotomie*, iar 
aceasta înseamnă ceva în grecește: „tăierea părului“ (thrix, 
cu genitivul trik/tos, înseamnă „păr“, vezi de exemplu com- 
pusul trihofitie). Din păcate, formele greșite au pătruns si 
în dicționare, de unde le poate învăţa oricine. 


* DOOM; !tricotomie/trihotomie s. f., art. tricoto- 


mia/trihotomia, g.-d. art. tricotomiei/trihotomiei; pl. 
tricotomit/trihotomii, art. tricotomiile/trihotomiile 

64. Unui grup francez on îi corespunde adesea în ro- 
mâneşte, un, fie pentru că o latin a devenit în româneşte u 
înaintea unui n (frunte, față de lat. fronte-, fr. front), fie- 
pentru cá u scurt a devenit in frantuzeste o (fr. onde, faţă 
de lat. unda, rom. undă). Când împrumutăm din frantuzeste 
cuvinte de origine latină, le aranjăm după modelul latinesc, 
sau românesc, deci abonder, inonder devin la noi abunda, 
inunda, iar confronter e redat prin confrunta. În secolul 
trecut, numai oamenii neinstruiti foloseau forme mai asemá- 
nătoare cu cele frantuzesti: foncfie pentru funcție. Totuși unii 
lingviști au încercat să redea termenul, relativ nou, fr. redon- 
dance prin redondantà (desi e din aceeaşi rădăcină cu abun- 
dență, inundație, deci trebuie zis redundanfd); de asemenea 
unii spun gramatica confrontativa în loc de confruntativd. 


65. De multă vreme apare, când şi când, în publicaţii 
lingvistice, proton în loc de protonic, fiind numite aşa voca- 
lele care precedă accentul. Bănuiesc că se iau ca model 
cuvinte ca aton „fără accent“, monoton „lipsit de variaţie“ 
(de fapt „cu un singur ton“). Dar aceste din urmă cuvinte 
sunt formate corect (încă din greaca veche), fiind compuse, 
pe când protonic e derivat, cu prefix şi cu sufix. Dacă zicem 
proton, trebuie să înțelegem „cu tonul înainte“, deci exact 
invers decât se intenţionează să se spună. 


66. Am arătat că până si Lingviștii fac greșeli de limbă, 
nu pentru a linişti pe cei din alte profesii. De fapt, lingvistii 
sunt si ei oameni, supuși greselii, și nici unul din ei nu poate 
şti tot ce e pe lume. Concluzia pe care aş trage-o este că 
trebuie dată mai mare atenție felului cum vorbim, că e nevoie 
să se publice lucrări în care să se discute erorile și că acestea 
pot fi corectate dacă nu le trecem cu vederea. In cele ce 
urmează, greșelile vor fi clasate nu după originea lor, ci pe 
diversele compartimente ale limbii. 

VII. GREȘELI DE ACCENTUARE . 


67. Va fi vorba aici de pronunţarea unor cuvinte cu alt 
accent decât cel originar, fără ca aceasta să modifice în vreun 
fel înțelesul. Adesea ne creează dificultăţi cuvintele ter- 
minate în -ie. E vorba de un sufix din greaca verche, -ia, 
cu i accentuat, trecut în latină cu i neaccentuat, deci încă 
de la început s-au creat două posibilități, fără să mai vorbim 
de faptul că latina avea şi ea un sufix -ia, cam cu aceeaşi 
valoare ca în greacă, dar cu accentul pe rădăcina cuvintelor. 
Mai târziu şi în latineşte au apărut cuvinte cu i accentuat, 
iar noi, în secolele trecute am mai introdus unele din greaca 
modernă, tot accentuate pe i. Avem deci, pe de o parte, 
cuvinte împrumutate din latină cu i neaccentuat familie, 
pâtrie, mizerie, neanalizabile în româneşte; pe de altă parte 
s-au luat din greaca veche, prin diferiţi intermediari, cuvinte 
cu accentul pe i, ca antinomie, armonie, oligarhie. Unele 
au pătruns pe mai multe căi având deci două posibilități de 
accentuare: comedie şi comedie, istorie şi istorie. S-au creat 
în româneşte diferite derivate cu i accentuat: befie, cálá- 
torie, cumetrie etc. Au venit apoi din rusește cuvinte de 
origine romanică si cu accentul schimbat: în frantuzeste se 
zice cavallerie, în italiană cavalleria (deci se pronunţă gre- 
git titlul operei Cavalléria rusticana, accentul trebuie pus 
pe i), pe când forma rusă, introdusă si la noi, e kavaléria. 


68. Dicționarul limbii române (publicat de Academia 
Republicii Socialiste România) a trecut ca formă corectă 
obârşie, deşi toate citatele în versuri prezintă accentuarea 
obârşia. În aceste condiţii nu ne vom mira când vom con- 
stata că vorbitorii nu știu să se descurce si pun accentul 
greşit: auzim tot mai des, cu accentul pe a, avärie*, härpie** 
pentru avarie, harpie; in schimb alte cuvinte care ar trebui 
să fie pronunţate cu accentul pe radical îl mută pe i: 

baterie***, butelie, suburbie, in loc de baterie, butelie, 
suburbie****. | 

Un caz aparte îl prezintă pledoarie, pe care unii îl trans- 
formă in pledoárie, din cauză cà nu suntem deprinşi cu 
diftongul oa decât când e accentuat (vezi $ 86). În acest 
punct, tiparul nu ne poate ajuta; în schimb un rol important 
revine emisiunilor de radio și televiziune care pot populariza 
pronunțarea corectă. 


* DOOM: lavarie s. f., art. avaria, g.-d. art. 
avariei; pl. avarii, art. avariile (-ri-i-) 

** DOOM.: !harpie (monstru, femeie rea, pa- 
„săre) (-pi-e) s. f., art. harpia (-pi-a), g.-d. art. harpiei; 
pl. harpii, art. harpiile (-pi-i-) 

*** DGL: baterie (din fr. batterie), nu baterie. 
**** DOOM,: suburbie/suburbie (su-bur-bi- 
/sub-ur-) s. f., art. suburbia/suburbia (-bi-a), g.- 
d. art. suburbiei/suburbiei; pl. suburbii/suburbii, 
art. suburbiile/suburbiile (-bi-i-) 


- 69. Alt sufix latinesc cu care avem dificultăţi când e 
vorba de accentuare este latinescul -:or, cu varianta -sor. 
La nominativ accentul era pe silaba dinainte, iar la cazu- 
rile oblice trecea pe o. Limbile romanice au păstrat accentul 
pe sufix, de exemplu se zice actor, polizor. Germanii, în 
cuvintele pe care le-au împrumutat, au adoptat adesea va- 
rianta cealaltă, de exemplu zic Doktor, Inspektor etc. Astfel 
apar la noi două tipuri, unele luate direct din latineşte sau 
dintr-o limbă romanică, altele din germană: pe de o parte 
amator, agresor etc., pe de altă parte cântor, doctor, lector, 
inspector, pictor. Am auzit uneori şi senátor. Zicem cu toţii 
profesor, dar alături de numele propriu sau de tovarăș apare 
adesea profesor. În tinerețea mea, la şcoli, se spunea adesca 


41 


„CAPCANELE“ LIMBII ROMÂNE 


directorul, pe când astăzi pronunţarea director s-a gene- 
ralizat (dar adjectivul director rămâne cu accentul pe o). 
Norma ar fi să pronuntám în fiecare caz așa cum s-a creat 
deprinderea, dar apar mereu abateri, cu care nu mă pot îm- 
păca, de exemplu se zice tot mai mult regizor în loc de 
regisór (vezi $ 10) şi întâlnim acum pronuntári ca editor 
si séctor, care nu au model german. 


70. Să mai pomenim de sufixul -ic, neaccentuat în 
cuvinte de origine greacă, iar în cele formate în româneşte 
atestat si cu accent si fără (de fapt în latineste sunt două 
sufixe). Avem astfel cuvinte ca ciclic, fizic din grecește, iar 
din latinește pe de o parte medic, public, pe de altă parte 
amic. Dar francezii, în neologisme, au mutat peste tot 
accentul spre sfârșitul cuvântului (pe ultima silabă), astfel 
că si în cuvintele grecești şi în cele latinești -ic apare peste 
tot cu accent. De aceca unii au mutat si în românește accentul 
şi pronunţă unic în loc de ünic, iar alţii, știind că nu trebuie 
să ne luăm după accentul franțuzesc, îl schimbă și acolo 
unde era corect și zic ântic în loc de antic* (aici de fapt 
finala latină e -iquus) şi lectică în loc de lectică**. În unele 
cuvinte greșeala s-a generalizat, de exemplu în pudic, în loc 
de pudic, cum ar fi trebuit dacă ne luăm după latină 
(pudicus). Sá mai adaug si cazul lui cicátrice in loc de 
cicatrice, al lui mótrice*** in loc de motrice, formate cu 
sufixul latinesc -ix, genitiv -icis; nemultumiti cu atâta, unii 
îl socotesc pe motrice plural şi îi refac un singular motrică 
(forță motrică). Apoi cred că merită atenţie pronunţarea cu 
accentul pe silaba inițială în sever, în loc de sever, sincer 
pentru sincer (la acest ultim exemplu greșeala s-a gene- 
ralizat) si de asemenea, cu accentul pe finală în loc de ini- 
tialá; mascul (corect e máscul****, vezi dubletul, moştenit 
din latineste, mascur). 

* DOOM: !antic/antic adj. m., pl. 
antici/antici; f. antică/antică, pl. antice/antice 
y DOOM,: llecticà/lecticá s. f., g.-d. art. 
lecticii/lecticii; pl. lectici/lectici 
*** DOOM,: !motrice (mo-tri-) adj. f. sg. şi pl. 
Me bos, DOOM,;: mascul adj. m., s. m., pl. masculi; 
adj. f. mascula, pl. mascule 


71. Tată şi un cuvânt unde -ic, pe cát se pare, nu este sufix 
şi totuși își pierde accentul: trafic. Îndreptarul or tografic 
nu-l inserează, pentru cá probabil autorii lui nici nu şi-au 
pus problema: auziseră totdeauna pronunțarea cu accentul 
pe i, cum e în franceză, de unde am preluat cuvântul. În 
ultimul timp însă, se răspândeşte pronunțarea tráfic* si nu 
cred că e vorba de o influenţă italiană (desi în italiană se 
zice tràffico), ci pur și simplu vorbitorii au crezut că e vorba 
de un derivat cu sufixul -ic, de felul lui grafic etc. 


* DOOM;: ftrafic/trafic s. n., pl. traficuri/ 


traficuri 


72. Verbul latinesc facio, folosit ca al doilea termen de 
compunere, s-a transformat in -ficare şi noi am imprumu- 
tat numeroase formaţii unde, în cele din urmă, am privit 
pe -fic- ca un sufix, astfel că formăm derivate de felul lui 
Jructifica, intensifica, specifica, verifica si asa mai departe. 
De cele mai multe ori, pornim de la franceză, unde însă 
sufixul este -fier, iar noi, cunoscând modelul latin, adău- 
găm un c (de exemplu fr. unifier, rom. unifica), iar accentul 
îl păstrăm după modelul latin pe primul i i. Oamenii cu.mai 
puţină cultură îl mută pe al doilea si zic, de exemplu 
specifică, verifică. 

73. lată şi o situaţie unde deplasarea accentului este 
legată de o modificare în îmbinarea sunetelor. În latineste, 
grupurile vocalice au, eu formau de obicei diftong, iar dacă 
primeau accentul, acesta cădea obligator pe prima din cele 
două vocale. Se zicea deci Clàu-di-us, Éu-rus (numele 
vântului de răsărit). În limbajul popular, pronunţarea aceasta 
producea desigur greutăţi, astfel că diftongul neaccentuat, 
dacă era urmat de un u accentuat, se reducea la a; aşa s-a 
ajuns la pronunţarea noastră din trecut agust (numele lunii), 
în loc de august (astăzi cuvântul apare în două feluri, ca 
nume de lună du-gust, sub influenţă slavă sau germană, si 
ca adjectiv, au-güst, sub influența franceză). Diftongii s-au 
păstrat totuși, în primul rând în finala cuvintelor: erau, sau, 
leu, meu; în alte situaţii s-au disociat, căci zicem câ-u-tă, 
lă-u-dă etc. Totuşi regula aceasta nu e generală: numele 
latinesc al vântului de sud, Au-ster, a devenit în româneşte 
du-Stru, chiar dacă unii îl pronunță greşit a-it-stru*, crezând 
poate că are ceva de-a face cu Austria. De asemenea în 
cuvinte împrumutate mai demult întâlnim pronuntári ca 
boj-deu-că (vezi $ 77), leu-că, tréucá (vezi si àugust). Deci 
se pot pronunţa diftongii si mai ales nu e nevoie să deplasám 
accentul pe partea a doua a lor. Atunci de ce auzim tot mai 
des Cla-u-di-u în loc de Clàu-diu (chiar numele italienesti 
se rostesc aşa, greşit, de exemplu Claü-dia Cardinale), 
ne-ù-tru**, pse-ü-do***, aerona-üt**** şi, foarte des, 
a-i-to* ****? Ce e drept, n-am întâlnit încă pronunțarea 
a-utomobil (accentul principal e pe i din silaba finală, dar 
un accent secundar este pe a). Cred că ar mai fi timp pentru 
eliminarea modificărilor, care diferenţiază nejustificat lim- 
ba noastră de celelalte. 


* DOOM ~ !austru s. n., art. austrul 


** DOOM,: *neutru? s. n., art. neutrul 

*** DOOM,: pseudoartist (pse-u-do-ar-) 
s. m., pl. pseudoartisti 

**** DOOM, : aeronaut s. m., pl. aeronauji 
***** DOOM: automobil? (a-u-) s. n., pl. 


automobile 


74. lată acum modificări de accent la cuvinte care nu 
sunt grupate cu acelasi sufix. Se spune corect victimd, cu 
accentul ca în latineste, dar unii se iau după franceză şi zic 
victimă, Cuvintele luate de romani din grecește au adesea 
aceeași situaţie ca cele latinești cu sufixul -tor: s-a adoptat 
forma cu accentul pe finală la caracter, crater, dar germanii 
Zic Charákter, Kráter, neglijând originalul grecesc, dar men- 
ținând forma de nominativ latinesc. De aceea si la noi s-a 
folosit forma carácter, astăzi din ce în ce mai rară, în timp 
ce accentuarea crater, fără să-mi pot explica de ce, câștigă 
mereu adepți. Dar unii se păcălesc crezând că folosesc ac- 
centuarea germană: termenul sportiv haltère ne vine cu 
această accentuare din frantuzeste, unde e luat din grecește, 
tot așa accentuat; în germană //âlter înseamnă „care tine", 
de accea se aude astăzi la noi hältere*, deşi instrumentul 
de gimnastică se numeşte si pe nemteste Haltère. 


* DOOM: 'halteră!/halteră! (aparat) s. f., g-d. 
art. halterei/halterei; pl. haltere/haltere 


75. Alte cazuri sunt ceva mai greu de explicat. În loc de 
simbol se aude acum, adesea simbol, deşi nici franceza, de 
unde ne vine cuvântul, nici germana nu justifică schimbarea. 
Ce e drept în limba mai veche ar fi putut fi luat din greaca 
modernă, cu accentul pe prima silabă, dar nu-l avem atestat 
în textele din trecut. Prin germană s-ar explica eventual 

pronunțarea piton în loc de pitôn, auzită la televiziune; dar 
bitum* (în loc de bitüm), foarte răspândit în timpul din urmă, 
nu are model german. Ca o compensare poate, am auzit la 
televizor fata din dafin deşi toată lumea zice däfin. 


76. Se fac numeroase greșeli de accentuare la numele 
ruseşti şi bulgäresti. Se pronunţă, de exemplu, Bäku, Lenin- 
grad, în loc de Baku, Leningräd şi de asemenea Îlici, 
Hrüsciov, Tolstoi în loc de /lici, Hrugcióv, Tolstoi. Numele 
de familie terminate în -ov sau -ev capătă fără diferenţiere 
accentul pe finală, deși în rusă şi în bulgară situaţia nu este 
aceasta. Auzim deci Pavlov, Botev, Todorov în loc de 
Pâvlov, Botev, Todorov. Mai curios este cá se schimbă 
accentul numelui turcesc Enver si se zice Enver, deşi nu e 
un secret pentru nimeni că turcii au de cele mai multe ori 
accentul pe finală. 


77. Pentru consolarea celor care greşesc cuvintele străine, 
notez că există o sursă serioasă de greşeli la cuvinte indigene 
(înțelegând prin acest termen nu numai cuvintele moștenite 
din latinește, ci şi pe cele împrumutate de mai multă vreme). 
Anume este acum un obicei de a scrie şi, în consecinţă, a 
vorbi „distins“, folosind cuvinte rare, printre care uncle 
românești, regionale sau arhaice, extrase din cărți mai vechi. 
Necunoscând suficient aceste cuvinte, vorbitorii actuali le 
accentuează greșit. Auzim astfel aidoma pentru aidoma, 
bojdeucă (vezi § 68), molcom pentru molcom, ocnitá in loc 
de ócnifd; am auzit şi de stihie pentru stihie, troiță pentru 
troiță. Cred că ar fi uşor de scăpat de greșelile de acest fel 
dacă ne-am hotări să folosim numai cuvintele pe care le 
cunoaștem. Dar la o reclamă de circ, citită de multe ori, s-a 
zis invariabil drésuri de animale în loc de dresuri, fără ca 

anuntätoarea să bage de seamă că nu avea de-a face cu 
pluralul de la dres, ci de la dresură. 

Uneori vina greselii o mai poartă şi ortografia noastră: 
dacă ne-am hotărî să diferentiem în scris pe i silabic de cel 
care nu formează silabă (acesta ar trebui notat cu i scurt), 
copiii n-ar mai pronunța pe deși „cu toate că“ într-o singură 
silabă în loc de două, confundându-l astfel cu pluralul de 
la des, iar vorbitorii pretenţioşi n-ar zice îmblăci, în două 


silabe, in loc de fmbláciu, în trei. 


VIII. SCHIMBĂRI DE SUNETE 


78. Voi discuta aici acele transformări ale pronunțării care 
nu modifică în nici un fel înţelesul cuvintelor și nici nu sunt 
cauzate de neintelegerea lor. Va fi deci vorba numai de 
încercări de a ușura pronunțarea, pe când schimbările legate 
în vreun fel de înţeles vor fi tratate mai departe, în capitolul - 
destinat vocabularului sau în cel consacrat formării cuvin- 
telor. De asemenea vom întâlni cazuri de alterare a sunetelor 
$i la morfologie. 


79. O categorie de greşeli care s-ar părea că a fost învinsă 
(nu în sensul că nu s-ar mai produce, ci ţinând seamă de 
faptul că rămân tot mai rari cei care le comit si sunt tot mai 
mult marcați ca inculti) este repetarea unei consoane nazale 
(n). Mai clar, se introduce un n suplimentar într-o silabă, 
din cauză că urmează un n în altă silabă: organele vocale, 
fiind pregătite să emită aerul pe nas pentru rostirea nazalei, 
anticipează mișcarea și produc o nazală în plus. Astfel se 
aude indentic, indentitate în loc de identic, identitate (aici 
s-ar putea găsi şi altă explicaţie: vorbitorii cred că recunosc 
prezența prefixului in-, deci exemplul ar putea fi discutat 
ȘI la formarea cuvintelor), la fel intinerar pentru itinerar, 


47 


„CAPCANELE“ LIMBII ROMÂNE 


apoi bulentin în loc de buletin, iar pe la ţară se aude (sau 
cel puţin se auzea mai demult) angronom pentru agronom. 


80. Sunt şi cazuri, mai rare, când nazala adăugată ur- 
mează celei justificate de istoria cuvântului. În loc de minut, 
la ţară, cel putin în Moldova, se mai pronunţă uneori minunt 
(în copilăria mea această rostire era foarte curentă). Feno- 
menul s-a petrecut și în faze mult mai vechi ale limbii noastre, 
ceca ce a dus la pronuntári, devenite astăzi literare, de felul 
lui cárunt, mărunt, din lat. canutus, minutus: s-a rostit întâi 
cánunt, mánunt, apoi, prin alt proces fonetic, cele douá con- 
soane similare s-au diferentiat, prima devenind r. Totusi, 
in derivatul amănunt, primul n s-a păstrat, oarecum pentru 
a servi de justificare lui minunt, care n-a putut apărea înainte 
de secolul trecut. 


81. Am văzut în paragraful precedent că repetarea unui 
sunet în acelaşi cuvânt poate jena pe vorbitori, ceea ce a 
dus la înlocuirea lui n cu r. Se găsesc și alte leacuri, mai 
simple. Uneori consoana care trebuie repetată e pronunţată 
o singură dată, de exemplu multi spun propiu în loc de pro- 
priu şi oprobiu pentru oprobriu. În special repetările sunt 
greu suportabile când se îngrămădesc consoanele, ceea ce 
explică forma greşită frusta în loc de frustra. Tot prin în- 
cercarea de a evita aglomerarea consoanelor se explică 
forma greșită eschibifie pentru exhibifie: in loc de k-s-h se 
pronunţă s-Á. 


82. Alteori, leacul gásit este introducerea in mijlocul 
grupului a unei vocale suplimentare: in felul acesta per- 
spectivd devine perespectivd. O singurá vocalá intre douá 
consoane identice poate párea insuficientá, de aceea vocala 
se dubleazá: slavul proroku a devenit astfel in románeste 
prooroc, si chiar in vremea noastrá intálnim forma, nead- 
misá de dictionare, preerie in loc de prerie (din france- 
zul prairie). 


SCHIMBĂRI DE SUNETE 


83. Mai complicată este scrierea şi pronunţarea sunetelor 
s şi z. În mai multe limbi occidentale (printre care franceza) 
s între două vocale a ajuns să fie pronunțat z, dar s-a con- . 
tinuat să se scrie s. În secolul trecut, cei care au încercat să 
impună la noi scrierea etimologică au notat pe z intervocalic 
cu 5, ceea ce a făcut să se pronunţe cu z şi acolo unde limbile 
apusene au un s (îl scriu de obicei dublu, ss). Aşa s-a ajuns 
la noi la pronunţarea (apoi si la scrierea) bazin, a furniza, 
premiză, regizor, viteză (exemplele sunt foarte numeroase), 
în loc de basin, a furnisa, premisă, regisor, vitesă, cum ar 
fi corect (ţinând seamă de faptul că francezii scriu cu ss si 
pronunţă cu s). Dar procesul continuă: chermesă, cuvânt im- 
prumutat de francezi din olandeză, e pe cale să devină 
chermezd*. Mulţi zic siizeră** în loc de süsetd (în frantu- 
zeste se scrie cu c: sucette). Apare şi procesul invers: ştiin- 
du-se că trebuie pronunţat cu s, nu cu z, în cuvinte de felul 
celor pe care le-am arătat, unii au început să scrie bisar pentru 
bizar (care si în frantuzeste e scris cu z). Bine ar fi dacă 
am pune de acord scrierea cu pronunțarea şi am citi fiecare 
literă aşa cum e scrisă (dar pentru aceasta ar trebui să o și 
scriem aşa cum se cuvine). 


* DOOM;: !chermezá s. f., g.-d. art. chermezei; 
pl. chermeze 

** DOOM; !suzetă s. f., g.-d. art. suzerei; pl. 
suzele 


84. Cred cà merită o discuţie aparte cuvântul filozof. Din 
greaca modernă ne-a parvenit, acum câteva sute de ani, 
cuvântul în forma lui originară, filosof. Odată cu influenţa 
apuseană, s-a răspândit pronunţarea cu z, ca în franceză sau 
germană, care s-a generalizat, ceea ce a dus şi la scrierea 
cu z, impusă de normele actuale. În ultima vreme, filozofii 
nostri au început să scrie cu s, justificând abaterea de la 

norme prin faptul cá filosof e format în grecește din philos 
„iubitor“ si sophia „înțelepciune“, iar dacă scriem filozof*, 
partea a doua este grecescul zophos „întuneric“. La aceasta 
răspund întâi că, dacă am lua în serios argumentarea, ar 
trebui să modificăm pronunţarea, nu scrierea, în al doilea 
rând că cei care cunosc cuvântul grecesc zophos se numără 
pe degete, al treilea că posibilitatea de înțelegere greşită nu 
i-a deranjat pe francezi si pe germani şi nu văd de ce ne-ar 
deranja pe noi. 


* DOOM,: !filosofie/filozofie s. f., art. filoso- 
fia/filozofia, g.-d. art. filosofiei/filozofiei; pl. filo- 


sofii/filozofii, art. filosofiile/filozofiile 


85. Consoana h, pe care romanii au eliminat-o de tim- 
puriu din limba lor şi deci nu li s-a transmis limbilor ro- 
manice, a reintrat în românește prin împrumuturi, dar, după 
cât se pare, nu a reuşit să se impună definitiv, deoarece 
dispare nu numai în pronuntäri regionale ca of, Zaaria pentru 
hot, Zaharia, ci şi în neologisme: tot mai des se aude tenic, 
tenologie, pentru tehnic, tehnologie. N-ar fi exclus ca 
suprimarea lui h să se generalizeze. 


86. Trecând la vocale, vom avea să ne ocupăm mai mult 
de diftongi. În limba noastră mai veche oa nu apărea decât 
în silabă accentuată nefinală, şi cu condiţia ca în silaba 
imediat următoare să fie un d sau un e. Când au venit din 
frantuzeste cuvinte cu oa în altă poziţie, limba literară a 
disociat în general diftongul (uneori se scrie u-a), pe când 
în limbajul popular au apărut variante cu oa transformat în 
o sau în a: pe de o parte lavor pentru lavoar, sampon pentru 
sampoan din fr. shampooing (forma cu o a pătruns în dic- 
tionare), trocar pentru troacar (fr. trois-quarts), pe de altă 
parte bonsar pentru fr. bonsoir, trotal pentru trotuar. La 

pledoarie, unii schimbă accentul şi zic pledoàrie (vezi $ 68), 
deşi nici aşa cuvântul nu intră în regula veche, deoarece e 
nu urmează imediat după r. 


87. Mai curioasă mi se pare pronunțarea maieu* (admisă 
de Dicționarul explicativ), riseu, pentru maiou, resou, când 
avem în atâtea cuvinte pe ou final (cadou, ecou, erou şi aşa 
mai departe). O alterare a lui ou final gásim şi în tomberon** 
(acceptat de Dicționarul explicativ) în loc de tomberou (din 
fr. tombereau), cuvânt care, evident, a fost răspândit de gu- 
noieri, necunoscátori ai originalului francez. 


* DOOM,: maiou (ma-iou) s.n., art. maioul, pl. 
maiguri 
** DOOM,: tomberon s. n., pl. tomberoane 


88. Am vázut in $ 81 cazuri de dublare a vocalei. Alteori 
întâlnim reducerea unui grup de două vocale identice, de 
exemplu se pronunță curent alcol în loc de alcool sau 
coperativă pentru cooperativă (format din prefixul co- şi 
verbul a opera, adică „a lucra“). Ceva mai complex este 
procesul la agrozootelinic (compus, după cum se vede, din 
trei elemente), pe care l-am auzit pronunțat agrôzotehnic: 
vorbitorul îşi închipuie că avem un compus de tipul lui 
electrotehnic, unde o nu este decât vocală de legătură. În 
realitate zoon este „animal“ în grecește. 


89. lată şi pronuntäri greșite datorate defectelor orto- 
grafiei noastre. Francezul maquillage, pronunţat cu doi i, 
a ajuns în gura multor români macheaj, în două silabe, şi 
la fel operatorul, care ar trebui numit machiior, a devenit 
machior, putând fi pus alături de chior, pentru că cei care 
au reglementat ortografia noastră s-au sfiit să scrie doi i 
alăturea, pretextând că cel de-al doilea i se pronunţă şi fără 

să fie scris, ca în vier, miar (rostite de fapt vi-ier, mi-iar). 
Dar ce facem cu contopirea lui i într-o singură silabă cu vo- 
cala care-i urmează în scris? Din cauză că în scris nu se face 
diferenţă între i vocalic si consonantic (acesta din urmă nu 
formează silabă), mulţi ajung să pronunţe ca diftong grupul 
format din i vocală şi altă vocală, de exemplu zic Lu-cean 
în loc de Lu-cian, Mar-fean pentru Mar-fi-an etc. Ín scris nu 
se cunoaşte dacă grupul ea trebuie citit într-o singură silabă 
sau în două: ca urmare se răspândesc pronuntári de tipul 
ce-rea-le în loc de ce-re-a-le; ba unii zic chiar crea-zd pentru 
cre-ea-ză, unde scrisul ar trebui totuşi să prevină greşeala. 


IX. NEOLOGISME STÂLCITE 


90. Am discutat mai sus, în general, despre faptul că ne- 
cunoașterea și mai ales cunoașterea insuficientă a unor limbi 
străine provoacă adesea greșeli de pronunțare. Voi mai da 
aici câteva exemple. Întâi din englezeşte. S-a generalizat 
ŞI a fost admisă de dicționare pronunțarea cnoc în expresiile 
cnocaut*, cnocdaun**, de origine englezească. Dar în engle- 
zeste consoana iniţială nu se pronunță (se scrie knock out, 
knock down, dar se pronunţă noc aut, noc daun, vezi şi $ 23). 

Un fruct introdus la noi în ultimele decenii se numește 
in englezeste grape-fruit, pronunţat greip-frut; mare parte 
a compatriotilor nostri pronunţă gref, ce e drept mai simplu 
şi mai scurt. Bănuiesc că sfârşitul a fost luat drept desinentä 
de plural si de aceea suprimat. 

Un cuvânt de argou, răspândit de curând, este bisnifar 
„afacerist“, admis de Dicţionarul explicativ, care îl explică, 
prin derivare de la bisnifä „afacere necinstită“, din engl. 
business „afacere“ (pronunţat bisnes). 


rfr 


NEOLOGISME STÂLCITE 


* DOOM,;: !knockout (angl.) [pron: cnocaut/- 
nocaut) (kno-ckout/knock-out) s. n., pl. knockou- 
turi; abr. ko. 

** DOOM.: !knockdown (angl.) [pron. cnoc- 
daun/nocdaun] (-down) s. n., pl. knockdownuri; 
abr. k.-d. 2m 


91. Iată și două cuvinte de origine franceză: tirbuson, 
din fr. tire-bouchon (propriu-zis ,,trage-dop“), pe care unii, 
din ce în ce mai puţini, îl pronunţă tirbison (desigur vocala 
a doua este asimilată de prima) si transperant, care se pare 
că s-a generalizat şi a fost adoptat de dicţionare, desi ori- 
ginalul admis este francezul transparent, deci ar fi vorba 
de un dublet al adjectivului nostru transparent, care, introdus 
de cărturari, a fost adaptat conform normelor limbii noastre, 
pe când substantivul, adus de negustori și de gospodine, a 
fost aranjat greșit. 


X. ETIMOLOGII POPULARE 


92. Foarte multe schimbări de sunete se explică prin 
dorința vorbitorilor de a trata la fel cuvintele din aceeași 
familie, în ciuda faptului că diferenţele de amănunte origi- 
nare între ele au făcut să fie tratate fiecare altfel. De exem- 
"plu în româneşte, într-o perioadă mai veche, orice a 
neaccentuat si neinitial era schimbat in d (vezi $ 96), deci 
se zice casă, dar căsuţă. În acelaşi fel de la patru s-a format 
derivatul pătrat. Astăzi tot mai multi zic patrat, ca să se 
vadă că la bază e numeralul patru si, în ciuda indicatiilor 
normative, se pare că inovaţia, care e de fapt o revenire la 
trecut, se va impune*. 


* DOOM; pătrat? (pă-trat) s. n., pl. pătrate 

93. Mai curios este că uneori se modifică forma cuvin- 
telor împrumutate, pentru a le pune în legătură cu altele tot 
împrumutate sau chiar cu unele moștenite cu care la origine 
au format o singură familie. În mediile sportive franceze 
este foarte răspândită expresia mener le train, la ciclism sau 
la alte feluri de curse: mener înseamnă „a conduce“, iar train 
(de la verbul traîner „a târî) e „convoi“ (de aici vine si tren 
al nostru). În presa noastră sportivă dintre cele două războaie 
mondiale se folosea frecvent expresia a duce trena*, pentru 
că, evident, redactorii au evitat pe tren, care are alt sens, 
dar au simțit legătura etimologică cu trend; numai că aceasta 
înseamnă „coada unei rochii“, deci cel care duce trena tre- 
buie să fie la urmă, nu în frunte. 


* DEX,: TRENĂ, trene. 1. [...] 0 Expr. a duce 
trena = a urmări (pe cineva) pretutindeni, a se tine 


scai de cineva [...]. 


94. Latinescul frictio, prin intermediul francezului fric- 
tion, a devenit in românește corect fricfiune. Vorbitorii şi-au 
dat seama însă cá rădăcina este aceeaşi cu a verbului nostru 
a freca, şi au transformat substantivul in frecjie*, inserat 
ca variantă în Dicţionarul explicativ. Cusurul este că, de la 

Jreca, s-ar fi putut forma în cel mai bun caz frecafie, în nici 
un caz frecfie. 


* DOOM,: *frectie (masaj) (-fi-e) s. f., art. frecfia 
(-fi-a), g.-d. art. frecției; pl. frecfii, art. frectiile 
(-ti-i-) 

DOOM ;: frictiune (frecare, conflict) (-fi-u-) s. f., 
g.-d. art. fricfiunii; pl. fricfiuni 

95, Mai adesea însă vorbitorii modifică forma cuvintelor 
pentru că le inserează în familii cu care ele nu au avut nimic 
de-a face la origine. Este ceea ce se numește o etimologie 
populară: nu, cum se crede uneori, o etimologie descoperită 
de popor, ci modificarea formei unui cuvânt ca să semene 
cu o rădăcină cunoscută din alte cuvinte. lată mai multe 
exemple, în ordine alfabetică. Se aude uneori brusculadă 
în loc de busculadă, pentru că vorbitorul își închipuie că 
are de-a face cu un derivat de la brusc; în fapt, cele două 
cuvinte n-au nici o legătură între ele. Acum câțiva ani au 
apărut la noi cutii de conserve cu inscripția prune depilate. 
A depila înseamnă „a curăța de păr“, şi, după cum e uşor 
de constatat, prunele nu au păr. Producătorii au vrut să spună 
„curățate de coajă“, ceea ce pe frantuzeste se spune pelé; 
acest cuvânt nu a fost niciodată folosit la noi, pe când a 
depila se foloseşte în cosmetică, de aceea s-a putut crede 
că se aplică şi la prune. 


96. De la cardas „tovarăș“ (de origine turcească) s-a 
format (cu schimbarea obișnuită a lui a neaccentuat în à) 
derivatul cărdășie, pe care vorbitorii l-au transformat în 
cárddsie, pentru că au crezut că vine de la cârd, şi forma 
coruptă este astăzi recomandată de /ndreptarul ortografic. 
Filigran devine in gura unora filigram, deşi e sigur cà nu 
are nimic de-a face cu gram. Tot aga funicular, derivat din 
latinescul funis, care a dat în româneşte funie, devine in gura 
unora furnicular, deşi nu e prea ușor de stabilit legătura de 
înțeles cu furnică. Intrepid este „cel care nu trepideazä", 
adică „nu tremură“, deci curajos. Multi zic întreprid, şi am 
auzit chiar şi întreprind, pentru că s-a putut crede că are 
legătură etimologică cu a întreprinde. 


97. O armă de foc folosită în Evul Mediu se numeşte 
muschetă (fr. mousquet), de unde numele celui care o folosea 
muschetar (fr. mousquetaire). Numele armei, fiind cunoscut 

numai de intelectuali, a rămas neschimbat, pe când numele 
purtătorului ei, fără îndoială popularizat de romanele lui 
Alexandre Dumas, a devenit muschetar* (înţeles ca „muşchi 
tari^?) si forma aceasta a fost preferată de Dicţionarul 
explicativ, împotriva prescriptiei Îndreptarului. 

Nuplial, care înseamnă „privitor la nuntă“, e format în 
latineste de la nuptiae „nuntă“ (cuvântul românesc a căpătat 
un z în plus cam în acelaşi fel cu exemplele citate la $ 79-80). 
Am auzit pe cineva pronuntánd nopțial, iar la observația 
pe care i-am făcut-o, mi-a răspuns că se porneşte de la noap- 
tea nunţii. 

Din placardă şi pancardă s-a creat forma hibridă plan- 
cardă, mult folosită acum câțiva ani (poate se va fi amestecat 
cumva si brancardă). 


+ DOOM,: "muschetar/muschetar s. m., pl. mus- 


chetar i/mus chetari 


98. Un neologism destul de pretentios este profuziune, 
care la origine, in latineste, însemna „revărsare“, fiind din 
aceeași rădăcină cu difuziune, infuziune şi cu confuzie (care, 
la început, însemna „turnare la un loc“). Vorbitorii l-au pus 
în legătură cu profund, care le era mai cunoscut, dar e de 
altă origine, şi astfel a apărut forma greşită, dar foarte răs- 
pândită, profunziune. 

Promotor (al culturii), cuvânt din aceeaşi familie cu mo- 
tor (la început însemna „care pune în mişcare“), a primit 
in gura unora un » suplimentar, care îl pune alături de pro- 
montoriu („limbă de pământ stâncoasă care înaintează în 
mare“), format din familia lui munte. 


99, E bine cunoscut, de la Caragiale, renumerafie în loc 
de remunerafie: oamenii inculti au crezut că e legat de ideea 

“de „a număra“, când de fapt la bază este latinescul munero 
„a dărui“. 
În loc de repercusiune se spune adesea repercursiune. 
La bază este cuvântul latinesc percussio „izbitură“ (căruia 
îi putem identifica o formă înrudită în neologismele a per- 
secuta, a discuta, oarecum „a dezbate“, şi în verbele moş- 
tenite a scoate, a scutura), dar vorbitorii au crezut greşit 
că se pornește de la cursă și i-au adăugat un r necorect. 


100. Cuvântul noastru scenetd „piesă scurtă“ nu are 
nimic comun, ca origine, cu scenă: s-a pornit de la francezul 
saynéte, de origine spaniolă, însemnând la început un fel 
de sandvis, deoarece se insera între două piese mai lungi 
(H. Jacquier, art. cit., p. 84). Dacă în frantuzeste ar fi fost 
scris scénéte, s-ar fi citit la fel, iar compatriotii nostri au 
confundat cele două rădăcini. 

A strangula, de origine latină, a fost apropiat de streang, 
de origine germană, ca să fie pronunţat de unii strangula. 


101. Ventriloc înseamnă „care vorbeşte din burtă“ (lat. 
uenter „burtă“ si loquor „a vorbi“; din aceeaşi familie cu 
al doilea element, -/oc, avem pe elocvent, locuțiune); a fost 
confundat cu compusele care au în partea a doua grecescul 
logos „cuvânt“ (apoi, „discurs“, „studiu“ etc.), pe care il avem 
în dialog, geolog etc. şi astfel a devenit ventrilog, formă 
destul de răspândită (o găsim de exemplu la D. I. Suchianu, 
Cinematograful, acest necunoscut, Cluj, 1973, p. 91 si a pă- 
truns în Dicționarul explicativ*). 


* DOOM,: ventriloc s. m., pl. ventriloci 


102. Alt tip de etimologie populară: forma rămâne cea 
corectă, dar înțelesul e schimbat, pentru că vorbitorii au aso- 
ciat cuvântul cu o familie străină de el. lată şi aici câteva 

exemple. Adagiu este folosit de multi cu înțelesul lui 
adaos, pentru cá cred că punctul de plecare este a adăuga; 
în realitate acesta nu are comun cu adagiu decât pre- 
fixul ad- şi provine din latinul adagium, care înseamnă 
„maximă, aforism“. 

Emerit era declarat în latineste cineva care şi-a încheiat 
cariera, ducándu-si la capăt sarcinile, de exemplu un sol- 
dat care trecea în retragere. În Uniunea Sovietică (vezi 
R. A. Budagov, în Celovek i ego iazâk, Moscova, 1974, 
pp. 249-250), şi după modelul de acolo şi la noi, cuvântul 
a ajuns să însemne „cu mari merite“, evident, fiind pus în 
legătură cu merit*. Ce e drept, rădăcina e aceeași, dar pre- 
fixul e- a diferențiat radical sensurile celor două cuvinte. 

Fastidios însemna în latină „care produce dezgust“, iar 
astăzi unii îl confundă cu fastuos si îi dau sensul de „im- 
pozant, cu fast". După cât se pare, fastidios a pornit în adevăr 
de la fast, dar la acesta s-a adăugat latinescul taedium „dez- 
gust“, prin urmare fastidium a însemnat de la început 
„aversiune față de fast“. 


* DEX,: EMERIT, -À, emerifi, -te, adj. 1. (Iesit 
din uz) Calificativ cuprins în titlul de onoare 
acordat unui artist, unui profesor, unui medic etc. 
care s-a distins în mod deosebit în activitatea sa. 
2. Experimentat, versat, priceput. — Din fr. émé- 
rite, lat. emeritus. 


103. Fortuna era la romani zeița norocului; din aceeași 
familie era adjectivul adoptat de noi cu forma fortuit, adică 
„întâmplător“: un caz fortuit este „un accident“. Multi cred 
că e legat de a forța, care isi are baza tot în latineste, dar 
în altă familie, si înţeleg pe fortuit ca „obligat“. Am întrebat 
odată pe cineva dacă au să vină colegii să-l ia cu ei, si mi-a 

răspuns: „Sunt fortuiti să vină, pentru că au nevoie de apa- 
ratele care au rămas la mine.“ 

Gäselnifä, cuvânt de origine bulgărească (ce e drept, 
puţin modificat la noi pentru a face mai clar sufixul), în- 
seamná „omidă'*; este rareori întrebuințat în limba literară, 
totuși nu complet necunoscut. Având să redea în româneşte 
frantuzescul trouvaille (de la trouver „a găsi“), unii l-au 
folosit cu acest sens pe găsel/niță. 


104. A impieta înseamnă „a te amesteca în treburile cuiva, 
încălcându-i drepturile“, e derivat de la fr. pied „picior“. 
Multi îl confundă cu impietate, care provine in ultimă in- 
stantá de la latinescul pius „evlavios“, si folosesc pe a 
impieta cu înţelesul de „a comite o impietate". 

Inextricabil este „ceva foarte încurcat, ceva din care nu 
poti să te descurci“ si cu acest înţeles, din limba latină, a 
fost adoptat de limbile moderne printre care şi româna. În 
românește însă avem pe a strica după cât se pare moștenit 
din latinescul extrico, dar cu înțelesul schimbat: de la „a 
descurca“ s-a trecut la „a descompune“, apoi „a distruge“. 
De aceea unii au înţeles că inextricabil e ceva atât de bine 
construit, încât nu poate fi stricat. Am citit odată un articol 
de critică literară în care un scriitor era lăudat pentru fraza 
lui inextricabilă. 

lată şi un nume de persoană: Libertina. În ultimii ani l-am 
întâlnit de mai multe ori. Părinţii au pornit, desigur, de la 
libertate si, dând fetei lor numele, au vrut să salute eliberarea 
patriei. Dar la romani, libertinii nu erau exact acelaşi lucru 
cu oamenii liberi, erau sclavi liberati, foarte rău priviţi de 
societate, astfel că termenul a ajuns să însemne „destrăbălat“, 
sens valabil și azi. 


105. In latineste /uxus „lux“ avea şi sens pozitiv si ne- 
gativ, pe cánd in limbile moderne e mai mult pozitiv; in 
schimb /uxuria, din aceeași rădăcină, era mai mult negativ. 

În limbile moderne diferenţierea s-a adâncit, astfel cá luxurios 
este totuna cu „destrăbălat“. Unii neglijează evoluţia cuvân- 
tului şi îl folosesc greşit cu aceeaşi valoare ca luxos (vezi 
H. Jacquier, art. cit., p. 81). 

Mutual înseamnă „reciproc“ (casa de ajutor mutual), 
fiind derivat din lat. mutuus, cu acelaşi înțeles (din aceeaşi 
familie avem pe imprumuta, format cu două prefixe), dar 
acum este înțeles ca „pe muteşte“ (o facem mutual, să nu 
stie nimeni), totuşi mut, din lat. mutus, aparține altei familii 
de cuvinte. 


106. Pacient înseamnă in latineste (patiens) „cel care 
suferă“: este un participiu activ. Deoarece îl pronuntám cu 
€ (conform cu scrierea franceză), a fost socotit de unii ca 
derivat de la pace şi astfel a ajuns să însemne „judecător 
de pace“ (vezi DLR). 

Prodigiu, neologism de origine latină, rar folosit la noi, 
înseamnă „minune“, prin urmare derivatul său, prodigios, 
este „uimitor, miraculos“. Dar l-am întâlnit adesea cu o 
valoare mult mai slabă, până acolo încât cineva, vorbind 
despre sine însuşi, a spus că are o activitate prodigioasă. 
Cred că s-a făcut confuzie cu productiv. 


* DEX,: PACIENT, -Ă, pacienți, -te, s. m. şi f., 
adj. 1. S. m. si f. Persoană bolnavă care se găseşte 
in tratamentul unui medic, considerat in raport cu 
acesta. € (Înv.) Persoană supusă unui supliciu; vic- 
timă; martir. 2. Adj. (Livr.) Care are (sau mani- 
festă) răbdare, calm; răbdător. [Pr.: -ci-ent] — Din 
lat. patiens, -ntis, fr. patient, germ. Patient, it. 
paciente. 

107. Scolastic este un adjectiv intrebuintat pentru a 
denumi un sistem filozofic medieval. Astázi multi il pun 
in legáturá cu şcoală şi îi dau sensul de „școlăresc“, adică 
„elementar“. Încă la Ion Ghica întâlnim acest sens: „o 
librărie cu tot felul de cărți scolastice si de ziare“ (citat după 
DLR, s. v. magazie). Ce e drept, la baza lui scolastic este 
cuvântul grecesc skhole, dar derivatul a fost colorat într-un 
fel care nu corespunde cu sensul care începe să i se dea 
acum. Probabil începutul a fost făcut în italiană, unde, pe 
cât se pare, sensul nou este generalizat. 

Simptom, cuvânt de origine greacă, însemna „ceea ce 

cade împreună“ si denumeşte acum fenomenele secundare 
care însoțesc pe unul principal, să zicem temperatura ridicată 
care e caracteristică pentru o stare de boală. Am asistat 
cândva la o discuţie privitoare la o apă de păr, care, după 
cât se afirma, repara chelia. Cineva din cei de faţă l-a întrebat 
pe unul care încercase produsul: „Şi e vreun simptom?" 
Deoarece cel întrebat nu a înţeles întrebarea, interlocutorul 
a explicat-o: „Se simte ceva?“ Atunci am înțeles eu, dacă 
nu şi ceilalţi, că simptom era socotit ca derivat de la a simți, 
deci ar fi însemnat „ceva care se simte“. 


108. Temere in latineşte însemna „orbește“, mai precis 
„pe întuneric“, fiind înrudit cu derivatul care la noi a ajuns 
sub forma tenebros. Derivatul temerar înseamnă deci „care 
vădeşte un curaj orb“. Dar multi îl amestecă cu a se teme 
şi îi dau sensul de „fricos“. Pe când eram elev la şcoala de 
ofițeri de rezervă din Ploieşti, un maior care ne făcea un 
fel de curs de istorie a primului război mondial ne vorbea 
de un comandant care „nu îndrăznea să atace cu putere, 
pentru că era temerar"'. 

Virulent, cuvânt latinesc care însemna „otrăvitor“ (deri- 
vat de la uirus „otravă“), capătă acum uneori înţelesul de 
„puternic“, deoarece latina mai cunoaște un substantiv uis, 
cu pluralul uires, şi acesta înseamnă „putere“. 

Viticol, format din lat. uitis „viţă de vie", si colo „a cultiva“, 
deci cu sensul corect „privitor la cultura vitei-de-vie", a ajuns 
pentru unii să însemne „privitor la creşterea vitelor“, deoa- 
rece li se pare că recunosc în primul termen pe viză al nostru. 


(Heure ÎNȚELESE GREȘIT 
DIN CONTEXT 


109. Foarte adesea, când auzim un cuvânt pentru prima 
oară, ne dăm seama aproximativ de valoarea lui din cauză 
că am înțeles cuvintele înconjurătoare, contextul, cum li se 
spune cu un termen tehnic. Zic „aproximativ“, ceea ce lasă 
loc la numeroase greşeli de nuanțe și chiar de fond. lată 
câteva exemple. În textele vechi religioase se vorbeşte de 
legheoanele pădurii, cu înţelesul de „mulțimile de animale“ 
care trăiesc în păduri. Legio este un cuvânt latinesc (îl avem 
ca neologism sub forma /egiune), care denumea o formaţie 
militară. Trecut în limba greacă sub forma legeon, a păstrat 
valoarea de „grupare numeroasă“ si a fost folosit figurat 
pentru fiare. Adoptat în traduceri românești și recunoscut 
ca privitor la animale, s-a păstrat până astăzi, sub forma 
lizhioană, cu înţelesul de „animal sălbatic“. 

JENS 

110 Abnegatie înseamnă „devotament dus până la sacri- 
ficiu“, deci punerea intereselor altora mai presus de ale tale 
proprii. De aici s-a putut ajunge la ideea că înseamnă „bună- 
voință“, ,,sárguintá". Astfel am citit într-un ziar că „elevii 
muncesc cu multă abnegație pentru a-şi însuşi temeinic 
meseria“, ca şi cum prin aceasta ar aduce un serviciu altora, 
nu lor înşişi. 

. 111. Adversitate s-a creat mai demult, cu sensul de „im- 
prejurare potrivnică“; acum unii îl înțeleg ca „dușmănie“ 
(pornind, desigur, de la adversar). 

O alternativă este o situaţie din care există două ieşiri, 

b no . v ^ ` ^ 
deci a fi pus într-o alternativă înseamnă „a avea de ales între 
două soluții“. Multi au ajuns să creadă că fiecare dintre cele 
două soluţii este o alternativă, astfel că, dacă au de ales, 
socotesc că sunt în fata a două alternative (vezi H. Jacquier, 
art. cit., p. 81). Dar prin aceasta se pierde legătura cuvântului 
cu baza lui, a alterna „a trece de la o fază la alta“. 


112. Ambiant este „ceea ce inconjurá", deci ambianfá 
este „mediul înconjurător“. Fiind folosit adesea cu înţeles 
pozitiv, deoarece se referă la situația cu care suntem obis- 
nuiti, in care ne simţim bine, unii au ajuns să creadă cá 
înseamnă „acord, înțelegere, armonie“ şi zic de exemplu: 
„privește câtă ambiantä este între ei“. De curând am văzut 
în Bucureşti firma „Restaurantul Ambianta" (adică „atmos- 
feră plăcută“?). 


113. Aniversqr este un adjectiv cu sensul de „care revine 
în fiecare an“. Femininul, aniversară (cum spune Eminescu) 
a fost confundat cu un infinitiv şi transformat în aniversare, 
ceea ce a dus la crearea unui verb a aniversa. Aniversare 
este împlinirea unui an (sau a unui număr mai mare de ani) 
de la un eveniment. Deci e corect să vorbim de aniversarea 
independenţei. Dar astăzi se spune în mod curent aniver- 
sarea a 100 de ani şi chiar aniversăm 100 de ani, ca şi cum 
nu am sărbători independența, ci anii care au trecut de la ! 
câştigarea ei. De altfel cuvântul an e cuprins în aniversare —'' 
ŞI repetarea lui constituie un pleonasm. S-a mers şi mai sd 
departe și s-a dat lui aniversare înţelesul de ,,sárbátorire", 
astfel că citim în Scânteia (4 ianuarie 1973, p. 5, col. 1-2) 
„Aniversarea unor personalităţi ale culturii universale". Alte 
exemple am dat în Presa noastră, 5/1957. 


114Apanaj era în Evul Mediu terenul pe care un nobil 
a Ne - " à . P 
îl acorda unui vasal ca să-și câștige hrana pe el (la origine 
cuvântul e înrudit cu pâine al nostru). După ce s-a desfiinţat 

feudalismul, cuvântul a rămas cu înţelesul de „avantaj, fo- 
los“; dar unii au înţeles că înseamnă ceva legat de o anumită 
situație, astfel că am auzit spunându-se că „riscul este apana- 
jul* cutezätorilor“, prin urmare ar fi în realitate un dezavantaj. 


* DEX.: APANÁJ, apanaje, s. n. 1. Parte dintr-un 
domeniu feudal acordată fiilor din casele dom- 
nitoare şi din marile familii nobile; proprietate sau 
venit acordat din averea țării membrilor unei fami- 
lii domnitoare. 2. Bun material sau spiritual care 
se atribuie cuiva sau este acaparat in mod exclusiv 
de cineva; fig. ceea ce este propriu unei persoane 
sau unui lucru. — Din fr. apanage. 


115. A apreci înseamnă „a stabili valoarea“ (e înrudit, 
la origine, cu pref al nostru), care poate fi mare sau mică; 
mai des este măgulitoare, de aceea verbul ajunge să însemne 
„a recunoaște meritele“ (ca si prefui de altfel), desi poti 
aprecia şi că cineva e incapabil. În orice caz, substantivul 
derivat, apreciere, a rămas neutru din acest punct de vedere. 
În mod greșit spun totuşi unii „am primit o apreciere de la 
şeful meu“, ceea ce ar trebui să însemne „m-a lăudat“. 


116 Avatar) termen din religia hinduistá, denumeste 
reîncarnarea lui Vişnu, apoi si a altor ființe. Deoarece se 
vorbeşte, figurat, de avatarurile prin care a trecut cineva 
(cu înţelesul: „schimbări de situații“), s-a ajuns să se creadă 
greșit că e aproximativ același lucru cu aventură, cu care 
nu are nimic comun la origine (vezi H. Jacquier, art. cit., 
p. 81). Dar cum se va fi ajuns la forma de plural masculină 
avatarii? O găsim într-un titlu, in România literară din 
11 septembrie 1975, p. 9. 


117, A cauză înseamnă „a fi cauza“, deci „a provoca", 
„a da naştere“. Se zice că o mâncare, sau o băutură, osteneala 

etc. îmi cauzează neplăceri, o explozie a cauzat moartea 
unor oameni. De aici ideea că a cauza se foloseşte numai 
pentru lucruri rele, deci e egal cu a dăuna şi de aceea n-ar 
mai fi nevoie de a se adăuga un complement care să arate 
ce a fost cauzat. Se zice deci curent, în anumite medii, „nu 
fac cutare lucru pentru că îmi cauzează“. Este totuşi clar 
că a cauza poate fi legat şi de rezultate favorabile, de exem- 
plu se poate zice a cauza însănătoșirea, a cauza veselia. 


118. A comemora înseamnă „a readuce în memorie", „a 
pomeni“. ÎL co comemorăm pe Eminescu cu ocazia împlinirii 
a 126 de ani de la naşterea lui; comemorăm Unirea Prin- 
cipatelor. Acum însă se zice aproape numai „comemorăm 
100 de ani de la Războiul pentru independenţă”, deşi ar 
trebui să ne fie clar că nu comemorăm anii, ci războiul. Pe 
de altă parte, comemorarea ar trebui să fie legată numai-de- 
persoane pe care le stimám, de. evenimente pozitive, de aceca 
nu cred că e corect titlul întâlnit în Scânteia, 15 ianuarie 
1973, p. 4, col. 3-4: „Comemorarea asasinării conducătorilor 
P. C. German Karl Liebknecht și Rosa Luxemburg”. 


119. A. comenta. înseamnă „a face observaţii“ cu privire 
la un eveniment, o comunicare etc. Observațiile pot fi fa- 
vorabile sau nu. În anumite cercuri cuvântul a căpătat înțeles 
depreciativ, e oarecum sinonim cu a bombâni. Acum vreo 
15 ani, într-un mic grup de persoane care lucra la Biblio- 
teca Academiei, s-a comunicat o dispoziţie a conducerii 
bibliotecii. Cineva dintre cei prezenţi a crezut potrivit să-şi 
exprime nemulțumirea. Contabilul-sef, care adusese ştirea, 

i-a replicat pe un ton tăios: „Vă rog, să nu comentäm\" 


120. Condescendenfà, înrudit cu a descinde, înseamnă 
de fapt „coborâre“. Se foloseşte când un om în vârstă se 
pleacă la problemele unui copil, când un superior arată inte- 
res si bunăvoință unui subaltern. Verbul a condescinde are 
totdeauna o nuanţă de batjocură (mai demult se spunca 

a catadicsi). În goana după cuvinte pompoase, unii au 
început să folosească pe condescendenfá* în sens contrar 
celui etimologic, de exemplu am primit o scrisoare de la 
un om mai tânăr şi mai mic în grad decât mine, care mă 
ruga să-i fac un serviciu si încheia cu „vă salut cu condes- 
cendență““. Este clar că pentru el aceasta însemna „cu respect“. 


* DEX,: CONDESCENDÉNTÁ s. f. Purtare 
plină de consideraţie si bunăvoință faţă de cine- 
va; respect, amabilitate, deferentä. € (Peior.) Aer 
de superioritate, infatuare, semetie. — Din fr. con- 
descendance. 


121. A se consulta cu cineva înseamnă , se sfătui“, altfel 
spus „a face schimb de păreri“, deci fiecare dintre parti- 
cipanti poate si să dea și să primească sfat. Dar la forma 
activă a consulta, conform tradiţiei, înseamnă numai „a cere 
sfat“. Oamenii cu mai puţină cultură spun totuşi că medicul 
i-a consultat, adică i-a examinat şi le-a prescris un tratament. 


122. A decima e derivat in latineşte de la decem „zece“ 
şi înseamnă „a omori din zece unul“, ca o pedeapsă militară 
în caz de abateri grave. Apoi nu s-a mai ținut exact socoteala 
$i s-a putut spune că „o boală, de exemplu ciuma, a decimat 
populaţia“, ceea ce înseamnă cá au murit multe persoane. 
De aici, unii au mers mai departe si zic greșit că „populația 
a fost decimată în întregime“ sau că „rebelii au Jost deci- 
mati până la unul“, pierzându-se astfel orice legătură cu 
numărul zece. | 


123. A degaja înseamnă „a despresura“, „a elibera“; la 
fotbal s-a spus în frantuzeste a degaja terenul, intelegándu-se 
prin aceasta „a elibera regiunea porţii de presiunea adver- 
sarului" de aici s-a trecut la a degaja fără complement, cu 
înțelesul de „a îndepărta pericolul“, „a trimite mingea departe 

de poartă“, și s-a ajuns la a degaja balonul, cu aceeași 
valoare (de exemplu: „preia balonul si i! degajează până 
la jumătatea terenului“), ba chiar cu sensul de „a trimite“; 
Dictionarul explicativ a inserat verbul a degaja, fără comple- 
ment, cu definiția „a trimite mingea departe de poartă“. 
Aceeaşi valoare este înregistrată si în dicționare frantuzesti; 
nu este însă exclus ca evoluţia să se fi petrecut paralel şi 
independent în ambele limbi. 


124. Dilemă este o „situaţie cu două ieșiri, ambele dez- 
agreabile“ (cel puţin aşa s-a specializat înțelesul în limbile 
moderne). Este deci un motiv de neplăcere. De aceea, unii 
l-au înțeles ca egal cu necaz, fără nici o alternativă. Am auzit 
în tinereţe zicându-se sunt într-o mare dilemă de bani. Mai 
puţin greșit, dar tot neconform cu normele actuale, este să 
numim dilemă o situaţie din care există două ieșiri, dar 
numai una supărătoare, eventual chiar nici una: „ori mă fac 
bine, ori mor“; „nu ştiu dacă să mănânc baclava sau cataif". 

Efemer înseamnă „de scurtă durată“ (originalul vechi 
grecesc era mai precis: „care nu durează decât o zi“). Mi 
s-a spus totuşi cândva despre bolta de sticlă a unei clădiri 
că a fost vopsită cu albastru „ca să i se dea un aer efemer”. 
Fără îndoială, vorbitorul voia să spună „uşor“, „eteric“, şi 
nu se referea la durata construcției. 


125. Element se numeşte „o parte a unui întreg“, apoi, 
întru câtva pretentios, „persoană care face parte dintr-o 
colectivitate“. Pe când eram elev, fiind chemat în cabinetul 
directorului, am găsit acolo o persoană mai în vârstă, căreia 
directorul îi spunea: „Fiul dumitale s-a întovărăşit cu nişte 
băieţi care nu-și văd de treabă, lipsesc de la școală...*; părin- 
tele elevului, ca să arate cà a înțeles despre ce e vorba, a 
întrerupt cu exclamatia: „Ei..., elemente!“ Se citea in vre- 
mea aceea în ziare despre „elemente certate cu morala“, 

„elemente descompuse“ etc., de unde omul înțelegea că 
element înseamnă „om incorect, netrebnic". 

A extermina însemna în latineste „a goni peste graniță“ 
(terminus era „frontieră'*), apoi, într-o perioadă mai nouă, 
a ajuns sinonim cu „a stârpi“, iar de aici s-a putut ajunge 
la „a omori în masă“. În orice caz, e vorba de mulţimi, de 
grupuri. Unii au început să-l folosească și pentru persoane 
izolate, astfel că am putut citi că „unui om i s-a dat cu ceva 
în cap, şi aşa a fost exterminat“. | 


126 - A evolua* înseamnă propriu-zis „a se roti“; a putut 
fi folosit pentru a caracteriza activitatea dansatorilor pe o 
scenă, apoi a trecut şi la descrierea mişcărilor pe care le face 
pe teren o echipă sportivă. Până aici, toate bune. Dar unii 
şi-au închipuit că verbul înseamnă „a se prezenta în pu- 
blic“ şi au început să-l intrebuinteze si pentru cântăreţi, ba 
chiar pentru pianiști, care, bineînțeles, stau pe loc în timpul 
programului lor. 


"DEAS EVOLUÁ, evoluez, vb. I. Intranz. [...] 
+ (Sport) A susține un meci; a juca. 2. A se deplasa 


cu mișcări largi (circulare). [Pr.: -lu-a] — Din fr. 
évoluer. 


127.4 friza, cu alt sens decât „a increti părul“, se folo- 
seste in expresii împrumutate din frantuzeste, cu înțelesul 
de „a fi foarte aproape de“, de exemplu a friza codul penal, 
„a fi foarte aproape de a constitui un delict“. Unii au înțeles 
că aici înseamnă „a încălca“, de aceea zic despre o acțiune 
necinstită că /rizează legile. 

Gelos, poate fi cineva numai când i se pare că soția (sau 
soțul) îl înșală. Foarte adesea însă, în mediul mai putin cult, 
e considerat ca sinonim cu invidios, astfel că se zice „sunt gelos 
pe colegul meu, pentru că are rezultate mai bune decât minc". 

128. Individ înseamnă la origine „nedespărţit”, fiind 
derivat din aceeasi rădăcină cu indivizibil. În raport cu o 
comunitate (sau o colectivitate), un individ este o persoană 
luată aparte (cu un termen mai vechi, ins). Deoarece însă 
cuvântul nu este aplicat celor pe care îi respectăm în mod 
deosebit, au ajuns unii să creadă că e un cuvânt de ocară, 
deci îl folosesc ca sinonim al lui păcătos, om necinstit etc. Cu 


acest nou sens, cuvântul a pătruns în Dicționarul explicativ. 


129. Ironie înseamnă la origine, în grecește, „întrebare“; 
s-a folosit ca nume al unei figuri de stil, care consta din a 
întreba în loc de a afirma, de exemplu ești convins? pentru 
„nu crezi nici tu asta“. Deoarece de cele mai multe ori răs- 
punsul așteptat era negativ, ironia a fost înțeleasă ca afirmare 
în loc de negare, sau negare în loc de afirmare; de asemenea, 
în ironie, se spune despre un om mititel că e un lungan, sau 
despre unul foarte înalt cá e un pitic. Aceasta este între- 
buintarea corectă a cuvântului. Deoarece însă figura de stil 
e întrebuințată de obicei în glumă, sau chiar în batjocură, 
multi (si nu numai compatrioți ai nostri) au ajuns să creadă 
că ironia este în general sinonim cu batjocură. Am auzit 
într-un magazin o conversaţie între două vânzătoare; prima 
i-a spus celeilalte: „Așa esti tu, proastă“, la care cealaltă a 
răspuns: „Te poftesc să nu fii ironică cu mine." 


130. Laborios, cuvânt latinesc, inscamná „care cere 
multă muncă“; se foloseşte adesea pentru operele ştiinţifice, 
ca un merit, considerându-se că autorul şi-a dat multă silintà 
pentru a obtine rezultate apreciabile. Dar unii numesc labo- 
rioasă o operă literară socotind că aduc un compliment celui 
care a scris-o: în realitate, aici situaţia este contrarie: se inte- 
lege că citirea cere sfortári mari, deci opera e fără valoare. 


131. Obol, la grecii vechi, era numele unei monede divi- 
zionare. De aici expresia, curentă şi azi, a-şi da obolul, ceca 
ce înseamnă „a contribui cu o mică sumă“ la o întreprindere 


69 


„CAPCANELE“ LIMBII ROMÂNE 


de caritate sau de interes public. Socotindu-se însă că obol 
înseamnă „ajutor“ se ajunge la formulări ca cea pe care am 
auzit-o într-un discurs: „Vom da tot obolul acestei iniţiative.“ 


dé 132. Peripetie înseamnă în greaca veche „eveniment 
neaşteptat“, astfel că se putea vorbi, cum se vorbeşte şi azi, 
de „o călătorie cu peripeții“. De aici s-a ivit ideea că e vorba 
de „aventuri“, astfel că se vorbeşte de peripefiile unei per- 
soane, de exemplu „nu-l mai pasionau peripețiile altora: îl 
acaparaseră total peripețiile proprii“ (am dat exemple din 
texte în Studii de lingvistică generală, p. 217 si în România 
literară din 3 iulie 1969). 


133. Precis, neologism de origine latină, înseamnă la 
origine „tăiat cu cuțitul“ (vezi de exemplu, din acecasi 
familie, pe inciziune), deci „fără faze de trecere“, „fără să 
mai rămână vreo legătură între părţile separate“. De aici se 
ajunge la înțelesul de „exact, categoric, net“. Multi cred cá 
e totuna cu sigur si, deoarece acesta din urmă este mai 
demult în limbă şi deci nu mai pare „distins“, îl înlocuiesc 
cu precis. Se zice corect „la ora șapte precis“ deci fără 
posibilităţi de abatere, dar acum auzim şi „pleci precis?*, 
ca și când s-ar putea pleca si aproximativ. Am auzit uneori 
chiar, când cineva face o afirmaţie, punándu-i-se întrebarea: 
„Eşti precis?“ 


134. Un cuvânt foarte la modă astăzi, și folosit adesea 
greșit, este a preconiza. În latineste praeco era crainicul care 
striga mărfurile la mezat. De aici s-a format mai târziu verbul 
discutat aici, cu înțelesul de „a trâmbita meritele unui produs, 
a face reclamă pentru o idee etc.“ Se zice deci corect că 
medicii preconizează sulfamidele, că se preconizează folo- 
sirea matematicii în toate specialităţile. Multi cred astăzi 
că a preconiza* înseamnă „a propune“; am auzit astfel zicán- 
du-se „1700 de hectare preconizate a fi irigate“. Alţii îl 
confundă cu „a prevedea“, astfel că îl folosesc si pentru ceva 

depășit: „Pe atunci încă nu se preconiza poluarea aerului.“ 
Aici am ajuns la un înțeles exact contrar celui corect. 


"DEP. PRECONIZĂ, preconizez, vb. T. Tranz. 
A proiecta, a prevedea, a emite o idee, o ipoteză; 


D. ext. a propune, a indica, a recomanda ceva. — 
Din fr. prâconiser. 


135. Prestanţă înseamnă „ţinută impunătoare“, pe când 
prestigiu se numește „strălucire morală, glorie“. Din cauză 
că ambele sunt formate cu prefixul pre-, au ajuns să fie 
confundate, în sensul cá prestanfd ia locul lui prestigiu. lată 
un citat din Revista de filozofie (5/1970, p. 570): „Nu cre- 
deam că prezenta lucrare ar avea prestanfa necesară în- 
scrierii ei la nivelul mondial.“ Desigur a avut un rol aici 
faptul că prestanfd e uşor analizabil („faptul de a sta în 
frunte“), pe când originea lui prestigiu e mai greu de văzut: 
e din familia lui a strânge, iar înţelesul primitiv a fost 
„închiderea ochilor în fata unei lumini orbitoare“. 


136, A se e preta, din frantuzeste, înseamnă propriu-zis 
„a se împrumuta“ si e folosit mai ales cu sensul de „a se 
pune la dispoziție“, dar numai cu valoare negativă, deci a 
participa la acţiuni necorecte. Este înţeles uneori ca „a se 
înjosi“*, fără să se arate neapărat de ce activitate e vorba, si 
se ajunge chiar ca substantivul pretare, format de noi, să 
fie întrebuințat cu înțelesul de „jignire, insultă”. 


137. Protagonist era in teatrul grecesc actorul care juca 
primul rol (protos it inseamnà »primul"), iar ceilalți erau nu- 
merotati în continuare. La noi a ajuns să fie înțeles ca „actor“ 
pur si simplu, astfel că se vorbeşte de protagoniștii unei piese 
si chiar de principalii protagoniști (exemple am dat în Studii 
de lingvistică generală, p. 217), ca şi cum ar exista și pro- 
tagonisti secundari. 

Recent, neologism de origine latină (moştenit, îl avem 
sub forma rece), însemna „proaspăt“, iar abstract este folosit 
astăzi pentru un eveniment petrecut de curând. Fiind înțeles 
greşit ca „apropiat“, a început să apară şi pentru viitor în 
expresii ca „acordul care se va semna recent“. 


138. A reprima e de origine latină şi înseamnă la origine 
„a apăsa îndărăt“ (din aceeaşi familie avem pe a comprima, 
a imprima, a suprima). Cu sens figurat „a inábusi", se spune 
a reprima o revoltă. De aici s-a ajuns la ideea că a reprima 
înseamnă „a trata cu violență“, poate chiar „a omorî“, de 
vreme ce se poate citi în ziare că „poliţia a reprimat pe 
manifestanți“ sau că „o singură persoană a fost reprimată". 


139. Scor* este de origine englezească şi are la început 
sensul de „răboj“; în sport se foloseşte pentru a denumi 
totalul de puncte marcate de o parte şi de cealaltă, de exem- 
plu „scorul este doi la doi“. La noi cuvântul este în general 
înţeles greșit ca „raport dintre punctele înscrise de cele două 
echipe“ si cu acest înţeles a fost înregistrat şi în dicționare. 
De aceea citim în cronicile sportive că un Jucător „mar- 
cheazá si astfel reduce scorul“. În fapt, orice punct marcat 
nu poate decât să mărească scorul. 


* DEX: SCOR, scoruri, s. n. Raportul dintre punc- 
tele înscrise si cele primite la o întrecere sportivă; 


rezultatul reflectat de acest raport. 0 Scor alb = 
meci nul. — Din fr. score. 


140..4 solicita“ înseamnă la origine, in latineste, „a 
deranja, a tulbura“. De aici s-a trecut la înțelesul de „a se 
adresa cuiva cu o cerere“, dar numai unui superior: se poate 
solicita ministrului o audienţă, se solicită sprijinul unei per- 
sonalitáti marcante etc. Din dorinţa de a vorbi pompos, multi 

elimină astăzi din vocabularul lor pe a cere şi îl înlocuiesc 
cu a solicita, indiferent cui se adresează cererea. Am văzut 
astfel într-o adresă către un superior „vă înaintăm raportul 
pe care ni l-aţi solicitat“. Mai mult, acum câţiva ani, in ma- 
gazinul bucureştean „Victoria“, se putea citi pe o inscripție: 
solicitafi vânzătorului modelul dorit“. În România liberă 
din 16 aprilie 1970, p. 6, col. 8 ni se spune că „Olanda şi 
R[epublica] F[ederală] Germania au solicitat tuturor nave- 
lor lor... să acorde ajutor...“, ca şi cum guvernele s-ar plo- 
coni în fata comandanților de vapoare. Nu sunt de acord 
„nici cu inscripția de pe formularele CEC-ului: „semnătura 
solicitantului“, de vreme ce omul îşi cere înapoi propriii săi 
bani. E drept însă că de la a cere nu avem un substantiv ca 
cerător (din aceeaşi familie e cerșetor, dar se vede uşor că 
acesta s-a specializat într-o acceptiune antipatică). 

Din aceeaşi rădăcină cu a solicita este substantivul soli- 
citudine, care se foloseşte corect numai cu sensul vechi al 
rădăcinii: „atitudine plină de grijă faţă de cineva“. Cei care 
cred că a solicita e totuna cu a cere au ajuns să folosească 
şi substantivul cu un sens apropiat, adică „cerere“. Am văzut 
cândva un reportaj privitor la mersul treburilor într-un ma- 
gazin, unde figura fraza: „Azi fiind duminică, solicitudinea 
este mai mare." 


* DEXA SOLICITĂ, solicit, vb. I. 1. A cere (cu 
stiinta) să i se acorde ceva, a se adresa cuiva 
cu o cerere. + A ruga, a apela la..., a invita să.. 

2. ^ provoca, a trezi; a atrage. 3. A supune un cup 


unel actiuni fizice (de tractiune, torsiune, apásare 
etc.) care l-ar putea distruge dacă ar depăşi o 
anumită valoare. [Acc. şi: (prez. ind.) solicit] — 
Din fr. solliciter, lat. sollicitare. 

142. Latinescul species însemna infätisar e“, fiind din 
aceeaşi familie cu aspect, spectacol etc. De aici s-a format 
derivatul special, opus ca înţeles lui general. Pe de altă parte 
s-a creat derivatul specios „care ia ochii prin înfățișarea sa“, 
deci „înşelător““, „fără fond serios“. În mediul presei noastre, 
acest din urmă cuvânt este confundat cu special, astfel că 
se zice, de exemplu: „articolul să nu fie specios*, adică să 
poată fi citit si de cei care nu au cunoștințe în specialitate. 


143. „Versiune, în anumite contexte, este egal ca înţeles 
cu variantă. Din cauză pă se spune „asupra acestui subiect 
circulă diferite versiuni“, unii şi-au închipuit că versiune 
înseamnă „minciună“ şi astfel se ajunge să se zică: „Nu ştiu, 
adevărat să fie, sau versiune, dar am auzit că...“ Evident, 
când sunt versiuni contradictorii, nu pot fi toate adevărate, 


dar una dintre ele poate foarte bine să corespundă realităţii. 


d) 144. Un tip de greșeli ușor diferit de cele prezentate în 
paginile precedente: două cuvinte seamănă bine între ele 
din punctul de vedere al formei, ceea ce duce la întrebuin- 

tarea greşită a unuia în locul celuilalt. Aceasta este situația 

lui conjecturd si conjunctură, ambele de origine latină, dar 

de la rădăcini diferite. Primul e din aceeaşi familie cu proiect, 

iar al doilea cu conjunctie. Dar adesea întâlnim pe conjec- 

tură (care corect înseamnă ,,presupunere**) în locul lui con- 
juncturd „reţeaua de împrejurări care creează o situaţie“. 
Adesea verbal e înţeles ca opus lui scris, pentru cá se 
crede greșit cá verbal e înrudit cu vorbă. De mai multe ori 
am fost intrebat de ce se zice proces-verbal despre ceva fácut 
in scris. Ín realitate, se pornește de la latinescul uerbum, 
care Înseamnă „cuvânt“, atât rostit cát şi scris, iar contrariul 

lui scris este oral. Se merge însă şi mai departe cu greşeala; 
de curând un tehnician care dădea răspuns la un interviu, 
la radio, zicea: „am luat legătura, fie telefonic, fie verbal", 
ca și cum la telefon nu s-ar folosi cuvintele. 


. 


145. A releva înseamnă „a scoate în relief“ (de altfel relief 
este din aceeași familie cu releva, cu relevator etc.: la bază 
este latinescul /euo „a ridica“), iar revela este „a dezvălui“, 
fiind înrudit cu väl, deci înțelesul lui primitiv este „a retrage 
vălul“. Astăzi cele două verbe sunt adesea confundate între 
ele: mai adesea apare a releva, în locul lui a revela. 

 Perceptor se numea funcţionarul care era însărcinat cu 
strângerea dărilor; preceptor era cel care se ocupa de edu- 
catia unui copil într-o familie avută. Pentru stări din trecut, 
cele două cuvinte se mai folosesc şi astăzi, iar unii le con- 
fundă şi folosesc pe al doilea în locul celui dintâi. Este foarte 
adevărat că provin din aceeași rădăcină latinească, dar pre- 
fixele, deosebite, sunt suficiente ca să le diferentieze. 


XIII. TERMENI PRETENTIOSI 


146. Foarte multe dintre greşelile prezentate în paginile 
precedente au la bază tendinţa de folosire a unor termeni 
pretenţioşi din dorinţa vorbitorului de a arăta cât e de cult. 
Într-adevăr, la cuvintele tradiționale, învăţate din copilărie 
şi întâlnite la tot pasul, în lecturi şi chiar în conversații, 
greşelile sunt relativ rare; ele pătrund mult mai uşor în 
expresiile străine, care epatează pe vorbitor cu atât mai uşor 
cu cât sunt mai rare. Pe acestea le repetă cu greşeli de formă 
sau de înțeles, reușind astfel să demonstreze tocmai contra- 
riul decât intenţiona, anume că e incult. Pe lângă exemplele 
discutate până acum, voi mai prezenta aici câteva. 

147. Se vorbește de „capacitatea unui colectiv, a unei 
întreprinderi“, se spune corect că „a crescut capacitatea 
industriei noastre“, în sensul că se produce mai mult decât 
în trecut; de aici s-a ajuns la ideea că se poate spune capa- 
citate în loc de „unitate producătoare“, de exemplu în loc 
de „fabrică“. Acum citim în ziare sau auzim la radio Si tele- 
viziune că „s-a dat în funcţiune o nouă capacitate în dome- 
niul cutare“. În acelaşi fel si unitate* a devenit sinonim mai 
„distins“ al lui magazin: citim pe afișe că „nu răspundem 
pentru obiectele uitate în unitate“ sau că „unitatea este 
închisă pentru renovare“. 


* DEX,: UNITÁTE, unităţi, s. f. [...] 4. Cea mai 
mică formaţie, organizaţie economică, adminis- 
trativă, militară, sanitară etc. care alcătuieşte un 
întreg și acţionează după un plan general. — Din 
fr. unité, lat. unitas, -atis. 


148. A consuma este „a desfiinţa prin întrebuințare“, de 
exemplu „la ghiveciul pe care l-am făcut am consumat tot 
untdelemnul*. Mai adesea se folosește pentru mâncare şi 
băutură, astfel încât cei care se feresc de cuvintele uzuale 
au ajuns să zică a consuma* în loc de a bea, chiar dacă nu 
e vorba de a lăsa recipientul gol. Se întâlnește deci impe- 
rativul consumă în locul mai simplului bea, sau chiar gustd. 


* DEX,: CONSUMĂ!, consum, vb. I. Tranz. A 
intrebuinta, a folosi ceva pentru satisfacerea unor 
trebuinte proprii sau pentru a obtine alte produse. 
QA intrebuinta ca hraná; a mánca. — Din fr. con- 
sommer. 


149. Până si a sti le pare unora banalizat $i foarte adesea 
este înlocuit, ce e drept tot cu un cuvânt tradițional, a cu- 
noaste. Se spune astfel „cunoaștem că în primăvara trecută 

a plouat mult“. De fapt a cunoaște presupune o sfortare 
făcută în vederea aflării unui adevăr, pe când de știut se poate 
şti şi fără intenţie. Sunt multi care nu se mai duc, nu mai 
- vin, ci se deplaseaz ză*: „m-am deplasat la Ploieşti“, deși 
a deplasa înseamnă „a muta din loc“ şi chiar „a pune într-un 
loc nepotrivit“. În loc de a fi, a se găsi se peate folosi a se 
număra: „România se numără printre țările socialiste." Unii 
zic astăzi a se enumera, de exemplu: „mă enumăr si eu prin- 
tre cei care au asistat la incident"; este mai pompos asa, păcat 
e numai că a se enumera înseamnă altceva decât a număra, 
anume „a înşira unul câte unul“. 


* DEX: DEPLASĂ, deplasez, vb. I. 1. Tranz. A 
lua T. sau pe cineva dintr-un loc si a-l pune in 
altul, a-i schimba locul; a muta. € Refl. A se mişca 
din poziţia iniţială; a aluneca; a se disloca. 2. Refl. 
A se duce undeva (în interes de serviciu). — Din 
fr. deplacer. | 


150. A expr rima este la origine, in latineşte, „a stoarce, 
a scoate priñ  ápasare" (contrariul este a imprima; vezi si 
8 138), apoi ajunge la înțelesul de „a scoate cuvinte, a pro- 
nunta“, iar reflexiv, a se exprima, este „a da glas părerilor 
şi mai ales sentimentelor personale“, deci „a-şi spune 
părerea, a formula prin cuvinte o judecată”. Cei speriaţi de 
cuvintele savante l-au considerat ca un sinonim mai distins 
al lui a'spune (Vezi si $ 192). Am auzit odată pe cineva spu- 
nând: „Atunci cu m-am exprimat... adică ce zic că m-am 
exprimat? chiar i-am spus.“ Am înțeles că pentru el a se 
exprima însemna „a spune pe ocolite, în orice caz mai dis- 
cret, mai delicat, deci nu era chiar acelaşi lucru cu a spune, 
direct şi brutal. Odată ce ajunge sinonim cu a spune, | se 
adaugă și o propoziție completivă: m-am exprima! ed. 
formulá categoric incultà. 

151. În mod curent se spune „a fine o conferință“ ca „a 
ține o lecţie, o prelegere, o predică etc.“ Din ce în ce mai 
mult însă, a fine, verb din limbajul traditional, deci socotit 
pe nedrept vulgar, este înlocuit în acest context cu a expune, 
care înseamnă propriu-zis „a pune afară, la vedere“, ceea 
ce nu se potrivește tocmai bine cu conferințele. 


152. 4Letala,cuvánt francez, înseamnă „a întinde o marfă 
pe un spaţiu mare“ şi este un cuvânt cu sens dispretuitor 
(reflexiv se poate traduce cu a se tolâni). Nu ştiu pentru care 
merite a fost acum luat în brațe şi pus în locul altor verbe, 
tot de împrumut, dar mai obișnuite la noi. În Scânteia din 
21 februarie 1974, p. 5, ni se vorbește de „o conferință care 
a etalat puternic divergentele între participanţi“, ca şi cum 
scopul celor care au organizat conferința ar fi fost să 
sublinieze divergentele. 


153. A intra, cuvânt tradiţional, nu are nici un cusur, decât 
că e cunoscut de toată lumea. În reportajele privitoare la hoţii, 
a fost înlocuit cu a se introduce*: în loc ca hoţii să intre în 
casă, ei, mai distins, ,,se introduc în locuinţă“. Acum se pare 
că suntem pe cale de a depăşi această fază şi verbul nou 
„se introduce" si în alte contexte unde intra ar fi suficient. 

Sunt peste 40 de ani de când regretatul Tudor Vianu, 
într-o conversaţie ocazională, mi-a atras atenția asupra for- 
mulei pretentioase posedă franceza, in loc de „stie fran- 
țuzește“. 


* DEX,: INTRODUCE, introduc, vb. III. [...]. 
+ Refl. A intra undeva (cu forța sau pe furis). [...] 
— Din lat. introducere. Cf. f introduire. 


154. Oamenii cu * 1 putiná culturá au socotit cá a pre- 


fera este totuna cu de fapt a prefera implică o alegere: 
„intre munte si mare, prefer marea“. Totuşi chelnerul la 
restaurant te întreabă: „mai preferați puţină páine?", deși 

nu ai avea cu ce să o inlocuiesti. Ceva mai putin supărător, 
totuşi cred că nu recomandabil, este pasajul următor din 
Scânteia din 4 tebruarie 1975, p. 6, col. 5: „Se apreciază 
ca posibilă întoarcerea acestuia (a lui Nixon) în viața politică; 
el şi-ar fi exprimat preferința de a deveni ambasador în 

R[epublica] P[opulară] Chineză.“ Desigur, cuvântul mai 
„potrivit ar fi fost dorința. 


155. Un cuvânt foarte la modă este astăzi pregnant*, cu 
înțelesul de „clar, evident"; sensul real al cuvăntului este 
„încărcat“, dar cred că mai interesant de subliniat este că 
de fapt se potriveşte numai la feminin, căci valoarea i 
originară este „gravidă“ (in latineste prae „înainte de" 
(g)nascor „a (se) naste"). 

Este limpede că de greşeli de felul acesta ne-am putea 
uşor debarasa, dacă nu am (ine să speriem lumea cu cultura 
noastră. 


" DEN PREGNÁNT, -À, pregnanfi, -te, adj. 
Care iese în relief, care se impune prin evidenţă; 
vizibil, clar, evident; expresiv. — Din germ. präg- 
nant, fr. prégnant. Cf. it. pregnante. 


fy. CUVINTE COMPUSE 


156. Trecem cu aceasta la probleme de formare a cu- 
vintelor. Româna, ca si celelalte limbi romanice si ca latina, 
a avut páná acum relativ putine cuvinte compuse, multe din 
cele mostenite devenind neanalizabile cu timpul. Abia acum, 
prin pătrunderea masivă a termenilor internaționali (dintre 
care multi de origine greacă veche, chiar dacă ne-au venit 

printr-un intermediar latin), se răspândește şi la noi com- 
punerea şi apar din ce în ce mai multe formaţii românești. 
Nu vom avea totuși multe greșeli de relevat. Am pomenit : 
(la $ 16) de autodeservire. i 


157. Am discutat în Studii de lingvistică generală, p.-89, 
formațiile duopol* şi globopol, formate după Go onapol: 
primul trebuia să însemne „monopol atribuit la două organi- 
zatii^, iar al doilea, pe cât pot vedea, „desfiinţarea mono- 
polului“. Se nesocotea faptul că monos (cuvânt din greaca 
veche) înseamnă „singur “ (iar pol- „a vinde“), prin urmare | 
un monopol împărțit la doi constituie o absurditate, şi de 
asemenea, prin înlocuirea lui mono- se atribuia în mod 
fals părții a doua -pol, sensul de „privilegiu“. Cred că gre- 
seala a fost părăsită, căci în ultima vreme n-am mai întâlnit-o 
nicăieri. 

Mai notez că acum vreo 50 de ani, un deputat care tinea 
o cuvântare în parlament, fiind mereu întrerupt de un ad- 
versar, l-a interpelat pe acesta cu întrebarea: „Ce e asta, 
facem un monolog în doi?“ 


* MDN: DUOPÓL ;. n. situaţie a unei piețe do- 


minate numai de două monopoluri (< fr. duopole). 


158. Am auz adesea siam întâlnit si în scris forma jurist 
consult pentru {urisconsulr. Ce e drept, forma corectă e greu 

c analizat pentru cine nu ştie latineşte. E compusă în lati- 
neşte din iuris, genitivul de la ius „drept“, si consultus 
„experimentat“, deci la un loc, „priceput în probleme de 
drept“. Deoarece noi nu avem un cuvânt iuris, dar il avem 
pe jurist, a trecut acesta ca primă parte a compusului, desi 
nu se prea vede ce ar însemna aici consult (cel mult ar fi 
trebuit zis consultat sau consultant). 

159. Pentru a denumi pe sportivii care practică tenisul, 
s-a fabricat la noi un compus englezesc (aşa cum în trecut 
am fabricat multe derivate franţuzeşti): teniismă din engl. 
tennis [tenis] si man „om“ (englezii zic tennis player 
„jucător de tenis"). Până aici nimic grav; dar sunt şi femei 
care joacă tenis, de aceea s-a creat derivatul feminin tenis- 
mand*, care nu poate să nu provoace hohote de râs printre 
englezi, deoarece man înseamnă „bărbat“, iar femeie se zice 
în englezește woman. Aceasta înseamnă că formaţia alcă- 
tuită la noi echivalează de fapt cu „bărbată de tenis“. 


* DOOM;: *tenismená s. f., g.-d. art. tenismenei; 
pl. tenismene 


ism ama 


à prs. 
ORMATII CU PREFIXE 


RENE Iw. mete x 


CXV.F 


= 


160. Şi formaţiile cu prefixe au fost rare în româneşte, 
de astă dată în opoziţie cu situaţia din limbile romanice 
occidentale. Ce e drept, prefixele nu ne-au lipsit niciodată 
cu totul, dar în ultimul timp ele se înmulțesc prin adopta- 
rea de elemente internationale (si aici cele mai multe sunt 
de origine latină, chiar dacă ne vin prin intermediul altor 
limbi). Nici aici nu vom găsi multe exemple de greşeli. lată 
în primul rând un caz unde în mod greșit a fost văzut un 
prefix cunoscut. 


161. Escroc provine din francezul escroc care la rândul 
său e din italiană. Probabil francezii au luat verbul escroquer, 
pe baza căruia au format derivatul regresiv escroc. Ceea ce 
ne interesează însă este că în italiană se zice scroccare, 
scrocco: francezii, care nu puteau pronunța grupul scr iniţial, 
au adăugat la început un e (ca în atâtea alte cazuri). Multi 

dintre compatrioții nostri îşi închipuie că pronunţarea escroc 
prezintă o simplificare, în genul lui eschibifie pentru exhi- 
bitie (vezi $ 81), şi de aceea au fabricat forma, pe care o 
consideră originară, excroc, cu prefixul ex-. Numai că nu se 
poate vedea în româneşte ce înseamnă partea a doua, -croc. 


162. Ceva mai complicată este greşeala, foarte frecventă, 
care transformă pe asambla in ánsamblg. Există în fran- 
tuzeste verbul assembler „a pune à un loc“, care e la baza 
cuvântului nostru; mai există însă şi ensemble, adverb, cu 
sensul de „împreună“, devenit substantiv si împrumutat de 
noi sub forma ansamblu. Multă lume la noi îşi închipuie 
că de aici e şi verbul şi pronunţă ansambla (dar un verb 
ensembler nu există in frantuzeste). Ar mai fi posibilă si 
altá explicatie, anume anticiparea nazalizárii (vezi exemplele 
ca angronom, discutate la $ 79). Mai probabilă rămâne totuşi 
prima explicație. 


163. lată acum exemple cu prefixe autentice. Prefixul 
anti} de origine veche grecească, înseamnă „contra“ (ca, 
e exemplu, în antifascist); prefixul ante-, de origine latină, 
înseamnă „înainte“ (ca, de exemplu, in anteproiect). Ar tre- 
bui să zicem antecamerd, întrucât numim astfel „o cameră 
care este înainte“, dar l-am luat gata greşit (anticamerd) din 
frantuzeste, unde se zice antichambre. Adevărul este că încă 
din latinește se găsesc cuvinte cu anti- în loc de ante- (de 
exemplu a anticipa) şi aici vinovată este deprinderea roma- 
nilor de a închide vocalele neaccentuate. Într-un caz ca 
acesta este inutil să mai reactionám. 


164. Mai puţin bine stăm în cazul cuvintelor formate cu 
prefixul (de origine latină) co- „împreună“: se spune corect 
despre doi oameni care lucrează împreună cá sunt cola- 
boratori (laboro înseamnă în latineste „a lucra“); tot aşa e 

bine zis cá sunt coraportori sau coreferenfi, dacă fac îm- 
preuná un raport sau un referat, douá case de film sunt 
coproducátoare ale unui film etc. De aici insá s-au format 
derivatele inverse, sau cu schimbare de sufix, ca coraport*, 
coreferat**, coproductie***, Dacă examinăm cum trebuie 
aceste derivate, sensul lor ar trebui să fie „raport, referat 
împreună cu altul, producţie împreună cu alta", ceea ce este 
evident fals, deoarece de fiecare dată avem o singură lucrare. 
Se crede de obicei că modelul aici este rusesc, deoarece 
există în rusește sodoklad, care e format ca si coraport; dar 
în rusește cuvântul înseamnă, corect, „raport suplimentar“, 
deci un raport care într-adevăr este împreună cu altul. 
Mai curioasă e situaţia lui confiate, care, bineînţeles, nu 
poate fi „frate împreună cu altcineva“ (de fapt, dacă eu ii 
sunt lui frate, e clar că şi el îmi e mie frate). Formula nu e 
creată de noi, ea are circulație internaţională, desigur pentru 
că, până la urmă, confrații nu sunt frati între ei, ci membri 
ai unei organizaţii. 


"DES. CORAPÓRT, coraporturi, s. n. Ra- 
port de conflit care însoţeşte raportul principal 
prezentat de o altă persoană. — Co + raport (după 
rus. sodoklad). 

DOOM,: coraport s. n., pl. corapoarte 

„E DEX.: COREFERÁT, coreferate, s. n. Re- 


ferat care teijä şi dezvoltă (critic) unele probleme 
dezbătute într-un referat. Co + referat (după rus. 
sodoklad). 

jii M e) D, d COPRODUCTIE, cop! oducții, s. f. 
Productie “cinematografică, film realizat prin co- 
laborarea unor studiouri cinematografice din două 
sau mai multe țări. — Din fr. coproduction. 

XVI. FORMAȚII CU SUFIXE 


165. Româna a avut totdeauna sufixe mai multe decât 
prefixe şi le-a folosit în mod intens, iar acum se înmulţesc 
sufixele internaționale, astfel că vom avea mai mult de dis- 
cutat aici decât în celelalte compartimente ale formării 
cuvintelor. Vom începe cu exemplele unde, din cauza mâ- 
nuirii necorecte a sufixului, se ajunge la deteriorarea cuvân- 
tului de bază, fie în ce priveşte forma, fie în ce priveşte 
înţelesul. lată un exemplu de primul tip. 


166. Defectiune este de origine latină şi înseamnă exact 
„părăsirea unui aliat“ (e din aceeaşi familie cu deficiență, 
care înseamnă „lipsă“*). S-a căutat un cuvânt care să însemne 
„stricare“ şi, ca să se înțeleagă că există posibilitatea de 
reparare, nu s-a pornit de la a strica, ci de la defect. De la 
acesta, sau mai bine zis de la verbul a se defecta, trebuia 
format un derivat ca defectare sau, eventual, defectafie, în 
nici un caz însă defectiune*, care e format de la o temă latină 
şi trebuia păstrat cu valoarea lui originară. Adevărul e cá 
şi adjectivul defect „stricat“ a fost creat greşit, după modelul 
lui perfect; corect este deficiență, care în general este foarte 
puţin folosit. O confuzie de sufixe încurcă şi pe devoțiune 
cu devotament, ambele din aceeași familie, dar primul cu 
înţeles religios (,,cucernicie“) iar al doilea cu înţeles laic 
(„ataşament față de o persoană sau față de o organizație“). 


* DEX,: DEFECTIUNE, defecţiuni, s. f. Deran- 
jament, defect care împiedică buna funcționare a 
unei mașini, a unui aparat, a unui mecanism, des- 
făşurarea normală a unei acțiuni etc. [Pr.: -ti-u-] — 
Din defect. Cf. fr. défection,lat. de- 
fectio,-onis. 

167. Ceva mai complicată este istoria lui pronunție, pe 
care îl folosesc si unii lingviști în loc de pronunțare. De la 
a pronunţa, trebuia să se formeze pronunțație, sau pornin- 
du-se de la latinescul pronuntio, ajungem la pronunfia[ie. 
Într-adevăr, în latineste există pronuntiatio, care à dat in 
frantuzeste prononciation, in italieneşte pronunziazione. 
Există însă în italieneste si o formă mai scurtă, pronunzia, 
care se zice că ar sta la baza cuvântului nostru. Îmi vine 
greu să o cred, pentru cá de obicei nu din italieneste luăm 
cuvinte de acest tip. Cred mai curând că atât in italiană cât 
şi în română a părut greu de pronunţat -fiafie şi mai ales 
-fatie, din cauza repetării lui f, si de aceea s-a recurs la o 
formă mai scurtă, pentru care puteau servi de model 
convenție, intenţie etc. 


168. Mai gravă este confuzia produsă în cazul exemplului 
care urmează. Deoarece avem pe citronadd, limonadă, oran- 
jadă, s-a putut înţelege că sufixul cu care se formează 
numele de băuturi este -adă; de aceea, când s-a creat un 
produs românesc din fructe, i s-a zis frucadă, format greşit, 
deoarece baza nu era fruc, ci fruct, deci ar fi trebuit să se 
zică fructadd. Probabil cà cineva a atras atenţia asupra 
greselii, căci a apărut apoi altă marcă, fructonadă. Aici s-a 
făcut altă greșeală: pornindu-se de la limonadă, citronadă, 
analizate greşit, s-a socotit că sufixul e -onadă (de fapt e 
-adă, adăugat la it. limone, fr. citron ,ámàie"). 


169. lată un cuvânt format cu acelasi sufix, dar intr-o 
formă mai apropiată de cea latină (si de fapt si de cea 
română): /actat*. Îl vedem scris pe firmele magazinelor unde 
se vând brânzeturi: „Produse lactate“. La bază este un cuvânt 
latinesc care înseamnă „alăptat“, adică „tratat cu lapte“. Dar 
brânza nu e tratată cu lapte, ci e scoasă din lapte. Pentru 
etimologie, se trimite la francezul lacté, dar acesta nu în- 
seamná nici el „extras din lapte“. Adevărul este că s-a greşit 

sufixul; ar fi trebuit scris pe firmă „Produse din lapte“, dar 
se va fi părut că sună prea simplu. 


* DEX: LACTĂT?, lactafi, -te, adj. Fácut din 
lapte, care contine lapte, bazat pe lapte (si pe deri- 


vatele lui). € (Substantivat, f. pl.) Produse fabricate 
pe bazá de lapte. — Din fr. lacté. 


170. O situație complicată procură sufixele latinești -arius 
și -alis, destul de apropiate ca înțeles. Funerarius însemna 
„care priveşte înmormântarea“, iar funeralis, „de înmor- 
mântare“, dar ca neutru plural, funeralia, a ajuns în limbile 
romanice (rom. funeralii) să fie folosit cu înțelesul de ,,in- 
mormántare". Foarte adesea auzim și citim funerarii, în 
loc de funeralii, iar uneori piatră funerală în loc de pia- 
tră funerară. 

Numerar „bani gheaţă“ devine in gura unora numeral. 
Mai des se confundă familial cu familiar: primul înseamnă 
„privitor la familie", al doilea „cu care eşti deprins“, de 
exemplu relații familiale, dar vorbire familiară (în opoziţie 
cu literară, academică). Desigur, cei care au pus firme cu 
local familial au înţeles prin aceasta „local în care poti veni 
cu familia“, ceea ce n-ar fi greşit. Uneori se confundă ori- 
ginal cu originar, ambele sunt derivate în latineste de la 
origo „origine“ (la rândul lui acesta provine de la verbul 
orior „a se naşte“), dar originar este cel „care îşi are originea 
într-un anumit loc“ (eventual „care se păstrează în forma 
in care a fost la început“), pe când original este ,neimitat“, 
„necopiat“, „personal“ etc.). 


171. În loc de vehicul, se răspândește în ultimul timp 
scrierea şi pronunțarea vehicol. Bănuiesc că la mijloc este 
o confuzie: avem cuvinte ca agricol, apicol, viticol, compuse 
în latineste cu verbul colo „a cultiva“, deci pronunțarea 

noastră cu o e justificată; după acestea se vor fi luat cei care 
pronunţă vehicol, împotriva formei etimologice (lat. uehi- 
culum, fr. véhicule). Ce e drept, există cuvinte formate la 
fel in latineste, cu sufixul -culo- şi acceptate la noi cu -col: 
articol, spectacol, tabernacol si altele. Explicații se pot gási 
mai multe (vezi despre aceasta „Cronica limbii“, in Romä- 
nia literară din 27 mai 1971). În orice caz, dacă s-au produs 
în trecut abateri de la norme, nu e necesar să se mai producă 
și astăzi si va trebui să menţinem în continuare pe vehicul. 


172. Mari ravagii face actualmente sufixul ce origine 
latină -iv, adăugat la teme participiale. Unora li se pare că 
e foarte distins sá folosesti cuvinte formate cu acest sufix, 
chiar dacă nu cunosti valoarea reală a rădăcinii la care îl 
ataşezi. Astfel apare lucrativ cu sensul de „unde se lucrează“ 
(încă la Budai-Deleanu găsim cuvântul cu sensul de ,,mun- 
citor'*), când de fapt vrea să zică „aducător de mari câştiguri 
băneşti“: lucrum în latineşte nu însemna „muncă“, aşa cum 
a ajuns la noi, ci „câştig“ (vezi $ 16); este deci corect sá 
spunem profesiune lucrativă, dar nu e bine zis atelier lucrativ 
(pe care clienții ar trebui să-l evite, ca să nu fie despuiati). 


173, Se întâlneşte formula medicamente vindicative, ceea 
ce, în mintea celor care o întrebuinţează, ar trebui să însemne 
„leacuri“. Dar, deși originea lui vindeca este latinul uindico, 
înțelesul s-a schimbat mult: în latineşte verbul însemna „a 
reclama" (de aici neologismul nostru a revendica, pe care 
unii îl transformă in a revindeca), „a răscumpăra“, „a 
răzbuna“ (vezi francezul venger), deci nimic de-a face cu 
„a lecui* (la noi acest înțeles se explică din „a răscumpăra”, 
„a elibera“). 


174. Unii zic speculativ în legătură cu atitudinea specu- 
lantilor. Si aici punctul de plecare este comun: lat. specu- 
lor „a pândi“ (din aceeaşi familie avem numeroase cuvinte: 

aspect, respect, specie etc., înțelesul primitiv fiind acela de 
„a privi“). Dar speculativ s-a legat de cercetarea ştiinţifică, 
de teorie, pe când specula, de unde si speculant, pornind 
de la ideea de „a pándi pentru a obţine câştiguri ilicite“, 
desemnează pe cineva certat cu legea. 
Tot aşa unii cred cá discursiv înseamnă „prin discursuri“, 
când de fapt sensul lui este „care trece de la o idee la alta, 
de la o etapă la alta a rationamentului". Discursus înseamnă, 
ce e drept, „discurs“ în latineste, dar verbul de la care e 
format, discurro, are sensul de „a parcurge alergând“. 


175. Se greşeşte încă și mai mult când se adaugă sufixul 
-iv la o temă care nu e de origine latină. Am auzit astfel 
folosit primitiv în loc de primitor: „îmi place să merg la ei, 
pentru cá sunt oameni foarte primitivi“; a primi e de origine 
slavá, iar primitiv, in acceptiunea lui originará, de 
necivilizat", provine din latineste si e legat de primus „cel 
dintâi“, deci se referă la începuturile omenirii. 


176. De notat cá in unele cazuri adjectivul in -iv e folosit 
pleonastic: se intelege de la sine cá intr-un atelier se lucreazá 
deci nu ar mai fi nevoie să se adauge lucrativ, chiar dacă 
acesta ar însemna „de lucru“; medicamentele sunt făcute 
pentru a vindeca, deci e inutil să adăugăm vindicative, chiar 
dacă acesta ar însemna într-adevăr „care vindecă“. 


177. lată şi un cuvânt a cărui formaţie este foarte clară 
pentru noi şi care totuşi este adesea greșit analizat, ceea ce 
are ca urmare falsificarea sufixului: cunoștință e derivat de 
la a cunoaște cu sufixul -ință (după cum credință e de la a 
crede); unii îl scriu cu doi i, cunoștiință, orientându-se după 
ştiinţă, care e format din rădăcina şti- si sufixul -ință, deci 
pronunţarea și scrierea cu doi i [în acest din urmă caz] este 
justificată. De notat că cunoaște si sti, deși sunt foarte apro- 
piate ca înţeles, nu au nici o legătură în ce priveşte originea. 


late! 


FORMATII CU SUFIXE 


178. Alteori, prin socoteli greşite, este deteriorată tema. | 
Mai spun unii si astázi detaila in loc de detalia, pentru cà 
pornesc de la francezul détail. Dar de vreme ce acestuia îi 
corespunde în româneşte detaliu, nu e nici un motiv să nu 
se pornească de la această din urmă formă pentru organi- 
zarea derivatului verbal. Mai rău stăm cu delincvent, care 
din ce în ce mai mult e alterat în forma delicvent, nu atât 
pentru că grupul de consoane ncv constituie o greutate la 
pronunțare, cât, cum rezultă din numeroase scrisori pe care 
le primesc, pentru cá se porneşte de la delict. În cazul acesta, 
însă, ar trebui să zicem delictent. Adevărul este cá nu delict 
este baza, ci latinescul delinquo „a părăsi (drumul bun)", 
la care se pune sufixul participiului prezent, -ent. Delict e 
format de la supin, fără n, conform cu regulile morfologice 
ale limbii latine (asa cum, de exemplu, tact, la origine „pi- 
päire“, e de la tango „a atinge“). 


179. Voi aduce acum în discuție două tipuri de formații 
verbale care nu sunt propriu-zis greșite; ele atrag atenția 
numai pentru cá dau nastere astázi la numeroase derivate, 
dintre care unele poate nici nu sunt necesare, cáci iau locul 
unor forme mai simple. Dar fără nici o îndoială că nu toate 
vor fi páná la urmá eliminate. Primul tip este al verbelor 
formate cu sufixul -iona, paralele cu substantive in -i(un)e. 
Ele au fost temeinic studiate de Laura Vasiliu in volumul 
colectiv Studii si materiale privitoare la formarea cuvintelor 
în limba română, 11, 1960, pp. 170-184 (de atunci insá au 
mai apárut exemple). Exemple ca achizifiona, funcționa etc. 
sunt ferm introduse în limbă şi nu cred că cineva le găseşte 
cusur. Altele, ca confuziona, direcționa, obiec[iona, spa[iona, 
suspensiona, suspiciona par mai putin necesare, de vreme 
ce avem pe confunda, dirija, obiecta, spafia, suspenda, sus- 
pecta. Ce e drept, in unele cazuri sunt diferente de felul celei 

văzute în paragraful precedent si acestea pot crea unele 
greutăți celor mai putin informati în materie de limba latină. 


180. Al doilea tip priveşte unele verbe formate de la 
substantive prin suprimarea unui sufix (derivate regresive). 
Acum câţiva ani s-a vorbit mult de zonele calamitate, ceea 
ce presupune existența unui verb a calamita; în realitate s-a 
pornit de la substantivul, împrumutat din latineste, cala- 
mitate, care nu avea un verb pe lângă el. 

De la capacitate s-a format acum un verb a capacita „a 
face capabil“. De fapt sufixul cu care sunt formate substan- 
tivele nu este -ate, ci -itate, deci verbul ar fi trebuit să fie 
a calama, a capaca, după modelul pe care ni-l dă, să zicem, 
utila, utilitate. Dar este evident că nimeni nu se va gândi 
să recurgă la astfel de formaţii. 


181. La sfârșit un caz ceva mai complicat: ascendent şi 
ascendență sunt din aceeaşi rădăcină latină şi, mai mult, cel 
de-al doilea e derivat de la cel dintâi. Ascendent înseamnă 
propriu-zis „urcător“, apoi persoană aşezată mai sus pe linia 
genealogică, deci „strămoș“, iar ascendență este „linia strá- 
moşilor“, deci raportul ar fi cam același ca între dependent 
și dependenţă. Dar ascendent a mai căpătat un sens, „auto- 
ritate morală“, se zice deci că un cunoscut, care nu mi-e 
rudă şi nu e mai în vârstă decât mine, „are ascendent asupra 
mea", Unii dau acest înțeles si lui ascendență, mai exact il 
folosesc greşit pe acesta în locul lui ascendent. 


XVII. MORFOLOGIE 


182. In acest capitol nu vom avea mult de discutat: se 
ştie că morfologia este cel mai stabil compartiment al limbii, 
ceea ce înseamnă că nu se produc aici nici greșeli multe. 


MORFOLOGIE 


De fapt, şi ceea ce vom aduce în discuţie va fi, măcar în 
oarecare măsură, din domeniul foneticii. În primul rând ne 
vom ocupa de alternantele vocalice care în trecut au avut 
foarte mare importanţă pentru diferenţierea formală a cate- 
goriilor morfologice. Astfel sunt tradiționale modifică- 
rile de vocale în temă, ca masd/mese, fará/fári, văd/vede, 
veni/vine, treaptá/trepte, tánár/tineri, pot/putem, noapte/nopyi. 
Chiar dacă existau şi alte semne diferentiatoare ale formelor 
gramaticale, alternantele vocalice atrágeau categoric atenţia 
vorbitorilor. Nu mai puţin erau folosite alternantele con- 
sonantice, acestea însă numai la urmă, deci se confun- 
dau cu desinentele: cos/cosi, tot/toţi, văd/vezi, merg/mergi, 
fac/faci etc. 


183. Odată cu accentuarea influenței romanice si latine 
asupra limbii române, alternantele vocalice au fost treptat 
părăsite, nu în sensul că nu s-ar fi păstrat în cuvintele tra- 
ditionale, ci în acela că împrumuturile recente nu mai modi- 
fică în cursul flexiunii vocalele din temă. Astfel se zice 
corect serată/serate, diseca/disecă, abroga/abrogă etc. In 
multe cazuri, menţinerea alternantelor vocalice e semn de 
lipsă de cultură, de exemplu în obsearvă, adreasă, peda- 
goagă, stätii etc. Ele sunt de altfel întâlnite din ce în ce mai 
puţin. Dictionarele noastre nu merită elogii pentru faptul 
că inserează forme ca pene de cauciuc în loc de pane şi mai 
ales simptoame*. Adevărul este cà desinentele sunt sufi- 
ciente ca să recunoaştem că e vorba de plurale. 


* DOOM,;: simptom (simp-tom) s. n., pl. simp- 


tome 


184. Alternantele consonantice sunt mult mai stabile, 
tocmai din cauză că joacă rol de desinente. Totuşi unele 
dintre ele sunt pe cale de a fi părăsite. Dacă un cuvant mai 

vechi, ca viteaz păstrează pluralul cu j’, viteji, în cuvintele 
recente ne mulțumim cu z’, de exemplu de la burghez, plu- 
ralul e burghezi, în timp ce burgheji este o variantă regională 
şi incultă. 


185. Adaptarea substantivelor terminate în vocală accen- 
tuată creează unele complicaţii. La multe cuvinte spaniole 
sau amerindiene (venite prin spaniolă) s-a adáugat un -s care 
era de fapt semnul pluralului: aino, inca, maia, pampa, 
papua au devenit ainos, incas, maias, pampas, papuas; pe 
altá cale ne-a venit eschimos din eschimo, indus din indu; 
luate drept singulare, li s-a refăcut un plural românesc: 
ainosi, incasi, maiasi, pampasuri, papuasi şi, de asemenea, 
eschimosi, indusi*. Să mai adăugăm spaniolul cortes „curți“, 
. care, în româneşte, a devenit cortesuri. Problema a fost in 
întregime studiată de Mioara Avram in Studii si cercetări 
lingvistice, 4/1975, pp. 319-324. Am impresia că procesul 
este încheiat şi că nu mai putem decât să luăm act de el. 


* DOOM,;: hindus adj. m., s. m., pl. hinduși; adj. 


f., s. f. hindusă, pl. hinduse 


186. Alt fel de probleme au pus cuvintele germane ter- 
minate in -er: prăjitura numită /ndianer, adică „indian“ a 
fost înțeleasă în românește ca indiană, trecută deci la femi- 
nin. În fond, adjectivul poate fi considerat ca acordat cu 
prăjitură, subinteles. | 

Mai rău stau lucrurile cu krakauer*, varietate de salam, 
derivat de la Krakau, numele german al Cracoviei; unii au 
înţeles că se zice cracauă deci feminin, i-au alipit articolul 
și au ajuns la forma cracaua, apoi, după modele ca man- 
taua/manta, au refăcut o formă nearticulatá craca. 

În sfârșit, nu mă pot împăca (dar probabil că rămân izo- 
lat) cu forma nuga**, feminină, cu pluralul nugale: origi- 

nalul francez, nougat. trebuia, după normele adoptate, să 
devină nugat, neutru (în frantuzeste, nougat provine din 
provensală, unde e derivat de la cuvântul care înseamnă 
„nucă“). În cel mai rău caz, trebuia să fie în româneşte 
un nuga, dar acesta ar fi creat complicaţii în ce priveşte 
formarea pluralului. 


* DOOM,;: cracauer (-ca-uer) s. n. 


** DOOM,: nuga s. f., art. nugaua, g.-d. art. 
nugalei; (sorturi) pl. nugale, art. nugalele 


XVIII. ÎNTRE VOCABULAR ȘI SINTAXĂ 


187. Denaturarea sensului unor cuvinte duce la trans- 
formări în construcţiile sintactice. Cel mai des se întâmplă 
aceasta la verbe. A adjudeca (după francezul adjuger) se 
folosește cu dativul şi înseamnă „a atribui“ (în special la 
vânzările la mezat: se adjudecă un obiect celui care dă mai 
mult). În publicaţiile sportive franceze se foloseşte expresia 
a-și adjudeca meciul (s'adjuger la partie), copiată de presa 
noastrá de specialitate acum cáteva decenii; repede apoi s-a 
ajuns la „cutare echipă adjudecă meciul“, ca şi cum a adju- 
deca ar însemna „a câștiga“. 


188. À incumba însemna în latineste „a se lăsa cu toată 
greutatea corpului“ (propriu- zis „a se culca pe"). Se folosea 
în special când era vorba de vâslaşi care trăgeau din greu. 
De aici s-a ajuns la expresii ca „mie imi incumbă o sarcină“, 
aproximativ cu acelaşi sens ca „asupra mea apasă, pe umerii 
mei cade“. Se aude şi se citeşte uneori, cu complement 
direct, „sentinţa tribunalului incumbă pârâtului restituirea 
sumei“, si de asemenea fără complement indirect: „a redacta 
o carte incumbă multă muncă“. Vezi şi un exemplu mai 

curios, această sarcină mă incumbă, citat de Henri Jacquier, 
în „Actele celui de-al XII-lea Congres internaţional de lingvis- 
tică și filologie romanică“, Bucureşti, [II], 1971, p. 949. 


189. A necesita, verb destul de rar folosit, și numai la 
persoana a treia (subiectul fiind totdeauna neînsuflețit), în- 
seamná „a face să se simtă nevoia“, de exemplu, „situaţia 
aceasta necesită o soluţie rapidă“. Întelegându-se ca egal 
cu „a cere“, dar mai „distins“, unii îl folosesc acum și la per- 
soana întâi sau a doua şi zic, de exemplu, „eu necesit bani“. 

A prejudicia înseamnă „a dăuna“ şi deci trebuie spus 
neapărat cui. Se spune totuși uneori această activitate pre- 
judiciază, fraza rămânând în aer. 


190. A tergiversa, neologism de origine latină, însemna 
la origine „a întoarce spatele“ (era format din fergum „spate“ 
si uerso „a întoarce“, apoi a trecut la înţelesul de „a se lăsa 
greu, a se codi, a se eschiva, a căuta pretexte pentru a nu 
acționa“. Acum, fiind considerat sinonim cu a tärägäni, a 
început să fie întrebuințat tranzitiv, astfel că auzim şi citim 
că cineva „a tergiversat problema", sau că „tergiversează 
organizarea unei instituții“, „tergiversează tratativele“ (vezi 
Scânteia, 31 ianuarie 1957, p. 4, col. 5; România literară, 
16 ianuarie 1957, p. 4, col. 4). Alte exemple am citat în 
România liberă nr. 40/1970. De aici folosirea verbului la 
participiu: „În vederea accelerării procesului de reformă 
agrară, tergiversat de organul de resort" (în Scânteia, 22 mai 
1975, p. 4, col. 6). Mai de curând am întâlnit, cu aceeași 
valoare, exemple cu verbul la activ: „problema fergiver- 
seazä“, ceea ce strict etimologic ar însemna că „problema 
întoarce spatele“. 


191. A trisa, luat din frantuzeste, înseamnă „a juca ne- 
cinstit“, mai ales „a proceda necorect la jocurile de cărţi“. 
Prin urmare se spune că cineva trișează. Fiind socotit ca 

egal cu a înșela, a ajuns să fie folosit cu complement direct, 
de exemplu: l-am trisat (John O'Hara, Interesele familiei 
Lockwood, traducere [în limba] română [de Sima Zam- 
fir, Editura pentru Literatură Universală], Bucureşti, 1969, 
p. 71); „cei care își trăiesc cu adevărat viața... Şi cei care 
încearcă să o trişeze“ (Scânteia, 12 iulie 1972, p. 2, titlu peste 
pagină). Construcţia a pătruns în Dicționarul explicativ, 


192, Între activ şi reflexiv se produc adesea ciocniri (vezi 
exemplul m-am exprimat că, $ 150). A servi a devenit banal 
cu sensul de „a mânca“, în locul lui a se servi: gazda poate 
spune musafirului servifi-vd, adică „luați-vă singur in 
farfurie“; mai putin respectuos, serveste-te. Cele două silabe 
identice (-te-te, sau, la infinitiv, se-se) au fost reduse la una 
singură, cam așa cum din uitd-te s-a făcut uite. Până aici 
nu e nimic grav, dar s-a înțeles că verbul înseamnă „a 
mânca“, astfel că se zice „mersi, nu servesc“. Am întrebat 
odată la un restaurant dacă nu vine nimeni să ia comanda 
si mi s-a răspuns „ospătarul servește“, am crezut că e tocmai 
ce voiam eu, dar, de fapt, mi se spusese că ospătarul nu e 
prezent pentru că mănâncă. Henri Jacquier discută exemplul 
serviţi zahăr în „Actele celui de-al XII-lea Congres inter- 
national de lingvistică [si filologie romanică“, Bucureşti], 
II, 1971, p. 949. 


193. lată şi un exemplu ceva mai complicat. Când cineva 
pune o întrebare indiscretă, i se poate răspunde nu te pri- 
veste; ceva mai politicos este mă priveşte, adică „e treaba 
mea“. Vrând să vorbească mai distins, multi au înlocuit pe 
nu te priveşte cu nu te interesează, apoi, trecând şi aici verbul 
la persoana întâi, zic mă interesează. Toate ar fi bunc, dacă 
aceasta ar însemna numai „nu te priveşte“, dar aceeaşi 
formulă se folosește pentru „subiectul mi se pare interesant“, 
deci ar fi normal ca interlocutorul să înţeleagă că e rugat 
să ia parte la discuţie, nu să se abțină. 

194. A confrunta este „a pune faţă în față“ (după eti- 
mologie, ar fi trebuit să zic „frunte la frunte“); cuvântul se 
foloseşte mult în justiție, când pârâtul și reclamantul sunt 
interogati în același timp. De la o vreme s-a răspândit în 
presă formula a fi confruntat „a avea de făcut față“ unor 
greutăţi, de exemplu „agricultura este confruntată cu lipsa 
de soare“. La televiziune am auzit de „problemele care 
confruntä omenirea“ si aici se pare că verbul a devenit 
tranzitiv, sensul fiind aproximativ „a da de furcă“. Observ 
însă că formula nu e chiar atât de nouă cum mi se păruse, 
deoarece o găsesc citată încă din 1959: „multe dificultăți 
ne vor confrunta“; o semnalează Henri Jacquier (în Cerce- 
tări de lingvistică, IV, p. 86), care precizează că punctul de 
plecare este in engleză. 


195. O neînțelegere a construcției sintactice face să se 
scrie astăzi fraze ca „misiunea lui X a eşuat“. A eşua în- 
seamnă „a nu reuşi să duci la bun sfârşit o întreprindere“, 
deci se poate zice că cineva „a eșuat în misiunea pe care a 
primit-o“, dar misiunea nu are cum să egueze, pentru că nu 
s-a angajat la nimic. 


196. Oarecum în aceeaşi ordine de idei notez că verbele 
intranzitive nu au participiu perfect. Dacă de la un verb 
tranzitiv ca a construi avem participiul construit şi putem 
spune casa construită, nu putem proceda la fel cu un verb 
ca a eșua si să zicem, de exemplu, „lovitura de stat eșuată 
în Bolivia“ (Scânteia, 6 octombrie 1970, p. 1, col. 8), după 
cum nu e corect nici să zicem „lista celor reusifi la examen“ 
(Programul de radio... nr. 40 din 1970, p. 16). 


197. lată şi un caz unde modificarea sintactică se dato- 
rează unei greșeli de traducere. În cronicile sportive franceze 
se folosește expresia ouvrir sur „a deschide (drumul) către“, 
adică „a trimite mingea la cutare jucător“. Deoarece sur 

înseamnă si „pe“ (adică ,,deasupra"), iar pe în româneşte 
se foloseşte pentru a marca acuzativul la numele de per- 
soană, cronicarii nostri au înțeles că obiectul direct al 
verbului deschide* este jucătorul către care se trimite min- 
gea, şi astfel zic „deschide pe Lucescu“, ca si cum acesta 
ar fi fost închis. | 


* DEX,: DESCHIDE, deschid, vb. III. [...] 6. [...] 
+ Atrece mingea unui coechipier pentru ca acesta 
sá intreprindá o actiune ofensivá [...] — Lat. 
discludere. 


XIX. ECONOMIE SI RISIPĂ 


198. Printre cei mai importanţi factori de evoluţie a 
limbilor sunt economia şi risipa, cum a arătat convingător 
André Martinet. Dacă ascultătorul a înţeles ce vreau să-i 

“spun fără să mai fie nevoie să audă sfârşitul frazei sau chiar 
al unui cuvânt, mă pot dispensa de a-l mai rosti, făcând prin 
aceasta economie de energie şi pentru mine şi pentru 
convorbitorul meu. Se poate suprima începutul frazei, sau 
chiar şi începutul si sfârșitul: ar trebui să zicem complet 
„doresc ca dimineaţa să fie bună pentru tine", dar în loc de 
aceasta ne mulţumim cu „bună dimineaţa“, sau chiar cu 
"mnea[a (evident, nu vom folosi această ultimă formă adre- 
sându-ne cuiva căruia vrem să-i arătăm respect). In scris, 
economia e şi mai importantă, deoarece priveşte nu numai 
efortul personal, ci şi hârtia şi cerneala sau zatul. 


199. Un exemplu de amănunt, printre multe altele. Arti- 
colul nostru, la masculin singular, era -/u adăugat la vocala 
u cu care se termina nominativul singular nearticulat, deci 

forma nearticulată era omu, iar cea articulată omulu. După 
un timp, u final a încetat de a fi pronunţat, căci om spunea 
mai pe scurt același lucru ca și omu. Acum, opoziţia devenise 
om/omul. Dar de vreme ce u nu mai apărea decât la forma 
articulată, era destul ca ascultătorul să-l audă ca să înte- 
leagă că substantivul e articulat, deci / final nu-i mai aducea 
nici o informatie: opoziţia era acum între om si omu, prin 
urmare /, devenit inutil, a fost părăsit în pronunțare încă de 
acum câteva sute de ani. Prin tradiție, continuăm să-l scriem; 
totuși la numele proprii a fost suprimat: scriem de multă 
vreme Ionescu, nu Jonescul, iar mai de curând geografii au 
admis inovaţia si la numele de locuri, căci scriu Viziru, nu 
Vizirul. S-ar părea că e vorba de o economie infimă, dar să 
ne gándim că într-o carte articolul masculin revine de multe 
sute de ori (dacă nu de mii) și că, dacă l-am suprima, s-ar eco- 
nomisi câteva pagini, fără nici o pagubă pentru comunicare. 


200. În frantuzeste se practică foarte mult scurtarea cu- 
vintelor lungi, în special a celor compuse, din care în general 
rămâne numai unul din termenii compunerii, de obicei 
primul: métro pentru métropolitain; adesea chiar si primul 
termen e trunchiat, de exemplu se zice vélo pentru véloci- 
péde, si chiar bac pentru baccalauréat. Multe dintre pre- 
scurtárile frantuzesti sunt folosite si la noi: metrou, auto 
(pentru automobil), cinema pentru cinematograf (francezii 
zic şi ciné). Devin tot mai numeroase compusele din frag- 
mente, de felul lui aprozar din aprovizionarea cu zarzavat 
(la înmulţirea exemplelor de acest tip a contribuit modelul 
compuselor sovietice). Nu mai vorbesc de compusele din 
iniţiale, ca PTT sau CFR. De asemenea trec peste pre- 
scurtările făcute numai în scris: d., „domnul“, tov., „tova- 
răşul“, pt., „pentru“, f.f., „foarte, foarte“ etc. (adresate unui 
superior sunt socotite nepoliticoase). 

201. Mà voi ocupa in continuare numai de economia 
obtinutá prin suprimarea unui cuvánt intreg sau chiar a mai 
multora. Unele întorsături s-au încetățenit si nu mai sunt 
remarcate. Se spune în mod curent marfă de calitate, fără 
să se mai adauge epitetul bună (mai mult decât atât: se 
consideră că n-are calităţi bune constituie un pleonasm, deși 
la origine calitate însemna simplu „fel de a fi“, bun sau rău; 
vezi şi aprecia, la $ 115). În acelaşi fel se spune că o femeie 
a născut, fără să fie nevoie să adăugăm „un copil“, că un 
om a băut, şi se înțelege că e vorba de alcool. 


202. Suntem ceva mai puţin deprinşi cu expresia, întâl- 
nită în cronicile sportive, medaliat cu aur, cu argint sau cu 
bronz. Formula completă ar fi medaliat cu medalia de aur 
etc. Dar nu va înţelege nimeni că sportivului i s-au dat lin- 
gouri de aur, sau monede, iar medaliat cu medalia de conţine 
o repetiție supărătoare (vom vedea la $ 214 exemple care 
stârnesc critici vehemente, desi repetiţia e mai puţin aparen- 
tă decât aici). 


203. Sunt totuşi cazuri unde economia mi se pare supă- 
rătoare, cel puţin în stadiul actual al limbii. 4 deservi are 
neapărată nevoie de complement direct, căci nu se fac ser- 
vicii. în general, ci numai unui colectiv, eventual unei 
persoane. De aceea nu mă împac cu firmele pe care se scrie 
numai Deservirea, ceea ce pentru mine nu înseamnă nimic. 
Şi mai nepotrivit este titlul Prestarea, deoarece a presta 
singur are aproape tot atât de putin înţeles ca a fi: se pres- 
teazá servicii, jurământ etc., dar dacă cineva ar zice eu prestez 
nu s-ar înțelege nimic. Este adevărat că încă din trecut s-a 
folosit singur alt derivat: prestație, dar aceasta dovedeşte 
numai că şi pe atunci se făceau greşeli. 


204. Un ultim exemplu, cu atât mai curios cu cât ceea 
ce se elimină este un instrument gramatical şi, de fapt, adesea 

economia este nulă. Vedem astăzi pe cărţi, pe reviste, 
formule ca sub redacția Maria Popescu. Este vorba de o 
persoană care s-a angajat să execute redactarea şi nomi- 
nativul e potrivit dacă verbul e la un mod predicativ, activ: 
Maria Popescu a redactat lucrarea. Dar formula pe care 
am citit-o cuprinde un atribut care, în loc să fie pus la geni- 
tiv, e la nominativ. 


XX. REDUNDANTÀ 


205. O formă specială de risipă este redundanta (vezi $ 64). 
Din dorința de a se exprima pompos, unii adaugă cuvinte 
care nu aduc nimic nou la conținutul frazei, de exemplu 
înlocuiesc verbele de valoare precisă prin substantive însoțite 
de verbul a face. Auzim astfel zicându-se „recoltarea po- 
rumbului se face toamna“, in loc de „porumbul se recol- 
tează toamna“. De aici se ajunge şi la formule ca recoltarea 
este a se face. Se obţin în felul acesta expresii mai lungi, 
deci mai incomode, dar cu nimic mai clare. 


206. Numerele sunt elemente foarte precise şi, urmate 
de cuvinte care exprimă obiectele numărate, nu mai au 
nevoie de nimic în plus pentru a ne lămuri despre ce e vorba. 
Cu toate acestea astăzi foarte rar se mai pronunță în rapoarte, 
reportaje, interviuri, un numeral fără să nu se adauge că el 
constituie o cantitate, o valoare etc., sau chiar un număr. 
Se spune astfel: „am economisit o sumă de 1000 de lei“ (sau 
„am făcut o economie în valoare de 1000 de lei), „am pro- 
dus o valoare de un milion“, „am transportat o cantitate de 
10 tone“, „am insámántat o suprafață de o sută de hectare“ 
şi mai ales „au fost reparate un număr de zece maşini“ ca 
şi cum ascultătorul ar putea să nu stie că „zece“ este un nu- 

măr. De curând am văzut scris „rugăm a ne trimite contra 
ramburs un număr de o bucată“. Suprimarea acestor cuvinte 
inutile ar aduce o mare economie. 


207. În reportaje nu se spune aproape niciodată că cineva 
a spus ceva, fără să se pună înainte luând cuvântul, deşi este 
evident că nu putea să spună nimic fără să ia cuvântul, În 
loc de ieri, se scrie în cursul zilei de ieri. Într-o vreme se 
spunea la radio: „Mâine, 12 decembrie 1963", desi e greu 
de crezut că ascultătorii nu ştiau în ce an erau. În ultimul 
timp, programele în româneşte se încep cu „Aici Radio 
Bucureşti, România“. Putem crede că există cineva care stie 
româneşte (ca să înțeleagă ce i se spune) şi nu ştie că Bu- 
curesti e în România? 


208. Pe străzile capitalei se văd tăblițe pe care scrie: 
„Respectaţi semnificația semnalelor de circulaţie“ Desigur 
cel care le-a redactat s-a temut că dacă va scrie, mai simplu, 
respectaţi semnalele, ne vom închipui că trebuie să ne in- 
chinám în fata tablei pe care sunt puse semnalele. Iată un 
caz aproximativ similar: „Nimănui nu-i este îngăduit să sfi- 
deze autoritatea hotărârii judecătorești“ (Scânteia, 23 de- 
cembrie 1970, p. 5, col. pp. 1-4); a sfida hotárárea ar fi 
fost de ajuns. 


209. Citim adesea cá diverse persoane „au fost alese in 
componența unui comitet sau a unui birou“, când compo- 
nenfa nu este nimic altceva decât elementele care compun, 
deci, în fapt, biroul sau comitetul. În loc de „într-un meci 
de tenis“, „într-o gală de box", se zice în cadrul unui meci, 
în cadrul unei gale, deşi cadrul nu este nimic altceva decât 
meciul sau gala. Ce să mai zic de formula, care nu a fost 
încă eliminată complet, în cadrul ciclului? Se ştie că ciclul 
e rotund, iar cadrul e pătrat. 

210. Destinderea este contrariul încordării, astfel că ori 
avem de-a face cu una, ori cu cealaltă şi nu e nevoie, mai 
bine zis e greşit să le punem pe amândouă împreună. Totuşi 
se citeşte adesea în presă despre destinderea incordärii (vezi, 
de exemplu, România liberă, 12 septembrie 1969, p. 6, 
col. 7-8). În fapt ceea ce se destinde nu este încordarea, ci 
obiectul care fusese încordat. 


XXI. PLEONASME 


211. O formă de risipă mai caracteristică este pleonasmul, 
care constă din exprimarea de două (sau chiar de mai multe) 
ori a aceleiași idei. Nu e chiar acelaşi lucru cu faptele pe 
care le-am tratat în paragrafele precedente sub titlul de 
redundanţă $i care sunt ceva mai puțin observate de marele 
public. În schimb pleonasmului i se dă mai multă atenție 
decât merită. În primul rând se critică unele formule care 
în realitate nu sunt pleonastice și numai din lipsa unei analize 
atente sunt clasificate ca atare, Iată câteva exemple. 


212. Încă din tinereţe mi s-a reproșat că zic exact la fel, 
deoarece exact si la fel ar fi acelaşi lucru. Este totuşi ri 
de văzut cá nu e aga: la fel înseamnă „de acelaşi tip“, iar 
exact, „întru totul“; dar două lucruri pot fi /a fel, fără să i 
identice (vezi totuşi $ 221): fuica e la fel cu votca, dar ele 
nu se confundă, pe când băutura pe care mi-o dai astăzi este 
exact la fel cu cea de ieri. 


213. Ín mai multe ránduri mi s-a fácut observaţie pentru 
că zic felul cum, deşi cum e același lucru cu felul. Într-adevăr, 
în loc de „nu-mi place felul cum lucrezi“, putem spune mai 
scurt „nu-mi place cum lucrezi“, fără să se piardă nimic din 
conținutul comunicării. Ce ne facem însă când felul nu e 

complement direct, ci subiect? În loc de „felul cum lucrezi 
îmi produce admirație“, n-am putea spune „cum lucrezi îmi 
produce admirație“. Aici ni se oferă altă soluţie: să zicem 
felul în care. Singurul cusur pe care îl are această formulă 
este că e mai lungă. Având în vedere că prin cum se introduc, 
corect, propoziţii atributive („0 casă cum n-am mai văzut“), 
nu văd nici un motiv să nu-l folosim si pe lângă feld. 


214. De multe ori suntem siliți să adăugăm un cuvânt 
care ca noțiune e inutil, dar e indispensabil din punctul de 
vedere sintactic. Iată cazul aşa-numitului acuzativ intern: 
pe lângă un verb suntem obligaţi să adăugăm un substantiv, 
complement direct, din aceeași rădăcină, fără să aducem nici 
o idee nouă față de celelalte cuvinte rostite, căci fără acest 
complement nu putem construi fraza: am mâncat o mân- 
care gustoasd. Este clar cá nu am putea zice am máncat o 
gustoasd, iar dacă zicem numai o mâncare gustoasd, nu ară- 
tăm ce s-a întâmplat cu ea. În aceeași situaţie sunt formulele 
ca am visat un vis frumos, am cântat un cântec modern. 
Complementul poate fi si din altă rădăcină decât predicatul: 
doarme somnul drepţilor. În sfârşit, complementul poate să 
nu fie însoțit de un atribut: am cântat un cântec (nu două). 


215. Toate aceste expresii sunt de mult folosite şi au 
devenit tradiţionale, astfel că în general trec fără obiecții. 
Foarte des însă este criticată o formulă mai nouă şi, la drept 
vorbind, mult mai putin defectuoasă: a aduce un aport. Zic 
că e mai putin defectuoasă nu numai pentru că aport nu € 
din aceeaşi temă cu a aduce, ci mai ales pentru că numai 
cine ştie frantuzeste recunoaşte că aport este de fapt sinonim 


cu aducere!. 


! Şi prinos la origine, în slavă, inseamnă „aducere“, totuşi nimeni 
nu critică expresia a aduce un prinos. 

Totuși se încearcă evitarea acestui cuvânt: în loc de 
„România şi-a adus aportul în problema dezarmării““, se zice 
„şi-a adus contribuţia“. În fond, nu s-a reparat nimic, pentru 
că contribuţia e sinonim cu aport, iar avantajul de a nu fi 
din acecasi familie cu a aduce îl are şi apori. 


216. În unele cazuri se pune şi o problemă de ordine a 
cuvintelor. Se zice plouă afară, deşi in mod normal nu plouă 
decât afară, deci avem un pleonasm. Dar dacă începem cu 
adverbul şi zicem afară plouă, situaţia se îmbunătățește, căci 
nu ne punem problema unde plouă, ci ce se petrece afară. 
La fel în formula de imprecatie să te arză focul, putem să 
ne întrebăm cine altcineva ar putea să o facă, dacă nu focul 
(deşi n-ar fi posibil să spunem numai să te arză), dar nu se 
ridică cu aceeași intensitate problema când ordinea e inver- 
sată: focul să te arză. În sfârşit, pleonasmul mai e justificat 
când serveşte pentru a marca o opoziţie: Afară ninge liniștit, 
În casă arde focul (Coşbuc). 

Sunt cazuri unde ordinea cuvintelor este si mai hotă- 
rátoare. Am auzit proteste contra expresiei tinerii uteciști, 
fără îndoială nemotivate. Dacă utecistii tineri este, indis- 
cutabil, pleonastic, căci nu există utecisti bátráni (sá nu ui- 
täm, de altfel, cá t din UTC este lineret), formula inversă 
tinerii utecisti trebuie privită diferențiat: în cazul când zinerii 
este adjectiv, avem un pleonasm, dar dacă e substantiv, nu 
e nimic de prisos, căci nu toţi tinerii sunt utecisti. 


217. Ar putea párea pleonasticà formula bine cunoscută 
ani de zile, de vreme ce nu e un mister pentru nimeni că 
anii sunt formaţi din zile. În fapt, chiar dacă intonatia prin- 
cipală cade asupra lui ani, nu acesta este elementul principal 
al expresiei, ci zile: sunt atât de multe zile, încât formează 
ani, ceea ce înseamnă că, în fapt, ani are oarecum rolul de 
nutneral, prin urmare, la o analiză atentă, nu avem de-a face 
cu un pleonasm. 

218. Destul de des se critică formulele cu ag vrea: aș 
vrea sd vá rog, as vrea sd spun (aceasta din urmá mult folo- 
sită în dialoguri la televiziune). Întreabă unii: „De ce ne mai 
spune că ar vrea, când constatăm singuri că o face? Doar 
nu spune fără să vrea." De fapt, optativul aș vrea exprimă 
o rezervă, o sfială, e mai politicos decât vreau să vă spun 
(care poate însemna oarecum „sunteţi obligaţi să mă ascul- 
tati^) şi de asemenea e mai cuviincios decât am să vă spun. 
La fel se zice v-as ruga în loc de vă rog (se subintelege ceva 
ca „dacă îmi dati voie“). 


219. Sunt si cazuri unde nu încape nici o îndoială că se 
spune de două ori același lucru, dar în formule cu care 
suntem atât de obişnuiţi încât nu ne deranjează. Este oarecare 
justificare în faptul cá, deși vorbitorul îşi dă seama exact 
de organizarea frazei pe care o pronunţă, doreşte să insiste 
asupra unei idei, de aceea o exprimă în două feluri diferite, 
de exemplu când zice o babă bătrână. E clar că o babă nu 
poate fi tânără, dar există mai multe grade de bătrâneţe si, 
repetând noțiunea, apăsăm asupra ei, în acelaşi fel în care 
putem pronunţa de două ori acelaşi adjectiv: bătrână, bä- 
tránd! (vezi la O. Goga, lacrimi multe, multe). 


220. Ajungem acum la pleonasmele supărătoare. Graţie 
faptului că au fost ridiculizate, în special de umoristi, unele 
dintre ele se folosesc tot mai rar și există perspectiva să scă- 
păm definitiv de ele. Astfel este aprob pozitiv (subliniat de 


Caragiale). Nu se poate aproba negativ. 
În anii dintre cele două războaie, rareori călătoreai cu 


tramvaiul în Bucureşti fără să auzi pe taxator strigând avan- 
sali înainte! Era clar cà nu ştia cá a avansa înseamnă „a 
înainta“. Astăzi, după cât mi se spune, formula se mai aude 
uncori, în orice caz nu des (cu n-am mai auzit-o). 


221. Perfect a însemnat întâi „dus până la capăt, termi- 
nat“, apoi a ajuns la înţelesul de „fără nici un cusur“, deci 

nu se poate spune că ceva e perfect de rău. De ce totuși s-a 
spus adesea perfect de bine? Pentru că vorbitorii credeau 
că perfect este echivalent cu „foarte“. Am mai întâlnit con- 
structia perfect de bine în revista Lumea din 11 octombrie 
1969, p. 24, col. 3. 
La fel se zicea că „Cineva nu are calități bune“, desi 
calităţile nu pot fi rele (vezi $ 201), identic la fel, pe care 
nu l-as scuza ca pe exact la fel (vezi $ 212), deoarece identic 
singur înseamnă „exact la fel“. 


222. În tinerețea mea se întâlnea la tot pasul costum de 
haine, deşi costum înseamnă „rând de haine“, 

Probabil n-a dispărut cu totul a continua mai departe, 
greşit, deoarece a continua este „a duce mai departe“. 

De obicei magazinele în care se făcuseră reparaţii purtau 
o inscripție renovat din nou: dar renovat înseamnă „înnoit“, 

Abuz înseamnă „utilizare exagerată, folosire nejustificată“, 
deci în orice caz e ceva rău; se mai aud totuşi unii zicând 
„a făcut prea mult abuz de stupefiante“, ca şi cum dacă ar 
fi făcut „mai puţin abuz“ ar fi fost bine. 

În afară de mușchi țigănesc (după cât mi s-a explicat, 
acesta ar fi rezultatul unei încrucișări între muschi afumat 
şi şuncă țigănească), în magazinele noastre alimentare se 
mai vinde un produs numit mușchi file: cuvântul al doilea 
nu este decât francezul filet, care înseamnă „muşchi“. Expre- 
sia pleonastică are acum girul Dicţionarului explicativ. 


223. Cam în același fel este greşită formula exclusiv 
numai, pentru că exclusiv este mai limitativ decât numai (în- 
seamná „cu excluderea oricărei alte posibilități“), deci dacă 
se adaugă numai, aceasta nu poate decât să slăbească ex- 
presia, ceea ce nu era în intenţia vorbitorului. Toate aceste 
exemple ne arată că ridicarea generală a nivelului cultural 
a eliminat sau e pe cale de a elimina numeroase exemple 

de pleonasme, pentru că oamenii ajung să înțeleagă exact 
înțelesul cuvintelor noi. 


224. lată însă, în continuare, pleonasme care continuă 
să fie folosite sau care chiar câştigă teren în vremea noastră, 
pentru că nici acum nu se cunoaşte exact înţelesul unor 
cuvinte. Formula greşită prefer mai bine să... are la bază ideea 
că a prefera înseamnă „a dori“ (vezi $ 154). 

Unii refuză să aprobe sau chiar refuză să accepte, deşi 
a refuza înseamnă „a nu accepta" si deci nu mai are nevoie 
de verbul următor; vezi de exemplu „Banca Mondială refuză 
să acorde un împrumut Republicii Peru (România liberă, 
6 iulie 1969, p. 5, col. 7; „Autorităţile... au refuzat sd acorde 
viza“ (România liberă, 30 ianuarie 1970, p. 5, col. 5). 


225. Imposibilitate e un sinonim neologic al lui nepu- 
tinfd, lucru bine știut; totuşi întâlnim adesea construcția 
imposibilitatea de a putea. Trebuie să recunosc că am auzit 
pe un francez care a spus aşa în frantuzeste. 

Pasibil, susceptibil de pedeapsă este cineva care „ar putea 
fi pedepsit“; intră aici în joc înţelesul sufixului -bil: lăudabil 
e cel „care ar putea fi lăudat“, adorabil, cel „care poate fi 
adorat“, credibil, „care poate fi crezut“ si asa mai departe. 
Acum citim mereu că cineva „poate fi pasibil de pedeapsă“, 
poate fi susceptibil. 


226. Panaceu este un „leac care vindecă orice boală“, 
prima parte a cuvântului fiind grecescul pan-, care inseam- 
nă „tot“. Acum a devenit curentă expresia panaceu uni- 
versal, care este evident pleonastică. 

Procent este „proporţia la sută“ (centum e „o sută“ în 
latineste, iar procentum înseamnă exact „la sută“). Deci for- 
mula „un procent de zece la sută“, foarte mult folosită, este 
pleonastică. Desigur, dacă am zice un procent de zece s-ar 
putea părea că ne-am oprit în mijlocul frazei, dar e mult mai 
simplu şi mai clar să zicem zece /a sută fără procent. 

227. Este foarte răspândită, chiar în revistele Academiei 
(vezi de exemplu Studii si cercetări juridice, 1/1971, p. 23), 
expresia „aspecte privind cutare problemă“, deşi aspect în- 
seamnă „înfăţişare“ (la început avea înțelesul de ,privire'*) 
şi, în orice caz, aspecte ale problemei ar fi suficient pentru 
a exprima ideea dorită. 

Tot așa a considera este „a privi“, deci când se spune 
„considerente privind capacitatea căminului cultural de a 
dinamiza viaţa spirituală a satului“ (Scânteia, 20 iulie 1968, 
p. 4, col. 3) se comite un pleonasm. Ce e drept, aici e mai 
greu de găsit corectarea. Ar trebui spus considerente asupra - 
capacității, dar nu suntem deprinsi cu această formulă. 


228. Inculparea este „punerea sub acuzare“, ceea ce nu 
împiedică să se scrie „au fost inculpati sub acuzaţia de ten- 
tativă de ucidere“ (Scânteia, 13 februarie 1970, p. 6, col. 6). 

Progres înseamnă „mers înainte“, iar promotor este „cel 
care împinge înainte“ (vezi $ 98). Când se spune că cineva 
este un promotor al progresului (si se spune foarte des), tre- 
buie deci să înțelegem că „împingem înainte mersul înainte“. 
Aceeaşi este situaţia la promovarea progresului şi la 
propulsor al progresului (România liberă, 3 decembrie 1970, 
p. 3, col. 6-8), căci propulsor este tot „cel care împinge 
înainte“. Într-o cuvântare recentă am auzit de stimularea 
promovării progresului, ceea ce dublează pleonasmul. 


229. Într-adevăr, încep să apară şi fraze în care aceeaşi 
idee este exprimată de trei ori la rând. Reclama unor maga- 
zine de alimente gata preparate cuprinde formula o gamă 
variată de sortimente, deși sortimentul este o colecţie de 
obiecte de mai multe feluri, şi gama este formată din note 
obligator diferite; la acestea s-a simţit totuși nevoia să se 


adauge și adjectivul variată. Cam la fel se prezintă şi exem- 
plele următoare. 

230. A lua proporții este „a fi în curs de dezvoltare“, deci 
cuprinde si ideea de „continuare a creşterii“. lată totuşi 
într-un ziar un titlu redactat astfel: „Greva factorilor postali 
continuă să ia proporții“ (Scânteia, 23 martie 1970, p. 4, 
col. 5-6). 

Mergem însă mai departe în această. direcție în exemplele 
care urmează, A tinde este „a fi pe cale de a“, „a se îndrepta 
spre o nouă situaţie“; a deveni înseamnă „a se transforma 

n“, deci aproximativ același lucru; totuşi se spune astăzi 
curent tinde să devină. Am auzit însă adesea şi ceva mai 
complicat: începe să tindă a deveni si chiar începe să tindă 
a deveni din ce în ce mai dezvoltat (ar fi fost suficient se 
dezvoltă, eventual se dezvoltă rapid). 


231. Iată încă un exemplu. Se zice corect că „temperatura 
incepe să crească“ şi, de asemenea, că „temperatura crește 
din ce în ce“, fără ca cele două formulări să exprime exact 
aceeași idee. Dar astăzi multi zic începe să crească din ce 
în ce mai mult. Adevărul este că dacă „creşte din ce în ce 
mai mult“, nu mai putem spune că de-abia acuma „începe 
să crească“, 


232. Găsim și instrumente gramaticale folosite pleonas- 
tic, ceea ce în principiu ar trebui să denatureze înţelesul 
comunicării. lată cazul adjectivului pronominal a/t. Se spune 
corect că un student, de exemplu, a făcut o acţiune „îm- 
preună cu alti doi studenti", sau „cu doi colegi ai săi“. Din 
combinarea celor două formulări iese expresia, din ce în ce 
mai des întâlnită, el și alți doi colegi ai săi. Interpretând-o 
strict logic, ar trebui să credem că studentul de care e vorba 
este propriul său coleg. Greșeala este totuşi destul de veche, 
deoarece apare şi la Vlahuţă: „Un birou de avocatură des- 
chis în asociaţie cu alți trei colegi de profesie“ (în DLR 
S.[v.] profesie). 

109 


„CAPCANELE“ LIMBII ROMÂNE 


233. lată un exemplu care privește locutiunile adverbiale. 
Se poate spune corect „spre deosebire de ceilalţi, eu nu fac 
cutare lucru“, sau, tot asa de corect, „eu fac altfel decât 
ceilalţi“. Cele două formule sunt însă lipite una de alta şi 
astfel auzim tot mai des „spre deosebire de ceilalți, eu fac 
cu totul altfel. Ar fi oare cu putință ca, spre deosebire de 
ceilalți, să fac la fel cu ei? 


234. Am vorbit mai sus ($ 223) de formula exclusiv 
numai, care nu e foarte răspândită. În schimb întâlnim peste 
tot una similară: a nu se limita numai, de exemplu „nu s-a 
limitat numai la punerea întrebării, ci...“ (tot așa, cu un ter- 
men traditional, nu s-a mărginit numai). Ar fi normal să - 
punem întrebarea: dar la ce s-a mai limitat? Este însă evident 
că nu s-a limitat la mai multe acţiuni, ci a depășit limitele 
uneia singure. Corect ar fi sau „nu s-a limitat la punerea 
întrebării“, sau „nu a pus numai întrebarea“. Deci din for- 
mula citată trebuie suprimat sau numai, sau a se limita. 


235. Prepozitii si conjunctii folosite pleonastic: Jepul- 
siunii ce avea împotriva încurcăturilor sentimentale ...“ 
(D. Zamfirescu, În război, 1902, p. 181). Substantivul repulsie 
cuprinde în sine ideea de „împotrivire“, deci e suficient să 
spunem repulsie faţă de sau chiar repulsie pentru. Tot aşa 
Jără echivalează cu o negatie: pește fără os înseamnă „pește 
care nu are oase“. Se simte însă mai putin decât se dorește 
sensul negativ, de aceea, în propoziţiile secundare introduse 
prin fără să, unii mai adaugă și pe nu, de exemplu „nu vine 
la Bucureşti fără să nu treacă pe la mine“. Ținând seamă 
că două negatii formează o afirmaţie (puternică), ar trebui 
“să înțelegem că nu trece pe la mine (căci negația dominantă 
e cuprinsă în fărâ). Modelul ar putea veni de la construcția 
mi-e teamă sd nu vind, unde negația e adăugată (putem spune 
mi-e teamă că o sd vind), dar aici e la bază o formulă opta- 
tivă: „Să nu vină! Dar mi-e teamă de contrariul.“ 


110 


COPREPA 
.. XXII. PREPOZITII | 


236. Prepozitiile noastre sunt actualmente intr-o fazá de 
totală prefacere si exemple de inovaţii se intálnesc la tot 
pasul. Probabil punctul de plecare al acestei ráscoliri este 
faptul că unele prepozitii au numeroase valori şi uncori pot 
da naştere la confuzii. Când auzeai propoziția s-a spus de 
lon, puteai înţelege fie că Zon este subiectul verbului pasiv 
(deci „Ion a spus ...'5, fie cá Jon este complementul care 
arată cu privire la cine a fost dusă discuția (deci „s-a spus 
că Ion ...“). S-a mai alipit apoi la fiecare formulă câte un 
element, în primul caz către, în al doilea caz spre, si acum 
confuzia nu mai e posibilă: s-a spus de către lon este clar 
altceva decât s-a spus despre lon. 


237. În continuare, voi lua în discuție numai câteva 
schimbări care mi se par greşite. Dacă în locul unui verb 
tranzitiv, cu complement direct în acuzativ, folosim un sub- 
stantiv din aceeași rădăcină, complementul devine atribut, 
introdus prin prepozitia de: îmi bat capul, deci am bătaie 
de cap. La fel se petrec lucrurile când substantivul este 
infinitiv lung: fin minte, deci sunt om cu tinere de minte. 
Verbul a cere nu face excepţie de la această regulă: s-a zis 
până nu demult cerere de concediu, cerere de locuinţă. Cei 
care vor să mai elibereze de sarcini prepozitia de, obser- 
vând că cererea se face în interesul autorului ei, înlocuiesc 
acum pe de cu pentru şi zic cerere pentru concediu, cerere 
Pentru locuinţă. S-ar putea zice, într-adevăr, cerere pentru 
a obține o locuinţă, şi primul cusur al acestei formule ar fi 
că e prea lungă. Să mai observăm însă că pentru ne trimite 
la interesul subiectului numai când urmează un verb care 
are același subiect: fac (eu) cerere ca să obțin (eu) locuinţă. 
Altminteri pentru poate introduce un complement care arată 
pe cel interesat, altul decât subiectul: cer (locuință) pentru 

fiul meu. Astfel cei care caută nod în papură construcțiilor 
sintactice vor înţelege că cerere pentru locuință înseamnă 
„cerere pentru ca locuinţa să obţină ceva“. În orice caz, 
verbul a cere are nevoie de un complement direct, altfel 
înseamnă „a cerşi“. 


238. Cam în acelaşi fel de începe să fie înlocuit cu pentru 
în expresii ca vinovat pentru fapte grave. Aici pentru nu mai 
introduce complementul de scop, ci pe cel de cauză: dar ce 
garanţie avem că toată lumea va înțelege aşa? Nu mi se pare 
potrivit să reducem sarcinile tradiţionale ale unei prepozitii 
pentru a încărca excesiv pe alta, nedeprinsă cu ele. 


239. Până acum se intra pe ușă: printre multiplele sale 
valori, prepozitia pe are și rolul de a introduce locul prin 
care se pătrunde undeva (încă din latineşte era folosită asa). 
Acum se pretinde cá pe inseamná numai „deasupra“, de 
aceea se răspândește formula a intra prin ușă (poate la bază 
e imitatia limbii ruse, unde în cazul acesta se foloseşte pre- 
poziţia cerez ,prin“). Pentru mine aceasta înseamnă că ușa 
nu se deschide, ci o spargem ca să intrăm. Mai adaug că 
multă vreme s-a putut citi la magazine (poate se mai în- 
tâlneşte şi azi) inscripţia Intrarea prin usa a doua, evident 
tradusă greşit din rusește, unde vroroi înseamnă ŞI „al 
doilea“, şi „celălalt“. Cine nu ştie ruseşte se poate întreba 
de unde rezultă care e uşa întâi şi care e a doua. 


240. Deşi pe e socotit că ar avea numai înțelesul „de-asu- 
pra", totuși cel putin într-un caz e înlocuit $i în această 
funcţie. În teren ia peste tot locul lui pe teren. Mi s-a explicat 
la un moment dat că trebuie să spunem inspectorul este în 
teren, nu pe teren, deoarece el este în București, nu pe Bucu- 
resti. Cu asemenea argumente am putea spune şi am trecut 
în stradă în loc de am trecut pe stradă. În reportajele spor- 
tive nu se mai spune niciodată altfel decât jucătorii sunt 

în teren, arbitrul e în teren, pentru că desigur se crede că 
teren înseamnă „spaţiul sportiv“. De fapt, este „o porţiune 

„de pământ“, şi astfel a fi în teren ar însemna corect „a fi 
înmormântat“, 


241. Din este acum încărcat cu multe din sarcinile pe 
care le avea mai înainte de: se zice ofet din vin (pentru că | 
oţetul se face din vin), covor din lână (ce e drept incá nu 
am auzit de ciorapi din mátase). Dar din este la rândul sáu 
eliminat de prin, cánd introduce un complement al verbului 
a proveni: otetul provine prin alterarea vinului. Desigur vor- 
bitorul uită cá a proveni este un derivat al lui veni şi cá nu s-ar 
putea spune (cel putin deocamdată) ofetul provine prin vin. 


242. lată în sfârşit un caz unde înlocuirea prepozitiei se 
datoreazá unei traduceri neindemánatice. În frantuzeste se 
spune rater de peu atunci când, într-o partidă sportivă, un 
jucător a fost la un pas de a marca, dar în cele din urmă a 
eşuat. În româneşte s-a copiat formula şi s-a zis a rata de 
puţin (ar fi fost mai bine cu puțin, căci se zice, de exemplu, 
„mingea a trecut cu puțin pe lângă poartă“; (contrariul e cu 
mult, nu de mult, deşi in frantuzeste se zice de beaucoup). 
De aici s-a mers si mai departe si se zice cà un jucător „a 
şutat de puțin pe lângă poartă“, ceea ce un francez n-ar 
zice niciodată. 


243. Pentru că prepoziţiile servesc la marcarea cazurilor, 
adaug aici un amănunt care priveşte tot flexiunea nominală, 
dar e legat de intrebuintarea articolului genitival a. Se zice 


normal o fatá a vecinului şi, gratie lui a, se poate cunoaşte 
că vecinului e în genitiv, nu în dativ; dar dacă substantivul 


în nominativ e articulat, cu articolul enclitic, atunci articolul 
genitival se contopeşte cu cel de la sfârşitul nominativului 
si diferența se şterge, fata vecinului. De aici posibilitatea 
unor confuzii între genitiv şi dativ. Când după un substantiv 

articulat cu articolul hotărât sunt două genitive, numai cel 
de al doilea primeşte articolul genitival: „legea cererii și a 
ofertei“, După acest model, când sunt două dative, unii 
adaugă articolul la începutul celui de-al doilea, pe care îl 
transformă astfel în genitiv: datorită muncii si a grijii ...“: 
La fel se procedează după mulțumită, graţie etc. 


XXIII. ORDINEA CUVINTELOR 


244. Va fi vorba aici în primul rând de locul pe care îl - 
ocupă adjectivul în raport cu substantivul pe lângă care e 
pus. În limba noastră mai veche, cu excepția unor rare cazuri 
afective, adjectivul era pus în urma substantivului: se zicea, 
de exemplu, numai o casă mare, nu o mare casă. După mo- 
delul francez, s-a început să se pună adjectivul si înaintea 
substantivului, de obicei cu o diferenţiere de înțeles: „cineva 
are o nouă maşină“, pentru că şi-a procurat încă una, even- 
tual uzată, pe lângă cea pe care o avusese mai înainte, iar 
„O maşină noud" este una care încă n-a fost folosită, indi- 
ferent dacă proprietarul ei mai are alta sau nu. Pe lângă 
aceasta, se poate constata că adjectivul pus înaintea sub- 
stantivului îl califică pe acesta, pe când cel pus în urmă 
serveşte Ja determinare. De exemplu surprizele nu sunt clasi- 
ficate în mari şi mici, de aceea putem zice „am avut o mare 
surpriză“ sau „o mică surpriză“; cestile de cafea, în localurile 
de consumatie, sunt de două tipuri opuse, mari si mici, astfel 
că nu se zice, la comandă, „o mare cafea“, „o mică cafea“, 
ci numai „o cafea mare“, „o cafea mică“. 


245. lată și situația contrarie. Când citesc un titlu de 
articol ca „Declaraţiile importante ale cutărui personaj“, îmi 
pun întotdeauna întrebarea: ce s-a făcut cu cele neim- 
portante. Intenţia redactorului a fost să zică „importantele 

declaraţii“, adjectivul servind numai pentru calificare, nu 
pentru clasare si deci diferenţiere a declaraţiilor. 


246. Astăzi multi, luaţi de curent, au impresia că pre- 
punerea adjectivului dă distincţie stilului si o folosesc şi unde 
nu trebuie. De exemplu citim despre „populara colecție de 
cărți“; într-un cântec la modă se vorbeşte de „o romantică 
fată“. În 1960, într-un articol din revista Limba română 
(nr. 3, p. 29), mă arătam mirat de formula „moderna fa- 
brică“, devenită de atunci încoace banală. Nu numai în scris 
întâlnim la tot pasul „moderna clădire“, „modernul aparataj“ 
etc., ceea ce în frantuzeste nu se poate spune. Se vede aici 
încă o dată că un procedeu împrumutat este dus adesea mai 
departe decât în limba de unde provine. 


247. Adaug aici o problemă privitoare la un pronume: 
acesta. Deoarece în limba vorbită nu se mai folosea această 
formă (fusese înlocuită în unele graiuri cu ăsta, în altele cu 
aista), şi se întâlnea numai în scris, ea a căpătat prestigiu 
şi a început să fie folosită de amatorii de exprimare pom- 
poasă. Acum ia adesea locul lui el, socotit banal, se zice 
deci „am vorbit cu acesta“ în loc de „am vorbit cu e". Neno- 
rocirea este că acesta se opune lui acela: primul desemnează 
ceva apropiat, al doilea ceva depărtat, iar când sunt pomenite 
mai multe substantive, acesta se referă obligator la cel din 
urmă (dacă nu cumva diferenţele de gen sau de număr nu 
pot trimite la un substantiv exprimat mai înainte). lată un 
singur citat: „Surse oficiale libaneze au anunţat că hotărârea 
de a-l interna pe Belon într-un spital al penitenciarului din 
Beirut a fost adoptată pentru a permite restabilirea sănătăţii 
acestuia“ (România liberă, 11 ianuarie 1970, p. 6, col. 4). 
Pentru mine, acestuia, în contextul citat, înseamnă, dacă nu 
„a Beirutului“, în orice caz „a penitenciarului“. Dacă s-ar 
fi spus „sănătăţii lui“, trebuia poate să căutăm putin până 
gáscam cá se referă la numele de persoană de mai sus, dar 

nu era nici o supărare că se găsesc alte substantive masculine 
la singular, mai aproape de sfârşitul frazei. 


248. În sfârşit, o problemă legată de formarea cuvintelor: 
locul unde trebuie plasat prefixul negativ ne-. Când se referă 
la un grup format din substantiv plus adjectiv, negația se 
referă mai adesea la adjectiv, de exemplu se zice purtare 
necuviincioasă. Dar vorbitorul cuprinde în ideea de negare 
întregul grup si astfel ajunge uneori să lege prefixul negativ 
de substantiv, deși în fapt e negat adjectivul. Am întâlnit 
expresii ca „datorită nepregätirii corespunzătoare“ sau ,,ne- 
realizarea integrală a planului“. Asa cum au fost formulate, 
aceste expresii spun contrariul ideii pe care voia sá o comu- 
nice vorbitorul; intr-adevár, nu nepregătirea e corespunzá- 
oare, ci pregătirea e necorespunzátoare; nerealizarea integrală 
ar însemna că nu s-a realizat absolut nimic, când de fapt 
ideea este că nu s-a făcut chiar tot ce trebuia, dar în parte 
planul a fost realizat, prin urmare trebuia spus realizarea 
neintegrală (mai bine: parțială) a planului. Am auzit pe 
cineva zicând nepriceperea completă când voia să spună 
priceperea necompletă. Vom spune corect „Hesocotirea 
completă a regulamentului“ atunci când nu s-a ținut scamă 
deloc de prescriptiile lui. 


XXIV. ÎNCHEIERE 


249. Dupá cum s-a putut vedea din cele arátate, ocazii 
de a gresi se ivesc la tot pasul; adevárul este cá nimeni nu 
e in intregime ferit de ele. Pentru a nu stálci limba, prima 
másurá de luat este sá ne cultivám ín general; desigur, din 
acest punct de vedere s-au fácut multi paşi înainte în ultima 
vreme. A doua treaptă este studierea gramaticii, a ortografiei 
ŞI, in general, acordarea unei atentii susținute la ceea ce 

spunem și mai ales la ceea ce scriem: vorbele pronun- 
(ate zboară în vânt, pe când cele scrise (cu atât mai mult 
cele tipărite) se păstrează și ne pot atrage critici şi mai târziu. 
Ar fi normal ca în fiecare casă să se găsească un dictio- 
nar normativ si să ne deprindem a-l consulta de câte ori se 
simte nevoia. | 


250. Mai mult decát toate insá ne poate feri de greseli 
deprinderea de a vorbi si de a scrie nepretentios, aşa cum 
se exprimă în general oamenii culti, care nu socotesc că au 
nevoie să caute expresii bombastice (care sunt de multe ori 
greşite) pentru a speria lumea cu ştiinţa lor. 

